
Les buts et les voies du modđernisme, dans la pensće de M. Loisy. 
La disparition du fondateur du modernisme pose la question de son in- 
fluence idćologique et des buts qu'il poursuivait. Un examen attentif des 
documents fournis par les nombreuses ćtudes comme aussi par les sour- 
ces que nous livre M. Loisy lui-mčme demontre assez clairement que 
les buts qu'il visait consistaient en une vćritable conqućte de Pfglise 
par une transformation radicale de sa doctrine et de sa constitution. Sang 
pouvoir parler d'un complot, il n'en est pas moins sdr que Poeuvre de 
Loisy fut une action menće tout a fait sciemment, avec un plan arr&- 
tć d'avance comme aussi avec une mćthode bien appropriće au but 
poursui! Ses efforts n'aboutirent pas, parceque malgrć son talent de 
critique, il ne se montra pas assez clairvoyant pour soupconner qu'une 
telle entreprise fit fatalement vouće a I'ćchec. Il ne se rendait pas 
ćgalement compte que son oeuvre de critique ne donnait pas de rćsul- 
tats dčfinitifs et que ceux-ci partant ne pouvaient pas s'imposer 
comme un dogme. Les divergences entre Jes rćsultats obtenus par ses 
propres travaux dans les diverses pćriodes de sa vie comme aussi le 
dćsaccord quasi complet entre les autres critiques montre a I'ćvidence 
combien il faut se garder de parler d'un »avis unanime« de la science 
critique. Cette science, si science il y a, est beaucoup trop dčlicate pour 
pouvoir porter des jugements catćgoriques sur les objets de ses re- 
cherches. Consistant essentiellement a s'approcher toujours davantage de 
la vćritć, elle ne peut clore son examen que contrainte par IVćvidence 
des documents, permettant une comparaison vraiment justifiće. Les 
travaux de M. Loisy sont loin d'avoir gardć cette discrćtion et c'est la 
raison pour laquelle, meme au simple point de vue scientifique, il ne 
sauront pas s'imposer comme une oeuvre de valeur. Mais leur valeur 
finit par tre tout a fait compromise lorsqu'on les examine a la lumičre 
de la tradition authentique de PEglise et de Penseignemnt infaillible du 
magistčre ecclesiastique. 


Brzina kojom se posljednjih godina odvijaju povijesna zbi- 
vanja, udaljila je od nas mnoge razmjerno mlade i važne do- 
gađaje i oni nam se danas čine mnogo daljim nego stvarno je- 
su. Pod naslagom onog svega što se zadnja dva, tri decenija odi- 
gralo u životu čovječanstva i modernizam nam pomalo izgleda 

kao događaj iz već davno minulih vremena. A ipak ta množina 
novih događaja nije nadoknadila razmaka i mi smo modernizmu 
i odveć blizu a da bi objektivno i posve sigurno mogli reći: on 
nepovratno spada u prošlost. On je prevalio, o tom nema su- 
mnje, jednu etapu svoga razvoja, ali kao što kaže Jean Ri- 
vičre: »personne ne peut čtre sar que sa mar- 
che soit dćfinitivement arrčtće«, nitko ne može 
biti siguran da je njegov pohod konačno zaustavljen.! Jedan 
je od glavnih njegovih osnivača, Alfred Loisy, umro, no nitko 
ne može reći da njegovi sumišljenici ne će jednoga dana po- 
kušati ostvariti novi prodor. Sličnim metodama i sredstvima, s 
jednakom idejnom pozadinom i istim konačnim ciljem. Potreb- 
no je dakle, pri konačnom odlasku prvoborca modernizma po- 
kušati što točnije odrediti značenje modernističke krize. Ne 
dakako ozbirom na sve njezine peripetije — to su drugi već 
učinili — nego s namjerom da ocijenimo njen zamašaj osvrćući 
se prije svega na rad samoga Loisy-a. 


Duhovni ambijenat. 

Koji su sve faktori utjecali na Loisy-evu formaciju to je 
danas još dosta teško reći. Po vlastitim njegovim izjavama on 
je do svih svojih glavnih ideja došao osobnom refleksijom. »Ja 
nisam vidjevao nikoga i nisam čitao nikakve knjige koja bi 
kod mene bila mogla pobuditi sumnju o temeljima katoličke 
vjere«.2 On je nesumnjivo ljubomorno volio nezavisnost duha 
i on ju je više puta isticao u toku svoga života, ali nije vjero- 
jatno da bi se njegove riječi o posvemašnjoj izoliranosti prema 
ljudima i knjigama imale doslovce uzeti. Bar u kasnijim razdo- 
bljima njegova razvoja i baš u odlučnim momentima, vidimo da 
su razne osobe a i djela utjecali na njegovu duhovnu orjenta- 
ciju. On sam spominje Duchesne-a, za koga na jednom mjestu 
veli, da je upravo sudbina htjela, da se s njime sastao.3 A si- 
gurno je da je i od predsudnog značenja za njegovu izgradnju 
bilo i posjećivanje Renanovih predavanja. Renan je silno za- 

* Le modernisme dans PEglise, Paris 1929., p. XI. 

? Choses passćes, Paris 1913, p. 33. 

* Mćmoires pour servir A Phistoire religieuse de notre temps. T ler 
(1857—1900), 589 pp.; t. II (1900—1908), 664 pp.; t. III (1908—1927), 607 
Pp. vel. osmina. Paris 1930-1931. Zbog prilika u svijetu nije nažalost 
bilo moguće nabaviti ovo djelo pa su tekstovi koji se u ovoj raspravi 


navode uzimani iz djela M. J. Lagrange-a, M. Loisy et le mođernisme, 
Juvisy, 1932. (Oznaka će biti: M. I, II, IH i strana.) 

vodljivim stilom govorio o Isusu, kao o blagom i milom uči- 
telju, koji je svakome bio dobar i svakoga tješio među čarob- 
nim pejsažima Galileje, ali koji je konačno postao žrtvom teo- 
loških strasti, što su teškom činile jeruzalemsku atmosferu. Li- 
terarna obradba bila je kod Renana tako savršena, da je mno- 
gima sakrivala težinu napadaja koji su se pod tim prikaziva- 
njem Isusove ličnosti krile.* Loisy je zapažao težinu tih napa- 
daja, ali je vjerojatno i podlijegao fascinatorskoj formi u kojoj 
su bili davani. Podlijegao je i filozofskim idejama koje su tada 
vladale. Za nj je, kako izgleda, Kant filozof koji je srušio me- 
tafiziku5, pa ako i ne kaže da ga je čitao, vidi se da je barem 
djelomično usvojio njegove ideje. 

No kakogod stajalo s izravnim utjecajima, koje je Loisy 
podnio, posve je sigurno da on stoji pod općim utjecajem ambi- 
jenta ili duhovne atmosfere koja je tada vladala. Atmosfere 
pozitivizma, koja je istisnula spekulaciju o svemu duhovnom i 
naglašavala isključivu vrijednost činjenica i iskustva, Koja je 
također uzdigla postulate evolucionizma na opće vrijedne za- 
kone i koja je i samu istinu proglasila relativnom i podvrgnu- 
tom razvoju; koja je konačno obračunala s objavljenom reli- 
gijom i dopuštala u najboljem slučaju nutarnju, imanentnu re- 
ligioznost. Postojala je već i sredina, gdje su ove ideje bile 
prilično oživotvorene. Kod protestanata, gdje je Crkva odavna 
postala samo vanjskom formom, to se jasno zamjećivalo. L e s- 
sing je već bio pisao: »Kad i ne bi bili u stanju da pobijemo 
sve prigovore proti Bibliji, religija bi ipak ostala nedirnuta u 
srcu onih kršćana, koji su stekli nutarnji osjećaj o njezinim 
istinama«.8 Ova je rečenica, rekao je kasnije Harnack, značila 
oslobođenje i odredila pravac radu budućih protestantskih teo- 
loga. Mjesto raspravljanja, mjesto ideja došli su sad na prvo 
mjesto osjećaji. Fr. Scleiermacher je isticao, da je u religiji na- 
dasve odlučno iskustvo, a Ritschl je i teoretski nastojao oprav- 
dati tu misao." Sličan se pokret bio javio u XIX. st. i u En- 
gleskoj s ciljem da uskladi religioznu misao s idejama koje su 
tada vladale u nauci. Tamo je osnovan i savez Churchmen's 
Union for advancement of liberal religious 

“ Lagrange, op. €. p. 13. 

* Ibid. p. 27. 

* Georges Goyau, L/Allemagne religieuse: Le protestantisme, Paris 


1898, p. 75. 
"Goyau, op. c. p. 351. 


244 Dr. Đuro Gračanin: 


thought, savez crkvenih ljudi za unaprijeđenje liberalne re- 
ligiozne misli, koji je izdavao i mjesečnik The modern 
Churchman, a okupljao je znatan broj profesora i crkve- 
nih dostojanstvenika. U Francuskoj su analogne ideje zastupali 
Alexandre Vinet, Eugčne Mćnčgoz a osobito August Sabatier. 
Bili su sve to pokreti i strujanja, koji su pokazivali uzmak tra- 
dicionalne kršćanske misli pred duhom vremena. 

U ovom duhovnom ambijentu, po sebi već dovoljno nega- 
tivnom i nepovoljnom po kršćanstvo, javljala se druga velika 
destruktivna sila: kritika. Kritika kao oblik znanstvenog rada 
bila je nesumnjivo velika pozitivna akvizicija modernih vreme- 
na, ali upregnuta u apriorne i nedokazane ideje evolucionizma, 
ona je nastojala da sruši čitavu kršćansku prošlost. Taj je rad u 
području historije i egzege bio znatan i on je suvremenike u 
tolikoj mjeri impresionirao, da su ga mnogi smatrali definitiv- 
nim. Taine je naivno pisao: »Kršćanska egzegeza dotjerala 
je u Njemačkoj do kraja; kontrolirani su bili porijeklo, 
starost i vrijednost dokumenata; ustanovljen je bio smisao, fi- 
lijacija i napredak svih vjerovanja; izvršena je bila potpuna 
kritika i filozofija evanđeoske povijesti«.5 To je Taine pisao u 
doba, kad je sam Strauss — danas posve zastarjeo u očima 
kritike — osjetio potrebu da potpuno revidira svoj Život Isu- 
sov, kad je dakle sam praktično pokazivao nedefinitivnost kri- 
tičkih rezultata. Ali to nije smetalo ni Taine-a ni njegove su- 
vremenike da nezavisnu kritiku gledaju kao apsolutnu gospo- 
daricu dana i izvor svake učenosti i mudrosti. To i Loisy-a nije 
smetalo i on se za nju dapače toliko oduševio, tako istinski sma- 
trao je nezavisnom o svemu, da je sebe stalno stavljao pod nje- 
nu zaštitu i uvijek se na nju pozivao, kad je bio napadan. S 
mnogo nekritičnosti, to treba odmah reći, on je smatrao da ta 
kritika ne nastupa ni s kakvom filozofijom, da nema nikakvih 
apriornih pretpostavki, nego da zaista traži samo istinu, da čak 
apstrahira, bar u počecima, od svake filozofije. Enciklika Pa - 
scendi, pisat će on kasnije, hoće da modernizam u svojoj cje- 
lini proizlazi iz krive filozofije, a zaboravlja se da modernistički 
pokret nije počeo s filozofijom nego s crkvenom poviješću, a 
malo zatim biblijskom egzegezom.? U stvari, u časovima iskre- 
nosti, Loisy ipak priznaje da je u dnu svega filozofija: »Pitanje 


* Dćbats du 13 avril 1886, in Fssai sur Taine, de V. Giraud, p. 239. 
" Loisy, Simples r€flexions, Paris 1907, pp. 143—144. 

koje se nalazi na dnu religioznoga problema u sadašnje vrije- 
me nije u tom da se zna je li Papa nepogrješiv (i je li istinita 
ova ili ona dogma), nego da li je svemir prazan, gluh, 
bez duše, bez utrobe, da li je svijest čovje- 
kova u njemu bez stvarnog, istinitijeg od- 
jeka.. .«? Drugim riječima na dnu svega stoji filozofski 
problem Boga. Trebao je samo još reći, da je on već usvojio 
ideje o Bogu nekih njegovih suvremenika, pa da te ideje ravna- 
ju njegovim umovanjem i samim njegovim kritičkim radom. On 
uostalom to dovoljno priznaje, kad piše: »Vjera hoće teizam, 
razum bi težio k panteizmu«.!* Svakako »progres znanosti po- 
stavlja na nov način problem Boga«, jednako kao što »progres 
povijesti postavlja na nov način problem Krista i problem Cr- 
kve«.l1! Ali ne samo u pitanju Boga nego i ostalim filozofskim 
problemima Loisy povodi se za duhom vremena i niječe ne- 
umrlost duše, usvaja kao tezu hipotezu općeg evolucioni- 
zma ne samo obzirom na tvarni svijet, nego i obzirom na istinu. 
On sebi upravo čestita što je »otkrio« relativnost istine: »To je 
bila kao neka vrsta udarca, udarca, koji me je probudio usred 
sna, u kome su se sukobljavale svakovrsne teološke i filozofske 
koncepcije. Bljesak je bio nagao, žestok i trajnog učinka« (M. 
1., 132). »A tko hoće nek vjeruje, da je to bilo đavolsko nadah- 
nuće«. On je, kaže, jasno uočio »da naučavanje Crkve, pa i u 
njenim najsvečanijim definicijama, ima istu relativnost kao i 
Pismo«.!? 

Autentična crkvena tradicija i njezin istinski duh uspore- 
đeni s ovim idejama izgledali su Loisy-u odveć nazadni i stoga 
se odlučio da reformira Crkvu, da joj dadne novi život uskla- 
divši je s idejama vremena. 


»Neodržive tradicionalne pozicije«. 

Iako je Loisy u duši već od 1882. (ili najkasnije 1886.) bio 
napustio bitne zasade katoličke vjere, njegov nastup kojim je 
započeo svoje reformatorsko djelo nije toga ničim odavao. 

U časopisu L'Enseignement biblique, koga je osnovao de- 
setak godina kasnije on je pisao tako, da njegovih reformator- 


*a Ja podvukao. 

* Lettre du 28 janvier 1906, in Quelques lettres, sur les questions 
actuelles et des ćvćnments r€cents, Ceffonds 1908, pp. 45, 48. 

*" Autour d'un petit livre, Paris 1903, p. XXV. 

" Choses passćes, pp. 75, 73. 

skih namjera nije gotovo ni bilo moguće zamijetiti. »Nitko se 
ne će začuditi, pisao je on u predgovoru prvoga broja, kad nas 
vidi da primjenjujemo historičku i kritičku metodu skriptu- 
rarnoj nauci, To nije stoga što bi izgubili s vida nadnaravni zna- 
čaj Svetih knjiga, ni dogmatske principe koji su nepogrješivo 
pravilo egzegeze«. Naprotiv, naš postupak ima svoj razlog. »Pri- 
govara nam se da teolog ne može biti historičar u potpunom 
značenju ove riječi, kad se radi o biblijskoj povijesti. Nama teo- 
lozima pripada da dokažemo protivno, pokazavši da smo spo- 
sobni, isto kao i drugi, vršiti kritiku, iskrenu kritiku, i dapače, 
u posve istinitom smislu, slobodnu kritku, jer na području bi- 
blijske povijesti kao i u svakom drugom predmetu, vjera rav- 
na, ne smetajući, naučna istraživanja i jer sigurni zaključci kri- 
tike ne mogu biti u opreci sa sigurnim podatcima vjere«.13 
I dok zaista nitko gotovo nije otkrio u ovim riječima bilo šta, 
što bi se protivilo tradicionalnom naučavanju Crkve, Loisy-je 
njima, — tako bar naknadno izjavljuje, — navještavao, diskret- 
no doduše i rezervirano, ali posve sigurno svoj modernistički 
program. Svoj program, jer on je htio da bude osniva- 
čem modernizma. Drugi su taj naslov moderniste davali kasnije 
prilično olako, Loisy naprotiv, vrlo škrto ga dijeli: »Margival 
nije bio modernista, Lejay također ne, sigurno... a ni Turmel« 
(M. II, 543). Neki bi htjeli da je Duchesne začetnik moderni- 
stičkih ideja, to se, tvrdi Loisy, može reći samo u jednom vrlo 
skromnom smislu, za ovu ili onu njegovu misao. Ali općenito 
»ma šta tko tvrdio, on nikad nije bio ni apolegeta Crkve ni mo- 
dernistički novotar« (M. I, 106). Ne, ta čast osnivača pripada 
isključivo samome Loisy-u. On je, kako tvrdi u svojim M€moi- 
res-ima, koji su dijelom reprodukcija njegovih dnevnika, došao 
osobnom refleksijom do glavnih zasada modernizma. Već odav- 
na, otkad je napustio vjeru i još prije. 

Spočetka sam se varao, kaže on, »vjerujući sigurno da se 
bit kršćanskih dogmi, od biblijske inspiracije do osobne papine 
nepogrješivosti, dade spojiti sa zaista naučnom egzegezom Bi- 
blije i tradicionalne nauke« (M. I, 103 sq.). Ali njegov duh brzo 
evolvira i on već u dialogu između »mladog učenjaka« i Crkve, 
koji datira po prilici iz dana odlučnog preokreta u Loisy-evoj 
duši, pokazuje da se oslobađa tog tradicionalnog shvaćanja. 


"* Enseignement biblique, Paris 1892, p. 14. sq. 

»Mladi učenjak« za kog Loisy pokazuje vidljivu simpatiju, apo- 
strofira Crkvu govoreći: »Zar si ti tako naivna, da Trojstvo ni- 
cejskog sabora smatraš Trojstvom Evanđelja i prvih Otaca, da 
je Molinina milost ista kao i apostola Pavla, da je tvoj Bog — 
o Crkvo, oprosti na smionosti moje iskrenosti! — da je tvoj Bog 
koji je rastao kod Otaca s pomoću Platona, definiran kod skola- 
stika uz pomoć Aristotela, isti kao Bog Mojsija, Davida, Jozi- 
je?« (M. I. 120).134 A zatim, s vidljivom pointom panteizma, on 
nastavlja: »On je sam sve, a sve ostalo nije ništa, jer sve je on, 
a on sam nije ništa drugo do jedna apstrakcija, ako ga se odijeli 
od njegovih slučajnih i ograničenih očitovanja«. »Nije li Bog 
moćan život kome je svijet kao vanjsko i osjetno cvjetanje?« 
(M. I, 124, 125). 


Crkva je drugačije o svemu tome sudila, ali nije li sve 
njezino vjerovanje preživjelo, nije li i sama ona jedna velika 
bajka: »Jeruzalem, Babilon i Perzija, Aleksandrija dali su ti 
tvoj Credo.. . Tvoje stvaranje i tvoj potop našli su na ope- 
kama Ninive. Židovi su posudili demone i anđele od Perzije... 
A samo tvoje nebo, tvoj elizej i tartaros, Grčka ti ih je preda- 
la... Tvoje Evanđelje navještavalo je pojavu kraljevstva Bo- 
žjeg na zemlji... Kako si međutim vidjela da ništa ne dolazi, 
stavila si vrlo visoko kraljevstvo Božje i odgodila si na neodre- 
đeni rok vrijeme njegove potpune uspostave... Tvoje bi po- 
rijeklo bilo božansko, kad bi ono što nam o tome pričaš bilo 
istina; ali mi smo našli, o pobjednička neprijateljice stare mi- 
tologije, da je ta priča fabula... Naša filozofija, naša znanost 
probili su s kraja na kraj staru Petrovu barku. Još trenutak i 
ti ćeš potonuti a da ni tvoji najbolji prijatelji ne će moći da 
ti dođu u pomoć« (M. I, 122). 

Da bi ispala jadnijom, Crkva na ovu kišu prigovora od- 
vraća da će na svijetu biti uvijek dovoljno glupana, koji će vje- 
rovati. »Sve i kad bi to bilo istina, kaže ona, budi uvjeren da 
ću ja još dugo opstojati. Masa ne će nikad biti učena, i tvoje 
lijepe teorije ne će tako brzo uspjeti da unište vjeru mojih se- 
ljaka... Među izobraženim ljudima sačuvat ću vjernika, jer 
velika znanost i visoka kritika pripadaju samo malome broju. 


“a Interesantno je da je Bergson u »Les deux sources de la morale 
et de la religion« (Paris 1932.) gotovo posve iste izraze upotrijebio, cfr. 
p. 260. 

Ti sam priznaješ da malo ljudi ima pravo nevjerovati u nad- 
naravno.« (M. I, 122). 


Loisy ipak ne će da se Crkva takva, kukavna naime i jadna, 
dalje održava. Čemu braniti, misli on, ono što je davno pre- 
živjelo. Bolje će biti sve to skupa s temelja obnoviti. Sve se mi- 
jenja pa zašto ne bi i Crkva? Uostalom zar se ona nije dosad 
mijenjala? »Pravovjernost je mit. Nema nepromjenjive nau- 
ke...Jer nije moguće da bi se ljudska misao ustalila na ide- 
jama, koje su pod kontrolom iskustva i koje se razmišljanjem 
neprestano mijenjaju.« (M. I, 34). Nauka Crkve treba dakle da 
se podvrgne većoj promjeni, kako bi odgovarala suvremenim 
potrebama. »Radi se o tome da se teologija s temelja promijeni, 
da se dogmatski duh nadomjesti religioznim, da se zadrži duša 
a ostavi razum, ostavi slobodnim pod zaštitom savjesti« (M. I, 
210). Šta zato, ako nove tvrdnje budu u diametralnoj opreci s 
negdašnjima, ta nije li već Renan bio rekao da je »današnji he- 
retik budući pravovjernik«? — To su istina bile Renanove ri- 
ječi, ali on ih je uzimao u jednom drugom smislu i on nije ni- 
kad vjerovao u mogućnost izmjene Crkve kao takve. »Samo 
jedna napuštena dogma, samo jedna nauka Crkve odbačena, to 
je negacija Crkve i objave... Samo jedan kamen istrgnut iz te 
zgrade i cjelina se neizbježivo ruši.« »Nikad katolička Crkva ne 
će ništa napustiti od svog skolastičkog i ortodoksnog sitema, ona 
to ne može«.!* Renan je bio evolucionista, ali nije držao da bi 
načelo evolucionizma bilo moguće primijeniti i na katoličku 
Crkvu. 


Loisy je, naprotiv, uvjeren da je moguće čitavu katoličku 
Crkvu, kao ustanovu, izmijeniti i on smatra da je pozvan, 
da tu izmjenu ostvari. Kod ovakovih divergencija između cr- 
kvene i njegove misli, on je jedan momenat smatrao da bi bilo 
najlogičnije napustiti Crkvu,!5 ali on ipak ostaje u Crkvi. Iz 
brige možda za svoju dušu? Ne, nego iz brige za Crkvu, koje 
mu je ipak bilo žao. »Napokon, nije li to značilo učiniti uslugu 
Crkvi, pozivajući je da se oslobodi tjesnogrudne i zastarjele 
nauke, koja bi kompromitirala njezino moralno djelovanje u 
sve izobraženijem svijetu«? (M. I, 175). 


# Souvenirs d'enfance et de jeunesse, cit. Lagrange, p. 35, 38. pp. 
294, 301. 


* Choses passćes, p. 81. 

Loisy se dakle promišljeno i svijesno odlučuje da ostane u 
Crkvi.Itonezbogtogadabiporadionaukidanju 
ove ili one dogmatske zasade, nego zato da 
provede revoluciju, koja će stubokom izmi- 
jeniti nauku i duh Crkve. Njegovo djelo ne će dakle 
biti stvar slučaja ili nepredviđenog razvitka događaja, kako se 
to kadgod i s katoličke strane pretpostavljalo, nego posve na- 
mjeran pothvat. »Ja sam svijesno pripravljao, 
kaže Loisy, pravu revoluciju... u francu- 
skom katolicizmu:iako tko tvrdi da je prin- 
cip katoličkog modernizma bio već tu (u En- 
seignement biblique) postavljen...ja to ne ću po- 
ricati«.!54 Nekad je doduše i manje kategoričan pa kaže: »u 
to vrijeme ja sam i ne htijući pripravljao početak modernistič- 
kog meteža« (M. I, 175). 

O ovome svemu, dakako, u ono vrijeme nitko ništa nije 
znao i Loisy-a su mnogi držali ozbiljnim i pobožnim svećeni- 
kom. On je brižno pazio da ne oda svoje planove. Ta radilo se 
co tome da se zauzme Crkvu iznutra izmijenivši posvema nje- 
zinu konstituciju i nezinu nauku. U tu svrhu on je izradio bio, 
kako se naknadno vidi po njegovim Memoires-ima, poman plan 
toga osvajanja. 

Plan osvajanja Crkve. 

Pravom bezazienošću Loisy nam danas odaje kako je za- 
mišljao zauzimanje Crkve. Modernizam, veli on, nije trebao 
da suprostavlja jednu nauku drugoj nauci, ni da osniva novu 
Crkvu pokraj stare. Ona koja je postojala bila je njegova pola- 
zna točka i predmet njegovog djelovanja. On, kaže, nije išao za 
tim da hitno iznudi prihvaćanje novoga simbola ili odbacivanje 
stoljetne organizacije. Ali je htio navesti Crkvu da popusti u 
svom nepomirljivom držanju; da dopusti diskusiju o problemi- 
ma koji se sada postavljaju (kao da to Crkva nije dopuštala!) 1 
da pozove sve umove dobre volje da surađuju na djelu te ob- 
nove (M. II, 565). Jednom riječju trebalo je ostati u Crkvi, da 
se tako Crkvu lakše modernizira. 

Loisy niječe da bi njegov plan bio komplot, ali priznaje da 
je svoje namjere morao provoditi s mnogo opreza. To je bilo 
potrebno, tvrdi on, jer je u Crkvi bilo mnogo ljudi posve jedno- 

stavnih i zadojenih rutinom, koji nisu ni slutili da se moderni 
čovjek »mora odreći dogmi«. Da se ti dakle ne bi uznemirivali 
trebalo je sačuvati vanjske forme. Dogme su verbalno morale 
ostati iste, ali važno je bilo da ih se isprazni od njihova tradi- 
cionalnog sadržaja. Mase moraju ostati mirne, dok elita bude 
provodila unutarnju revoluciju. Ali i elitu treba pripravljati 
malo pomalo. Dati joj prilike i vremena da se postepeno uputi 
u novi tajni smisao dogmi. Govoriti kao i drugi što govore, ka- 
ko se svojevremeno bio izrazio Ritschl, ali imati u pozadini du- 
še, derričre la tčte, kako je opet bio rekao Semler 
skrivenu misao i po njoj sve suditi. 

Kad sve tako iznutra bude pripravljeno, onda će lako doći 
do sveopćeg juriša izvana, Kad peta kolona, da se izrazimo ter- 
minologijom naših dana, osigura udar iznutra, navala izvana 
ne će biti osobito teška. Crkva će kapitulirati i bit će sretna 
ako iznese živu glavu »utekavši se višem shvaćanju stvari«. To 
će dapače izgledati kao pobjeda katolicizma, jer će katolicizam, 
mjesto da podlegne racionalizmu, nadići svoje vlastito staja- 
lište. Mi pripravljamo, rekao je jedan drugi pristaša moderni- 
zma, dolazak ultra-kršćanstva. I važno je samo to da usred re- 
lativizma koji sigurno i pobjedonosno napreduje, uzdržimo cje- 
lovite tekovine nekadašnje religiozne svijesti, ne da 
ih se držimo, nego da ih, oslanjajući se na njih, nadiđemo« (M. 
III, 178).1 

No pri svem ovom ne će se, kaže Loisy, trebati odveć žu- 
riti, ni razvikivati posvud da se radi o reformi, da se ne bi pre- 
palo one koji vladaju (M. I, 211). Djelo je krupno i moglo bi 
doista zaprepastiti, kad bi odveć rano došlo na vidjelo. Jer radi 
se ni manje ni više nego o tom da se »sveta legenda židovstva i 
kršćanstva sa svojim teološkim komentarom ... u interesu 
istine« sruši (M. I, 220). 

Pitanje je ipak hoće li Crkva i konačno na to pristati. O 
tom Loisy nimalo ne dvoji, jer će se »pronaći formule pune po- 
štovanja i koje će zadovoljiti razum«. Doskora će se ujedno us- 
postaviti jedan tok u pravcu slobode i taj će tok brzo postati 
neodoljiv. Crkva ga ne će zaustaviti, budući da će on sam do- 
mala biti Crkvom (M. I, 211). To će se sve zbiti tako nezamjet- 
no, da će Crkva osvanuti jednoga dana modernistička, kao što 

je nekoć već prijetila pogibao svijetu da mjesto štovateljem 
Krista postane štovateljem boga Mitrasa. Kročeći naprijed u 
provođenju svoga programa Loisy je zadovoljan, da nitko toga 
ne zamjećuje. U jednom od njegovih predavanja bio je već 
izložen program zamašne teološke reforme kako ga je bio po- 
stavio samome sebi još u srpnju i kolovozu 1892. i, kad ga je 
publicirao, — »nijedna teološka straža nije dala znaka za uzbu- 
nu« primjećuje triumfalno i pun nade Loisy (M. I, 219). 

Da bi što bolje kamuflirao vlastite pozicije Loisy je išao 
dotle, da je dojavio pariškom nadbiskupu vič. Marcela Hćberta, 
koji je bio zaplovio panteističkim vodama i u jednoj brošuri na- 
zvao božansku osobu »posljednjim idolom«. A to je Loisy uči- 
nio u doba, kad je sam već bio panteista, iako na drugi način 
nego Hćbert (M. I, 129, 156, 140, 150). No ovo pretvaranje 
smatra Loisy opravdanim i dobrim. »Treba čovjek da se žrtvuje 
za siromašnog bližnjega. A da se čovjek žrtvuje treba poći na- 
prijed. Qui perdiderit animam suam salvam 
faciet eam« (M.1, 211). 


»Torpediranje inspiracije«. 

U skladu s ovim planom koji je posve očito uključio pri- 
krivanje i pretvaranje Loisy smatra da pri osvajanju treba ići 
postepeno. »Najdelikatnija pitanja mogu se iz oportunosti od- 
goditi, kao na pr. pitanje biblijske inspiracije«. Prije naime 
nego se na to prijeđe, treba stvarati atmosferu koja će pomalo 
izjedati i iznutra podgrizati ono što je postojalo. Nema sumnje, 
piše on, da su moja mnijenja i moj »posmjeh«, kojim sam ih 
popraćivao išli ne samo za tim da ruše ukočene pojmove o 
inspiraciji i biblijske istine, nego također za tim da u znatnoj 
mjeri umanje mistički prestiž kojim je katolička Crkva 
okružilo sv. Pismo. Ipak i njegove izjave i njegov posmjeh 
ostali su djelomično zagonetni, »na distanciju nezamjetljivi« i 
nisu ih se katolici bojali, kao zajedljivog Duchesne-ovog boc- 
kanja (M. I, 175, 229, 230). 

Pomalo međutim Loisy je izlazio iz svoje rezerviranosti, 
iako još s puno htijenog (ako i ne uspjelog) opreza. Riječi go- 
vore više nego bi on htio. »Ima li zabluda u Bibliji? pita se on. 
Ali pretpostavivši da Biblija, ako hoće da bude istinita, mora 
sadržavati istine iz svih područja ljudske spoznaje, da mora 
sadržavati svu istinu za sva vremena, Biblija je sigurno puna 

zabluda. Zabluda u prirodnim znanostima . . . zabluda povi- 
jesnih ... Zabluda dapače koje se sasvim iz bliza tiču na- 
uke . . . Sadanje bibličko pitanje ne stoji u tom, to dobro shva- 
tite, da se znadne ima li zabluda u Bibliji, ono stoji u tom da se 
znadne koliko istine sadržava Biblija« (M. 1, 
257.)!7 

Ove je Loisy misli izložio u jednom predavanju koga je 
poslije objelodanio i povodom toga on piše: Da sam ovo pre- 
davanje publicirao onako kako sam ga bio izrekao, ne znam 
šta bi teolozi bili od mene učinili. Međutim, oni su propustili 
ohladnjeo tekst, gdje sam ja rekao iste stvari, samo bez sjaja 
(M, I, 253). No da pravog zamašaja ovih riječi nijesu čitatelji 
zamijetili, uzrok je tome bio sigurno to, što je Loisy opetovano 
naglašavao da cio njegov rad ide za tim, da racionaličkoj zna- 
nosti suprostavi katoličku znanost o Sv. Pismu. »Nikakva dog- 
ma nije u pitanju« tvrdio je on stalno, iako je time htio samo 
prikriti pravi smisao svojih riječi. Te izjave o netaknjivosti 
dogmi bile su mu omoti za »gorke pilule namijenjene teolo- 
zima«, »Teolozi su naučili da se hrane suptilnostima; a ove su 
bile vrlo dobro dozirane kao purgativne pilule za njihovu po- 
sebnu uporabu« (M. I, 263). Kadgod su omoti tih pilula bili i 
nešto podeblji pa se zaista nije dalo ništa zamijetiti. Tako je 
Loisy pisao: Mjesto da se čovjek gubi u pojedinostima suptilne 
apologetike, trebalo bi pokazati bitni autoritet evanđeoskih 
svjedočanstava, usprkos sporednih razlika koje zaista nemaju 
stvarnoga zamašaja, ako se, kad o njima sudimo, stavimo na 
stajalište evanđelista; trebalo bi pokazati božanski lik Kristov, 
koji proizlazi u punom svijetlu iz nesavršenoga okvira. Te- 
meljna načela kršćanstva su takva da može doći i do najve- 
ćeg znanstvenog napretka, a da to ne naškodi crkvenoj konsti- 
tuciji i njenoj nauci. Govorilo se o zabludama u Bibliji, jer 
se tražilo odveć istina u njoj, istina koje Biblija nije određena 
da nam pokazuje. On čak ne oklijeva reći da će sve nesavrše- 
nosti, koje eventualno budu pronađene u sv. Pismu, moći una- 
prijed biti usklađene s dogmama.!8 


U stvari sve je ovo pripovijedanje o skladu između kritike 
i teksta Sv. Pisma bilo prikrivanje prave misli, jer je Loisy 

već 1889. pisao da je pronašao »jednu malu formulu, posve če- 
stitu, posve jednostavnu i posve jasnu, kojoj i najnepomirljiviji 
skolastički teolozi nijesu mogli poricati točnosti«, a koja je isto- 
dobno bila »lagani torpedo što će učiniti nepopravljivu puko- 
tinu na starom krstašu inspiracije i biblijske nezabludivosti«. 
Ta je formula bila sadržana u njegovom spominjanom uvodu 
časopisa »L'Enseignement biblique, koji je ipak, kako on veli, 
sa svom umjerenošću i diskretnošću razotkrivao temeljnu ap- 
surdnost tradicionalnog pojmanja inspiracije (I, 265). 


Prikriveni rat. 

Uza sav Loisy-ev oprez, kraj sveg doziranja pilula »za po- 
sebnu uporabu teologa«, njegovo je mišljenje postajalo sve 
bjelodanije i prvi je rezultat toga bio da su slušači iz sjeme- 
ništa Saint-Sulpice, koji su posjećivali njegova predavanja na 
fakultetu teologije u Parizu, prestali dolaziti. A malo zatim, 
17. XI. 1893., uslijedio je i poziv biskup4-zaštitnika Katoličkog 
Instituta, da Loisy preda demisiju kao profesor Sv. Pisma i 
zadrži jedino, ako hoće, katedru istočnih jezika. I u Rimu su 
već bili na čistu, kamo je smjeralo Loisy-evo naučavanje pa je 
iste godine, 18. XI., izašla enciklika Lava XIII. Providen- 
tissimus Deus o Sv. Pismu. Ta je enciklika naglašavala, da 
je Bog autor svih kanonskih knjiga te je također isključivala 
teoriju prema kojoj bi se inspiracija odnosila samo na dogmu 
i moral. Zbog toga ujedno nije moguće da bi Sv. Pismo sadr- 
žavalo kakvih zabluda. Činjenica pak da se tamo nalaze i stvari 
koje nisu izražene strogo naučnim terminima u ovoj ili onoj 
stvari ne dokazuje ništa proti njegovoj istinitosti, nego samo 
pokazuje da su se pisci pojedinih djela izražavali govorom svo- 
ga vremena, 

Ova enciklika zadavala je Loisy-evim koncepcijama — 
iako on u njoj nije bio nikako spomenut — odlučan udarac. To 
je osjetio i sam Loisy pa se, ali samo prividno, odlučio pokoriti. 
— 7. XII. 1893. pisao je s mnogo počitanja sv. Ocu Papi, da 
osjeća veliku utjehu što može doći s jednostavnošću duše iz- 
javiti Namjesniku Kristovu da se najpotpunije podvrgava na- 
uci koju je on izložio u encikliki o Sv. Pismu. U svojim Mć- 
moires-ima Loisy priznaje da je to podvrgavanje bilo samo 
relativno i da je to bilo »teološko kamufliranje« njegovog pra- 
vog uvjerenja. U zbilji on je, veli, držao da enciklika osuđuje 

samo zloporabu drske kritike. A ako ona potiskuje u drugi red 
sve što može biti predmetom opravdanog kritičkog ispitivanja, 
to je stoga što ona nije mogla ulaziti u detalje egzegeze; jer je 
više program studija, dogmatski akt koji proizlazi od vrhovnog 
autoriteta (M. I, 313, 314). Htio je stoga Papi diskretno na- 
tuknuti, da je njegova enciklika vrlo dobra za ravnanje teolo- 
zima i propovijednicima, ali da se historičari i kritičari mo- 
raju ravnati po drugima načelima, To je djelomično i učinio u 
posebnom aktu koga je dostavio sa svojim pismom. Sve je 
međutim bilo tako aranžirano, da je kardinal Rampola odgo- 
vorio da je Sv. Otac vrlo zadovoljan (assai lieto e soddisfatto) 
s ovim potpunim podvrgavanjem. Ali Papa je ujedno pozivao 
Loisy-a da svoj talenat upotrijebi u kojoj drugoj struci. Na to 
međutim Loisy piše — dakako samo pro foro interno —: Tel 
n'ćtait pasmon programme—to nije bio moj 
program« (M. I, 318). On je stvarno imao sasma drugi pro- 
gram pred očima, pa ga stoga odsad još skrivenije odlučuje 
provoditi. 

Godine 1896. on osniva la Revue d'historire et de littćrature 
religieuse, u kojoj pod pseudonimima nastavlja širenje svojih 
ideja. One prolaze neosuđene i nakon godina još Loisy sebi če- 
stita taj uspjeh: »Na distanciju izgleda divno, da je časopis, ko- 
jim su upravljali svećenici, mogao s tim laičkim programom, 
izdržati dvanaest godina a da ne bude smrvljen pod crkvenim 
cenzurama, Ali mi smo počeli skromno i kroz nekoliko godina 
bili smo oprezni« (M. I, 394). I zaista slabo je tko znao šta 
Loisy radi a još je manje tko slutio šta on sprema. U zbilji on 
je pripravljao svoje djelo Essai d'histoire et de cri- 
tique religieuses, koje sedam mjeseci kasnije ponovno 
redigira pod naslovom Essai d'histoire et de philo- 
sophie religieuses. Međutim stanje je takvo, da Loisy 
to dvaput pisano djelo ne usuđuje se odjednom izdati, iako veli 
da jeiu njem poduzeo mjere opreza na taj način što je napadao 
Sabatiera kojeg je inače, dijelio misli o relativnoj vrijednosti 
vjerskih simbola. To je bila, kaže on samodopadno, »prava Su- 
ma onoga što će biti katolički modernizam«, prava »nova apo- 
logetika«, ali on je dobro razumio da bi to djelo, kad bi ga od- 
jednom publicirao, otvorilo oči katolicima. Zato je odlučio da 
ga servira kao i druge svoje stvari u doziranim pilulama pod 
raznim imenima. »Što se tiče velikoga apologetskoga djela (spo- 

menutog Essai-a) ja ću ga širiti što više moguće u malim ko- 
madima, pod pseudonimom, i, kako me ne smatraju da sam 
tako zaokupljen teološkim predmetima, ne će slutiti otkud to 
dolazi. Ja imam već tri ili četiri pseudonima spremna za pot- 
pisivanje svojih članaka«. U stvari imao ih je i više (A. Fir- 
min, F. Jacobć, Jean de la Rochelle, Jacques Simon, Jean La- 
taix, Etienne Sharpe, Isidore Deprćs).!? 


Cilj međutim ovog brojnog potpisivanja nije samo zaštiti 
autora i pod plaštom diskretnosti omogućiti sigurnije infiltri- 
ranje ideja. Ti pseudonimi idu i za tim da impresioni- 
raju, učine dojam kako čitava jedna falanga 
učenjaka jurišanaCrkvuunamjerida je mo- 
dernizira: »svi ovi pseudonimi nisu nikada sakrili namjere 
da se Crkvu modernizira (de moderniser VEglise)« kaže 
Loisy. Na ovaj zamišni cilj upozorio je bio dekret Sv. Oficija od 
8. XI: »kao što je to lako razumjeti, toliko knjiga i članaka 
izlazeći pod tolikim različitim imenima i ispovijedajući otvo- 
reno herezu i bezbožnost mogli su, posve opravdano, izazvati 
sumnju da se isto toliki broj svećenika pobunio proti katoličkoj 
vjeri, stvar koja bi bila teška i očita uvreda na adresu fran- 
cuskog svećenstva«.2% Loisy je smatrao da je to borba za čast 
francuskog svećenstva, samo je, protivno ususima časne borbe, 
borio se potajice. To je potrajalo sve do konca 1900. 


»Apologeta« Evanđelja i Crkve. 


Iza ovoga datuma Loisy-u se pružila prilika da izađe iz 
svog skrivenog i defenzivnog stava i pređe u ofenzivu kao bra- 
nitelj, »apologeta« Crkve. U to je vrijeme naime bilo izašlo 
poznato djelo Adolfa von Harnacka: Das Wesen desChri- 
stentums.?! Harnack je u njem isticao mišljenje da je bitna 
ideja Evanđelja vjera u Boga-Oca, te da Bogu-Ocu treba slu- 
žiti prema nauci Isusa Krista, kod kog je sinovska svijest bila 
najjače razvijena i koji je najčišći i najuzvišeniji religiozni ge- 
nij. U samoga Isusa treba vjerovati, ali bez posredništva Cr- 
kve, osobito katoličke Crkve, koja je, prema Harnacku, iskva- 
rila Evanđelje i koja nema ništa božanskoga, nego je prava 
== A ITERB 

* Cit. Lagrange, op. c. p. 95—97. 

* Ibid. p. 100. 

država, slična rimskome carstvu, dok kraljevstvo Kristovo nije 
od ovoga svijeta. 

Na taj napadaj Loisy će odgovoriti i pojaviti se tako kao 
apologeta Crkve i autentičnog smisla Evanđelja svojim djelom 
L'Evangile et VEglise, početkom novembra 1902. Prividno, da- 
kle, to bi imao biti katolički odgovor Harnacku. U stvari to će 
za Loisy-a biti zgoda da pod vidom apologije (iako u uvodu 
veli da to nije apologija!) prometne u katolički svijet svoje 
modernističke ideje. Po izjavama što ih posjedujemo iz les 
Choses passćes cilj je toga djela bio: dati kratak prikaz 
kršćanskog razvitka počevši od Evanđelja, da bi se pokazalo, 
kako se bit toga Evanđelja održala u katoličkom kršćanstvu i 
kako su sve njegove transformacije bile sve prije nego stalna 
dekadenca. To je bio glavni cilj knjige. U tu svrhu odlučio 
se, kao uostalom i u prijašnjim svojim radovima, ostati na hi- 
storičkom terenu, držeći se isključivo činjenica.?? A šta činje- 
nice govore? Da Harnack nema pravo, da glavna ideja Evan- 
đelja nije Bog-Otac, nije barem jedina i u tome je Loisy-eva 
kritika zaista bila uspješna. No nasuprot toj ekskluzivnoj ideji, 
Loisy ističe drugu ne manje ekskluzivnu, da je osnovna 
misao Isusova: navještavanje kraljevstva Božjeg. I to načinom 
koji vodi još daleko težim posljedicama nego samo Harnackovo 
dokazivanje. »Ja imam gotovo volju, pisao je on, da Harnacku 
napravim nepriliku, pokazavši da tekst na kom počiva cio nje- 
gov sistem — ideja Boga-Oca i sinovska svijest Isusa Krista — 
ne pruža više garancije od Ivanovih tekstova«, koji su neauten- 
tični (M. II, 168). On je dakle apologeta koji nastupa rušeći 
vlastite pozicije ili bolje rečeno pozicije Crkve koju hoće da 
brani. No to je tek početak. Njegovi rušilački ciljevi idu mnogo 
dalje. 

Kraljevstvo Božje koga je Krist osnovao, bilo je, prema 
Loisy-u, zemaljsko kraljevstvo, koje se trebalo ostvariti odmah 
po skorom svršetku svijeta. A kako do tog svršetka svijeta i 
uspostave kraljevstva nije došlo, znači da se radilo samo o sa- 
moobmani, o snu koga su događaji okrutno demantirali. »Po- 
ruka Isusova sadržana je u naviještanju kraljevstva i u poti- 
caju na pokoru da bi se imalo udjela u kraljevstvu«. I kako je 
kraljevstvo buduće, uloga je Mesije bitno eshatološka . .. U 


#* Choses passćes, pp. 245—246. 
# I/Evangile et IPEglise, Paris 1902, p. X. 

jednom smislu Isus je bio Mesija, a u drugom nije još bio. Bio 
je to, ukoliko je bio zvan da osobno ravna novim Jeruzalemom, 
a nije to bio, jer novi Jeruzalem još nije postojao. I samo u 
ovom, također, smislu Isus je bio Sin Božji. Isus kaže za se, 
da je Sin Božji u onoj mjeri u kojoj priznaje da je Mesija. On 
je Sin per excellentiam, jer je jedini namjesnik Božji 
za kraljevstvo. Ali on je jedan siromah, koji se je prevario: 
on je navještavao kraljevstvo, a došla je Crkva, I u tom je 
razvitak.?+ 

Sve što je kasnije došlo, to je plod interpretacije. A ta je in- 
terpretacija bila opravdana, jer su naučavanje i sama pojava Isu- 
sova morali biti objašnjeni drugm narodima, ako se htjelo da ih 
oni prihvate. Na kakav način je to učinjeno? Tako da je Krist 
proglašen Bogom: Božanstvo Kristovo, utjelovljenje Riječi Bo- 
žje bili su jedini prikladni načini da se grčkom razumu pre- 
vede ideja Mesije (koja za njih nije ništa značila). Može se 
tvrditi da su Trojstvo i utjelovljenje grčke dogme, jer židov- 
stvo i žido-kršćanstvo za njih ne zna. Dogmu o milosti Evan- 
đelje izričito ne naučava kao ni kristološku dogmu. Isus nije 
unaprijed uredio kršćanski kult kao što nije formalno uredio 
ni konstitucije i dogme Crkve. Krist nije ustanovio Crkvu i 
sakramente a dogme su nastale postepeno, zato se ne može 
reći, da su nepromjenjive. To isto vrijedi i za crkvenu vlast, 
koja je samo ljudska ustanova.?25 »Naučni razvitak kršćanstva, 
kaže Loisy doslovce, bio je fatalan i stoga opravdan. U cjelini 
on je služio stvari Evanđelja, koje nije moglo ostati u svojoj 
čistoj biti i koje prevađano stalno u žive nauke, živjelo je sa- 
mo u njima«. Kršćanstvo se, dakle, nužno razvijalo kao i sve 
ostalo, kao i svaka ljudska istina. »Samo je istina nepromje- 
njiva, ali ne njena slika u našoj duši«. Evanđelje je također 
samo takva slika istine; ono je prodočavalo vjeru, koja je bila 
određena da se stalno prilagođuje sredini gdje se rađa. Prema 
tome svi naši pa i dogmatski pojmovi samo su simboli. »Krš- 
ćanstvo nije izmaklo nuždi simbola, koji je normalni oblik kul- 
ta kao i religiozne spoznaje«.28 

Vodimo li računa o svemu tomu vidimo da su u zbilji od- 
nošaji između Crkve i Evanđelja veoma slabi. Crkva je nešto 

* Ibid. p. 36, 53, 37, 111. 


# Ibid. 125, 140, 141, 155, 181 i M. II, 168. 
"M. II, 168, i L'Evangile et VEglise, pp. 160, 161, 166, 124, 204. 

sasvim nova obzirom na ono što je Evanđelje sadržavalo. »Ka- 
ko je Evanđelje bilo vrlo prilagođeno sasvim posebnoj sredini, 
gdje je ugledalo svijetlo, trebalo ga je najprije otrgnuti od pr- 
votnih veza. Prva i najodlučnija, najvažnija promjena, a i naj- 
brža možda bila je u tom da je od židovskog pokreta, zasno- 
vana na ideji mesijanskoga kraljevstva, ostvaren prijelaz k re- 
ligiji, koju je mogao prihvatiti grčko-rimski svijet i čovječan- 
stvo. Iz ovoga glavnog dijelenja proizašlo je kršćanstvo. Ali ta 
promjena nema na sebi ništa vanredna. To je zakon života, 
jer »život je kretanje i stalan napor oko prilagođivanja stalno 
promjenjivim i novim okolnostima«. »Kršćanstvo nije izmaklo 
tome zakonu«.?7 

Tako je, eto, Loisy braneći Evanđelje i Crkvu proti Har- 
nacku napadao, samo još kud i kamo potpunije nego on, sve 
ono što je katoličkoj Crkvi bilo veliko i sveto. 


»Historički Krist«. 

Ovaj rušilački ili kako Loisy voli reći kritički rad bio bi 
neprovediv, ako bi ličnost Kristova ostala ono, što joj tradicio- 
nalno kršćanstvo pripisuje. Zato Loisy, kako smo već vidjeli, 
nastoji prije svega skinuti s lika Kristova aureolu veličine i 
božanstva. On se doduše, očito iz opreza, čuvao da izravno go- 
vori o božanstvu Kristovu. On je, što više, da stvar prikaže 
što nevinijom, rekao u uvodu svoje knjige, da bi njegov rad 
bio vrlo pogrešan i nepotpun, naročito u pogledu božanstva 
Kristova i autoriteta Crkve, da je namjeravao pisati apologiju 
kršćanstva.?5 Ove su riječi mnoge uvjeravale —iako kad ih čo- 
vjek dobro promatra one to nikako ne kažu — da Loisy smatra 
Krista Bogom, samo da bi o tom trebalo posebno pisati. U zbi- 
lji one su samo značile da Loisy ne će o tom da izravno go- 
vori. A zašto, to je on sam znao. 

Uza sve to sam njegov prikaz »historičke« ličnosti Kristove 
obzirom na njegove ideje o kraljevstvu, za koje je on vjero- 
vao »da ima brzo doći«, to samo bilo je dovoljno, onome dakako 
tko je umio čitati, da prozre pravu misao Loisy-evu o božan- 
stvu Kristovu: Krist u njegovim očima nije nikako mogao biti 
Bog. To je on, uostalom, već davno _insinuirao u spominjanom di- 
alogu između mladoga učenjaka i Crkve. Crkva hoće da nametne 


" L'Evangile et PEglise, p. 37, 134. 
* Ibid. p. VII. 

Sutnju mladome učenjaku u ime Isusovo, a on se okomljuje 
na nju: »Poslušati tebe, o Crkvo, u ime Isusa! Zar je Isus htio 
da se ja tebi podvrgnem? Da li je on uopće na to i mislio? 
Uostalom, zar mi je on mogao nametnuti svoju volju?« (M. I, 
121). A u kom smislu bi Isus i mogao biti Bog? Ako je Bog 
identičan sa svijetom, šta može biti Isus Krist? Samo pojedi- 
načna vanjska pojava božanstva. »Bog oduvijek postoji kao 
nutarnja, vječna strana vanjskog svijeta. Krist nije idol. Či- 
tavo je čovječanstvo dijete Božje« (M. I, 213). 

Loisy-ju je čak i mesijanstvo Kristovo problematično. U 
jednom smislu on je Mesija u drugom nije. On je dapače tek 
jedan od brojnih mesija: »Od godine popisa pučanstva do uni- 
štenja grada i hrama, u Palestini je iskrslo više mesija. Jedna 
od ovih mesijanskih ličnosti — obično se ne oklijeva da se 
ostale nazove avanturistima i vizionarima — bio je Isus Na- 
zarećanin, koji je, u doba Poncija Pilata, navještavao u Gali- 
leji i u Jeruzalemu neposredni dolazak kraljevstva Božjeg; ka- 
ko je to značilo prorokovati uništenje rimske vlasti u Palestini, 
Isus je to platio svojim životom«.2? Ostale su mesije nazivali 
avanturistima i vizionarima, je li Krist nešto drugo? Pa sama 
činjenica da se je prevario propovijedajući neposredni dolazak 
kraljevstva Božjeg, najbolje svjedoči da je i on bio samo vizio- 
nar. Isus je bio »pobožan čovjek koji nije umio odijeliti svoje 
pobožnosti od svojih sanja« i to je razlog da je nastradao. So- 
krat je sigurno veći od njega, jer »ako je mesijanska nada bila 
nepostojana i kriva, filozof umirući za stvar razuma bio je mu- 
driji od Krista, koji je umro za stvar svoje vjere«.30 

Nikad ni sam Harnack nije govorio o Isusu s ovoliko nepo- 
štivanja. On također nije dopuštao božanstva Kristova, ali on 
je bio daleko od toga da bi svodio Isusovo propovijedanje na 
samoobmanu. Za nj je Isus bio divna ličnost, koja je najbolje 
poznavala Boga kao Oca i vrijednost ljudske duše. Kraj svih 
nedostataka i krupnih netočnosti, kraj sve uskosti njegovih po- 
gleda, Harnack je ipak smatrao Isusa učiteljem i vođom, koji naj- 
bolje vodi Bogu, i njegovo je djelo »Das Wesen des Christen- 
tums« bilo pravi manifest u prilog vjerovanju u Isusa Krista. 

Loisy-eva obrana Isusa bila je tako samo kamuflirani na- 
padaj na nj. Isus ne samo da nije Bog, ne samo da nema ništa 


= Cit. Lagrange, op. c. p. 186 
* L'fivangile et VEglise, 2 ed. p. 105. 


260 Dr. Đuro Gračanin: 


od veličine koju mu je Harnack priznavao, on dapače spada u 
kategoriju vizionara, tih polu-luđaka, koji svoje ludosti pla- 
ćaju teškim posljedicama. 

A ono što se veli da je on uskrsnuo? To je malo nezgodno, 
ćuti Loisy, ali kasnije će on i za to naći riješenje: Isus »nije cio 
umro. Nekoliko ga je učenika vidjeloipovjerovalo,' 
da je uskrsnuo, da živi uz onoga koji ga je poslao, spreman da 
dođe s neba uspostaviti božansko kraljevstvo koje je navje- 
štavao«,3* Vjera je ukratko preobrazila Krista, za vjeru je 
Krist Bog, ali samo za vjeru. Za Loisy-a on je ono što je bio 
»prema historičkim podatcima«: čovjek koji je obmanuo sama 
sebe. Zar je drugačije za nj i moglo biti? On je davno napu- 
stio vjeru pa je sad tome tražio opravdanje. Dvije godine na- 
kon izlaska L'Evangile et PEglise, on je pisao u svome dnev- 
niku: »ja ne vjerujem u božanstvo Isusovo, kao ni Harnack ili 
Jean Rćville i ja smatram osobno utjelovljenje Boga kao filo- 
zofski mit. Krist zauzima manje mjesta u mojoj vjeri nego u 
vjeri liberalnih protestanata; jer ja ne pripisujem toliko važ- 
nosti kao oni u tu objavu Boga-Oca, kojom oni časte Isusa. 
Ako sam štogod u religioznom pogledu, ja sam više panteo- 
pozitivo-humanitarac nego kršćanin«. Povodom pak djela pan- 
teiste von Hartmanna »Religija budućnosti«, on je pisao: 
Glavna je misao da su svi oblici kršćanstva stvarno mrtvi, da 
se ne daju popraviti drugačije nego radikalnom promjenom i 
da bi trebalo nešto nova. U dnu on misli o katolicizmu što i 
ja mislim, što o njemu misli Hilaire Bourdon (Tyrrel). Mi ni- 
smo više kršćani«. (M. II, 397, 395). 

Iako ove posljednje stvari nisu bile poznate javnosti, jer 
su bile pohranjene u Loisy-evu dnevniku, njegov stav bio je 
dovoljno jasan i tražio je intervenciju Crkve. Bila je već usli- 
jedila osuda L'Evangile et VEglise sa strane kardinala Richarda, 
ali je još trebala doći i službena intervencija Rima. 


" Ja podvukao. Loisy kaže: Jćsus »ne mourut pas tout entier. Quel- 
ques disciples qu'il avait faits le virent et le crurent resuscitć.« Loisy 
je valjda prvi autor na svijetu, koji je za nekog ustvrdio da nije cio 
umro. — Bit će sigurno i oni učenici što su ga vidjeli da su vidjeli 
onaj dio koji nije umro! Ovakovo zamatanje činjenica nije zaista na 
čast Loisy-evoj kritici. 

" Lagrange Cit. p. 188. 

Posljednji pokušaji. 

Loisy je ipak nastojao ne bi li kako tu intervenciju pre- 
priječio. »Ja nisam mogao, piše on, izjaviti svoj potpuni pri- 
stanak uz nauku Crkve, osim pod okriljem tumačenja koje je 
sugerirala moja knjiga. Nisam bio disponiran kao Hćbert, da 
pozovem Crkvu da se izjavi o mojoj nauci, ali sam joj htio 
dati vremena da je počne cijeniti« (M. II, 203). Crkva se me- 
đutim nije htjela okoristiti tim vremenom što ga joj Loisy tako 
pretenciozno davao pa je 16. XI. 1903. uslijedilo stavljanje na 
indeks sa strane kongregacije sv. Oficija nekoliko njegovih 
djela: La religion d'Israel, Etudes ćvangeliques, VEvangile et 
VEglise, Autour d'un petit livre i le Quatričme  Evangile. 

Uza sve to Loisy nije gubio nade. Još se uvijek nadao da 
će moći reformirati Crkvu, ostavši u njoj i pokorivši se. On se 
već jednom bio pokorio prigodom enciklike Providentissi- 
mus Deus, pa je tako odlučio i sad učiniti. Već 11. XII. iste 
godine piše kardinalu Merry del Val-u list, koji međutim ne 
zadovoljava pa stoga Loisy iznova pokušava sreću 21. 1. 1904. 
htijući apsolutno uvjeriti da se podvrgava. »Vrlo žalim, piše 
on istom kardinalu, što Sv. Otac nije smatrao dovoljnim moj 
pristanak koji sam dao na dekrete sv. kongregacije i indeksa. 
Ne bih bio udovoljio dužnosti iskrenosti, kad ne bih bio izri- 
čito rezervirao svoje mišljenje historičara i egzegetskog kriti- 
čara. Nije mi došlo na misao da bi se od mene moglo tražiti 
čisto i jednostavno povlačenje čitave skupine ideja koje, sači- 
njavajući bit mojih djela, dotiču se nekolikih redova spoznaja 
obzirom na koje crkveno se učiteljstvo ne vrši izravno. — Ja 
prihvaćam, Monsignore, sve dogme Crkve i ako sam izlažući 
njihovu povijest u knjigama koje su netom osuđene, nehotice 
izrazio mišljenja protivna vjeri, rekao sam i opetujem da osu- 
đujem sam u tim knjigama ono što u njima sa stajališta vjere 
može biti prijekorno« (M. II, 322). 

Oblikom to je izgledalo potpuno pokoravanje. Loisy nam 
međutim naknadno tumači da nije baš bilo takvo: riječ pri- 
hvaćam (j'accepte) bila je izričito izabrana da ne rek- 
nem: čvrsto vjerujem (M. II, 322). Dakle zato, da umiri 
crkvene vlasti prividno ispravnom formulacijom svoga stava. 
Bilo mu je samome jasno da njegovo mjesto nije u Crkvi: 
»ekskomunikacija bi me bila stavila na moje pravo mjesto koje 

je izvan rimskoga katolicizma« (M. II, 347). Zato je već i po- 
mišljao na prekid. 27. II. 1904. on šalje jedan članak »Temps-u« 
u kom izjavljuje da posve prekida s Crkvom. A ipak sutradan 
već, 28. II. on se obraća samom Piju X.: »Presveti Oče! Znam 
za dobrohotnost Vaše Svetosti i njezinom se srcu danas obra- 
ćan. Ja hoću da živim i umrem u zajednici katoličke Crkve. 
Ja ne ću da doprinesem rušenju vjere u mojoj zemlji. Nije u 
mojoj vlasti da uništim u sebi rezultate svojih radova. Koliko 
je do mene, ja se podvrgavam sudu donešenom proti mojim 
spisima po kongregaciji sv. Oficija. Kao dokaz svoje dobre 
volje, i za umirenje duhova, spreman sam napustiti naučavanje 
koga vršim u Parisu, i ja ću dapače napustiti svoje znanstvene 
publikacije koje sam pripremao« (M. II, 347). 

Koliko je u ovim riječima bilo iskrenosti teško je reći. 
Nije isključeno da su one bile pisane pod kakvom velikom na- 
valom milosti na Loisy-evu dušu. One zvuče svakako vrlo 
iskreno i najljepše su valjda što je Loisy ikad napisao. Pro- 
blem bi se doduše bio mogao postaviti: nije li i ta iskrenost 
— kao i bezbroj drugih u ljudskom životu — bila uvjetovana 
nečim drugim, planom osvajanja Crkve, koga Loisy nikad nije 
gubio iz vida. Kakogod međutim bilo, Pijo X. primio je s 
mnogo blagosti te izjave, ali je ujedno tražio bezuvjetno pod- 
vrgavanje. I Loisy se podvrgao pišući: »Ja izjavljujem Vašoj 
Preuzvišenosti (kardinalu Richardu) da iz duha poslušnosti 
prema sv. Stolici osuđujem zablude koje je kongregacija sv. 
Oficija osudila u mojim spisima«. U svojim M€moires-ima Loi- 
sy veli da sebi nikad nije mogao oprostiti te tako apsolutne 
izjave. No za to njegovo subjektivno raspoloženje nije se zna- 
lo. On je izvana obećao šutjeti i stoga je Crkva čekala (M. II, 
367, 369).53 


Napuštanje modernističkog djela. 


Pokraj svih mjera opreznosti, što ih je Loisy poduzimao 
da ostane u Crkvi, »za njezino dobro« on konačno sam počinje 
uviđati da je sve to uzaludno. »Pijo X., kaže on s neizreci- 
vom smiješnošću, traži od mene da se odreknem spasavanja 
Crkve« (M. II, 318, 485). 


* Cfr. Lagrange, p. 150. 

Ali zar će se zbilja morati toga odreći? Ta to je bila nje- 
gova životna misao i on je tako obazrivo nastojao da je pro- 
vede u djelo. »Svjestan sam, kaže on, da sam se služio najve- 
ćom obazrivošću da uvedem malo istine u katolicizam . .. 
Stvarno ja sam sebi uvijek zabranjivao da ex professo do- 
kazujem neistinitost katolicizma«. »Ja sam diskretno ali stvar- 
no insinuirao bitnu promjenu postojeće egzegeze, službene teo- 
logije, crkvene vlasti uopće«. Moje djelo VEvangile et VEglise 
nije bilo ratni stroj spretno kamufliran da pripravi propast 
katolicizma, praveći se da pobija protestantizam. Moja knjiga 
nije imala namjere da »propisuje«, nego samo da sugerira po- 
trebne reforme (M. II, 455, 103).34 

On je svoje reforme htio uostalom provesti posve mirnim 
putem, Iako na jednom mjestu svoja modernistička nastojanja 
naziva pravom revolucijom, ipak on nije pribjegavao nasilnim 
sredstvima. Što više, da bi što lakše i sa što manje buke mo- 
gao ostvariti svoje planove, on je kompetirao i na biskupsku 
stolicu — zapravo na dvije: u Monaku, a zatim u jednoj fran- 
cuskoj biskupiji — i u tom cilju poduzimao razne korake. To bi 
bilo najidealnije, jer »pokret se ne može provoditi dekretima, 
nego osobnom akcijom, sjedinjujući naučnu kompetentnost s 
crkvenim autoritetom« (M. II, 163). Crkva međutim nije htjela 
njegove kandidature. On ipak do posljednjeg časa poduzima 
sve, kako bi uredio barem svoje službene odnošaje s Crkvom. 
Još pred samu osudu koja će ga konačno ipak stići on traži 
celebret kod sekretara biskupija. 

Konačno ipak uviđa uzaludnost svoga glumljenja pa piše: 
»Moje držanje izgleda mi sve više čista komedija . . . kad čo- 
vjek ima ove osjećaje, nije više katolik, i, ako je svećenik, mo- 
ra otići«. Njegovi se modernistički sni rasplinjuju. »Ja ne vje- 
rujem, piše on melankolično, da bi čovjek mogao gojiti veliku 
nadu za katolicizam, niti šta pokušati pod tom etiketom ... 
Ako čovječanstvo mora jednom doći do neke vrste religioznog 
jedinstva, to vjerojatno ne će biti ispovijedanjem koje od vjera 
što sada postoje, nego u sveopćoj svijesti ljudskoga dostojan- 
stva, ljudskoga prava, ljudske solidarnosti, u najuzvišenijem 
smislu svih ovih riječi, tj. u novom idealu, koji se ne će na- 
metati izvana kao objava neke apsolutne ličnosti više od svi- 


* Ibid. p. 106, 107, 

jeta, nego koja će biti kao savjest čovječanstva napokon spo- 
sobna da vodi samo sebe i da gleda Boga facie ad faciem, 
kako je pripovijedano u Mojsiju« (M. II, 502). 

U to je nadošao dekret Lamentabili sv. Oficija od 3. 
VII. 1907. i enciklika Pascendi od 7. IX. 1907., koji su sa- 
državali osudu više otvoreno ispovijedanih Loisy-evih zasada, 
pa mu je postalo jasno da sad mora raščistiti položaj. Konačno 
je priznao da nema prava nikoga varati. Bilo je doista za to i 
vrijeme! Odgovorio je stoga djelom: »Simples r€flexions sur le 
dćcret du Saint-Office Lamentabili sane exitu et sur PEncy- 
clique Pascendi dominici gregis«, gdje je među ostalim pri- 
znao da modernizam smatra vanjsku objavu mitološkom ide- 
jom, da poriče apsolutnu vrijednost tradicionalnih dogmi i 
apsolutni autoritet Crkve. Priznao je da bi šutnja sa strane 
Pape značila enormnu koncesiju, implicitno naime priznanje 
temeljnog principa modernizma: mogućnosti, nužnosti i oprav- 
danosti evolucije svih dogmi uključivši tu i nepogrješivost.35 
Time je stav Loisy-a bio konačno nedvojbeno jasno utvrđen, 
pa je 7. III. 1908, na dan sv. Tome, došlo ono što je Loisy re- 
kao da je davno trebalo doći: ekskomunikacija. 

* , 
* 


Daljnji putevi Loisy-a kreću izvan modernizma. Moder- 
nizam je u biti bio pokušaj nutarnjeg prevrata, zauzimanja Cr- 
kve iznutra u cilju radikalne, posvemašnje reforme. Napušta- 
jući Crkvu, Loisy je napustio i svoj program. Ali zato nije pre- 
stao obraćati njoj svoje poglede. Ne više da je spasava, nego 
da nam rekne kako je mrzi. Kako ju je odavna mrzio. »Ja ne 
mrzim kršćanstva« kaže on. Ali zato Crkve ne može smisliti: 
»sadanji je režim Crkve škola laži i niskosti . . . glupani, ku- 
kavice, lažljivci odveć dobro (u njoj) uspijevaju, i bilo bi za- 
ista oportuno da ih se smrvi među palcem i kažiprstom kao 
gamad« (M. II, 158, od 16. XI. 1902). 

Samo što ne rekne, da bi trebalo uvesti novu inkviziciju. 
Zaista dobra misao! Posve u pravcu oslobođenja Crkve od sva- 
ke stege kako je Loisy sebi zamišljao! Kad Crkva ne će da 
sluša Loisy-a, trebalo bi je smrviti! A ona je ipak za Loisy-a 
— kraj sveg joj imputiranog reakcionarstva — bila tako blaga, 


* Simples reflexions, 275, 276. 


Ciljevi i putevi modernizma. 265 


te na sve njegove ispade i proti nauci i proti disciplini, proti 
njenom životu nije poduzimala inkvizitorskih mjera, nego je 
strpljivo čekala da se vrati. 

Kad je biskup Ch4lons-a upitao šta će učiniti, ako se Loisy 
pokaje i pokuša vratiti, Pijo X. mu je odgovorio: 

»Primite ga raskriljenih ruku«. 

Ali Loisy se nije vratio. 


Završne kritičke primjedbe. 

Poduzimati kompletnu kritiku Loisy-evih ideja i njegovoga 
djela u ovome kratkom članku ne bi bilo moguće. Možda je 
međutim obzirom na sam njegov rad, njegov pothvat da mo- 
dernizira Crkvu, najbolja kritika sam prikaz toga rada, 

Ništa naime tako snažno ne pokazuje zamašnost iluzija, 
kojima se je Loisy podavao kao upravo sama njegova misao 
da će Crkvu moći skrenuti s njezinog stoljetnog i tisućljetnog 
puta, i dovesti do bitne transformacije njene nauke i njene 
konstitucije. Više kritičnosti kod tog reformatora, koji je kri- 
tiku uzvisivao nad sve ostalo bilo bi mu sigurno odmah spočet- 
ka pokazalo beznadnost njegova pothvata. I kao čovjek koji je 
ozbiljna historička istraživanja smatrao svetim pravom, on je 
od historije mogao naučiti da su se dosad svi analogni poku- 
šaji rušenja ili mijenjanja Crkve razbili o nepokolebivu stijenu 
Petrovu. U ta oba smisla on se pokazao slabim kritičarom i sla- 
bim historičarom. 

Ali to nisu jedini nedostatci njegovog rada. Više još možda 
nego u praktičnim namjerama zauzimanja Crkve, oni se oči- 
tuju u njegovom naučnom radu i to u dva razna smjera. 

S jedne strane on jepotpuno neznanstveno na- 
stupio, što nije podvrgao strožem ispitiva- 
nju filozofske ideje panteizma i evolucio- 
nizma, koje su tada vladale i koje je on i sam usvojio kao 
podlogu i misaonu direktivu svoga rada. Dublje ispitivanje u 
tom smjeru bilo bi mu pokazalo svu apsurdnost, svu neodrži- 
vost panteizma i nemogućnost evolucionizma odnosno relati- 
vizma istine, kakvog ga je on zastupao u svojim djelima. »Ot- 
kad pišem ja sam se trudio, piše on, da pribavim pobjedu ideji 
razvitka koja uključuje relativnost dogmatskih for- 
mula i, u istoj mjeri, relativnost crkvenog autoriteta« (M. II, 

430). U ovome je upravo bila fatalnost njegova naučnog rada, 
jer on počinje s tim neosnovanim i apriorno usvojenim ide- 
jama: sve što je kasnije radio moralo je neizbježivo nositi zna- 
čajke tih nedokazanih pretpostavki. Ali kad je već usvajao re- 
lativizam u pogledu istine, onda se je dosljedno morao odreći 
dogmatizma u pogledu toga vlastitog stava, Jer ako je istina 
relativna onda nema za čovjeka mogućnosti, da ma koje sta- 
jalište — pa bilo to i samoga relativizma — istakne kao nepo- 
kolebivo vrijedno, kao dogmu koju bi svatko i uvijek morao 
usvojiti. Relativizam istine, drugim riječima, ruši, kad ga se 
hoće da usvoji kao princip opće-vrijedan, sama sebe. 

S druge pak strane sam naučno-kritični postupak Loisy-ev 
pokazuje da je on propustio ocijeniti samu vri- 
jednost kritičkog rada. Slično kao i u pogledu svo- 
jih filozofskih ideja, on usvaja kritiku kao jednu apsolutnost, 
koja matematskom točnošću, uvijek i svagdje, mora dati sigur- 
ne rezultate, dok je ona u stvari tek jedan vrlo deli- 
katan instrumenat koji odmah krivo poka- 
zuje čim se ga sili da prekorači svoje gra- 
nice. Kritika je, kao što je vanredno zgodno rekao Emile 
Faguet, znanost uvijek djelomično konjekturalna, to jest vi- 
še znanje nego znanost, nepotpuna spoznaja u kojoj se miješa 
umijeće i znanost, koja zna do određene točke; a zatim prelazi 
k intuiciji; iza toga pretpostavlja; potom pak zamišlja; pa je ta- 
ko konačno preodređena da se sve više približuje znanosti ne 
dosežući je međutim nikada.3% To ukratko znači da ona mora 
uvijek biti oprezna pri ocijenjivanju rezultata i da nikad, osim 
zaista posvemašnjeg podudaranja jednog dokumenta s drugima 
ne smije biti posve kategorična. Kad bi u svijetlu ovih kritičkih 
načela ispitali Loisy-eve kritičke rezultate, vidjeli bi lako svu 
njihovu pretjeranost a većinom i posvemašnju nezasnovanost. 

Sama paralela, između tradicije Crkve i nalaza stare per- 
zijske, babilonske, grčke prošlosti, tako je površna, da je on i 
sam osjetio kasnije potrebu da je korigira: Moramo reći, piše 
on, da je kaldejska tradicija mogla samo pružiti određene de- 
skriptivne elemente, ali religiozna ideja i duh pripovijedanja, 
koji su sve, pripadaju kao vlastitost hebrejskoj tradiciji; i mo- 
noteistička ideja nije imala, nije ni mogla imati u onim primi- 

* Emile Faguet, Histoire de la langue et de la litterature francaise, 
t. VIII, p. 395, cit. V. Giraud, Essai sur Taine, p. 204. 

tivnim vremenima, ni apsolutnog kontinuiteta ni čvrste konsi- 
stentnosti koju vidimo u tradiciji Crkve od dolaska Kristova.37 


A šta tek da kažemo o rezultatima kritike obzirom na lič- 
nost Kristovu i na Crkvu koja je iza njega slijedila? Zar je do- 
ista kritika dokazala, da je Crkva bitno izmijenila evanđeoski 
tekst? Takve dokaze mogla bi pružiti samo komparacija s vanj- 
skim nedvojbenim dokumentima, no takvi dokumenti nisu 
uopće nađeni. Loisy se doduše voli stalno pozivati na »sigurne 
rezultate kritike«, ali dovoljno je da čovjek malo izbližeg po- 
gleda te rezultate, pa da vidi kako su oni sigurni: to su rezul- 
tati, koji se među sobom u silnoj mjeri razilaze. I, osim da tko 
pronađe novu matematsku znanost koja će omogućiti zbrajanje 
kvantitativno različitih jedinica, njih je apsolutno nemoguće 
uzimati kao jedno, kao jedan konačni rezultat. To su rezultati, 
ali međusobno toliko divergentni, da samo zatvaranje očiju pred 
njihovom silnom oprečnošću može dovesti čovjeka dotle da , 
počne govoriti o sigurnim rezultatima kritike. A onda, tko se sa- 
mo s Loisy-em sigurno slaže i s kim se on nedvojbeno slaže? 
A i da pustimo druge po strani, možemo li reći da se njegovi 
rezultati iz jednoga razdoblja slažu s onima iz drugoga? Treba 
čovjek samo čitati — ali o tom možda jednom drugom zgodom 
— šta je Loisy učio kao modernista, a šta kasnije kad je pre- 
stao to biti, baš o ličnosti Isusa Krista, pa da ocijeni kako su re- 
zultati kritičkog rada »neosporni« i »definitivni«. 

A sve napokon, kad bi se ti kritički rezultati zaista savr- 
šeno podudarali — što nikako ne stoji — ostalo bi tom kritič- 
kom istraživanju mnogo posla oko tog da objasni postanak kr- 
šćanstva. Ako je na pr. Krist bio samoobmanut, čime eksplici- 
rati da su se učenici u nj pouzdavali i poslije njegove smrti i da 
su umirali za nj? Ako je Isus vjerovao u skori dolazak kraljev- 
stva Božjeg, a ono nije došlo, čime objasniti da su ljudi pokraj 
te strahovite prevare htjeli da o njem tako divno govore i da 
se do smrti žrtvuju za nj? Ta već je sam Renan bio rekao: »Da 
je nauka Isusova bilo vjerovanje u skori svršetak svijeta, ona 
bi sigurno počivala danas u zaboravu«.3š Čime također objasniti 
da su ostali mesije pošli netragom, dok je Krist ostao trajno 
živ u srcima tisuća i milijuna? 

*" Enseignement biblique, Chronique, p. 16. 

“ Vie de Jćsus, 13 ed. Paris 1867, p. 293. 

Na sva ta pitanja kritika makar i s čisto ljudskim radnim 
instrumentima mora kušati odgovoriti. A ako ne odgovori, onda 
sama relativnost njezinih rezultata, sami ti bezbrojni otvoreni 
problemi nameću beskrajno veću rezerviranost nego ju je Loi- 
sy pokazivao, dok se s njima služio. On je htio da Crkva svoju 
tako organski, životno povezanu tradiciju zamijeni s jednodnev- 
nim rezultatima istraživanja, koja obzirom na krive i apriorno 
usvojene filozofske principe nije imala izgleda ni da ljudski 
objektivna bude. 

Ima međutim u svem ovom i jedan novi elemenat, koga bi 
kritičar, makar kao hipotezu, bio mogao uvažiti, a to je nadna- 
ravnost Kristove religije, njegov božanski karakter i njegova 
moć, da ne samo izvana djelima i dokazima djeluje, nego i 
iznutra pokreće srca. 

Ta ideja uzeta i kao čista naučna pretpostavka bila bi Loi- 
sy-u otvorila nove horizonte i omogućila mu da velebno djelo 
Kristovo protumači drugim i zaista jedino pravim načinom. Ona 
bi mu pokazala da je Krist doista Bog i da je Crkva katolička 
božanska ustanova. 


POVIJEST ARMENSKE CRKVE. 
Msgr. Dr. Kamilo Dočkal. 


(Nastavak). 


5. Nerzes Veliki. 


Slijepog Tirana naslijedi na vladi njegov sin Aršak 
(350-—367). Taj je nastojao mudrom politikom, da vlada neo- 
visno i od Rima i od Perzije. Uvidio je, da oslanjanje na jednu 
vlast rađa zavist druge. Nadalje je nastojao, da ojača zemlju 
iznutra. Dok je Tiran imao neprilike s velmožama, te je ne- 
kima odviše povjerovao, a druge od sebe odbio, s dvora ih 
prognao i poubijao, što je Perziji dalo prilike, da ga izdajom 
uhvati, pozove mladi Aršak stare prijatelje doma Arsacida na- 
trag. Među te spada na prvom mjestu kneževska obitelj Mami- 
kunijaca. Članovima te obitelji vrati poglavite službe u vojsci. 
Upravnu službu povjeri članovima kneževske kuće Genunijaca 
Na taj način uvede red u vojsci, upravi, te u svoj zemlji.73 


Kad je odmah na početku vladanja Aršakova umro kato- 
liko$ Sahak, razmišljaše kralj s plemstvom, vojvodama i sve- 
ćenstvom koga da postave na čelo armenske crkve. Hussikovi 
sihovi Pap i Athenogenes nisu dolazili u obzir, jer su se podali 
raskošnom životu i poganskom duhu. Sveopća je želja bila, da 
katolikosom postane jedan član od obitelji Mamikunijaca. Na 
taj bi način bila kruna najljepše povezana i s vojskom i s cr- 
kvom, pogotovo ako bi budući katolikos bio iz porodice Grego“ 
rija Prosvjetitelja. 

Takova osoba bila je na samom kraljevskom dvoru: mladi, 
vrlo obrazovani kraljevski časnik uzorna vladanja i čestita ži- 
vota, Nerzes. 

Za kralja Tirana nalazio se mladi Nerzes u progonstvu iz- 
van države. Boraveći u Cezareji steče visoku grčku naobrazbu 


# Sr. Faustos iz Bizanta, op. cit. IV., 2, St. 67 ss. 

i duboki kršćanski duh.7* Prema jednom historičaru oženio se 
u Cezareji s princesom Sanducht iz kneževske obitelji Mamiku- 
nijaca, kćerkom Vardanovom.75 Iza smrti svoje supruge i iza 
smrti kralja Tirana vrati se u Armeniju. Aršak mu dade čast 
dvorskog komornika. Tako je Nerzes započeo vojničku i dr- 
žavnu karijeru ne misleći na duhovni stalež. Duboki kršćanski 
duh, što ga je usisao u Cezareji, učini, te se mladi časnik na 
kraljevskom dvoru posve razlikovao od drugih dvorjanika, Oči 
su sviju bile uprte na mladoga muža, potomka slavnog Gre- 
gorija. 

Nerzes se opirao kralju i puku smatrajući se nevrijednim 
tako visoke časti, pače je — da odvrati od sebe izbor — javno 
i svoje grijehe ispovijedio, nu nije pomoglo."" Kralj mu dade i 
protiv volje uzeti mač i skinuti dvorsko odijelo, te obući sve- 
ćeničko. Biskup Fausto podijeli kondidatu đakonat, a kasnije 
mu cezarejski biskup Dianios7* podjeli biskupski red. Bilo je to 
oko god. 352. (prema Marquartu najranije 355.7%). Nerzes je 
vladao 34 godine. 

Katolikat sv. Nerzesa znači za Armeniju jednu novu epo- 
hu. Nerzes je jedna od najvećih ličnosti u povijesti armenske 
crkve iza Gregorija Prosvjetitelja. Zato mu i dadoše pridjevak 
Veliki. Nerzes je stvorio velike stvari. 

Ponajprije je uredio odnošaj između katolikosa i kralja. 
U vrijeme Gregorija i Tiridata bio je taj odnošaj najsrdačniji 
i najuži. Kralj je bio vrhovni zaštitnik crkve. Kršćanstvo je 
ulazilo u zemlju odozgora. Kralja je slijedilo najprije visoko 
plemstvo. Kasnije je odnošaj obiju vlasti postajao hladniji i 


" Sr. Moses iz Chorene, op. cit. III. 16. Faustos iz Bizanta, op, cit. 
IV. 3. Da li je Nerzes boravio u Cezareji kao talac kralja Tirana ili je 
onamo bio poslan, da se izobrazi za budućeg crkvenog poglavicu ar» 
menskog ili je bio onamo poslan od roda, uopće da steče naobrazbu ili 
je živio u inozemstvu (emigraciji) poput mnogih drugih velikaša, koji 
su bili u zavadi s Tiranom, o tom vrela šute. Bit će, da je ovo posljednje 
najvjerojatnije. 

" Sr. Sopherk Haikakankh (biograf Nerzesov), VI. 14. Faustos iz 
Bizanta ne spominje ime i podrijetlo Nerzesove žene. 

" Sr. Faustos iz Bizanta, op. cit. IV. 3. Biograf Nerzesov veli, da 
je dobio službu vrhovnog rizničara (Sopherk Haikakankh, VI. 15.). 
523 ze Sr. Faustos iz Bizanta, op. cit. IV. 3. St. 70. - Sopherk Haikakanki 

" Faustos iz Bizanta veli doduše, da je Nerzesov konsekrator bio 
biskup Euzebije (IV, 4), nu Sim. Weber dokazuje, da to kronološki nije 
eo jer je Euzebije postao cezarejskim biskupom tek 362. (op. cit. 

: ss.) 
" Sr. Jos. Markwart, op. cit, St. 230. 

mlohaviji, dok nije za Hussika i Tirana pukao između obih 
vlasti strahovit jaz. Sada su svi uvidjeli, da katolikos mora biti 
neovisan od kralja u izvršavanju svoje duhovne vlasti. Taj je 
položaj katolikosu pribavio Nerzes, barem za neko vrijeme. 

Druga je zasluga Nerzesova, što je kršćanstvo produbio u 
narod ne odozgora, nego odozdo. Postavši katolikosom iz dvor- 
skog časnika nije Nerzes pokazivao mnogo volje za teološke 
rasprave, koje su tada nalazile odraza u arijevskim i semiari- 
jevskim borbama (druga sinoda u Sirmiju, sinoda u Antiohiji 
god. 357.) ali je zato imao mnogo više volje za pridizanje kr- 
šćanskog života i za socijalne probleme svoga vremena. Ne dog- 
matika, nego etika i caritas to su područje njegova plodnog i 
uspješnog rada.#% 

"Tek što se mladi katolikos vratio iz Cezareje, saziva sinodu 
u prijestolnicu svoje metropolije, u Ašišat u Taronu. Sinoda 
obnovi apostolske propise o kršćanskom životu. Propisi o ženid- 
bi bijahu pooštreni, ženidba između rođaka zabranjena, protiv 
nećudoređa izdane su stroge naredbe. Zapuštene crkve imadu 
se obnoviti, nove podići. Povećan je broj svećenika i redovnika, 
kao i sjaj bogoslužja, osobito kod glavnih crkvi.$! 

Veliko djelo Nerzesovo je, što je podizao škole za uzgoj 
klera i puka. Gregorij Prosvjetitelj uveo je u zemlju grčke i 
sirske svećenike, koji su imali punu naobrazbu, Kad su ti po- 
čeli izumirati, a to je bilo od Hussika dalje, opažao se veliki 
nedostatak obrazovanog klera. Armenci su pozajmili liturgiju 
od svojih susjeda Grka i Siraca, naravski u grčkom odnosno 
sirskom jeziku. Armenci nisu tada imali ni svoga alfabeta ni 
svoje literature. Kad su poumrli grčki i sirski svećenici, te kad 
je u armenskom kleru palo poznavanje grčkog i sirskog jezika, 
ponestalo je onih, koji će puku lomiti hljeb života. Zato je 
Nerzes na raznim mjestima Armenije podigao škole za učenje 
grčkog i sirskog jezika. Tim se imala dići naobrazba i klera i 
puka.83 

Najveće sredstvo za dizanje kršćanskog života u zemlji 
našao je Nerzes u redovništvu. I prije Nerzesa bilo je redov- 
nika u Armeniji. Nu stalno je, da je baš on redovnike, koji su 

* Sr. Jos. Markwart, op. cit. St. 228 ss. 

" Sr. Faustos iz Bizanta, op. cit. IV. 4, St, 76. 

* Sr. Faustos iz Bizanta, op. cit. III. 13. St. 33 ss. 


* Sr. Catergian-Dashian: Liturgije kod Armenaca, Wien 1897. St. 
75 (armen.). 

dosad zasebno kao eremiti po gorama živjeli, ujedinio u samo- 
stane ili barem u laure. Kao glasoviti opati tog vremena slove 
grk Epifanije i Sirac Šalita, učenici slavnog biskupa Danije- 
1a.54 Bilo je i ženskih samostana. Svojim primjerom, svojom li- 
turgijom i poukom djelovali su redovnici vrlo dobro na odgoj 
puka. Da se istrijebe posljednji tragovi poganstva, namjestio 
je katolikos redovnike baš u onim mjestima, gdje su nekoć 
bila poganska svetišta. 


Posebnu brigu vodio je Nerzes za siromake. Kako je u Ar- 
meniji bilo moćno visoko i niže plemstvo, puk je bio u zlom 
položaju morajući podavati velike dažbine svojim gospodarima. 
Tako je običan puk bio siromašan. Naročito je težak bio polo- 
žaj onih, koji nisu mogli raditi, a rodbina radi slabe zarade ni- 
je mogla pomoći. Za ovakovu sirotinju organizirao je Nerzes 
pomoć i korisne ustanove. Sinoda u Ašišatu odredila je, da se 
na zgodnim mjestima imadu podići domovi za bolesne, gubave, 
dakle bolnice i ubožnice.#5 Ovaj rad otvori srca prostog puka 
kršćanstvu još mnogo više nego propovijedi. 


Ma da se Nerzes u prvom redu brinuo za puk, ipak je 
znao sačuvati pravo držanje i prema kralju. Pun plemenitog 
rodoljublja predao se već kao svjetovnjak službi kralja Arša- 
ka. Taj je pravac proslijedio i kao patrijar. Tako je on u inte- 
resu kralja i domovine pošao na čelu jednog poslanstva u Ca- 


* Sr. Jos. Markwart: Die Entstehung der armenischen Bistiimer, 
Roma 1932. St. 194. Sv. Epifan smjestio se u samoću Mambre na rijeci 
Mamušetu u Velikom Cofkhu, kasnije je sa 500 učenika otišao u Grčku, 
gdje je prebivao na jednom pustom otoku. U vrijeme Nerzesove smrti 
god. 373. boravio je sv. Epifan na velikom brijegu, na mjestu svetišta 
božice zvane >prijesto Nahat«. Mar Salita prebivao je na brijegu Areuc 
na granici Male Armenije. Uz ovu dvojicu je za monaštvo u Armeniji 
zaslužan treći učenik korepiskopa Danijela Gind iz Tarona, koga zovu 
poglavicom monaha, učiteljem eremita, vođom pustinjaka, predstojnikom 
samostanskih redovnika i učiteljem svih anaboreta. On se nastanio u 
pustinji na vrelu Eufrata, gdje je nekoć boravio prvi veliki Gregorij 
(Faustos, VI. 16). 


*“ Sr. Jos. Markwart, op. cit. St. 228 ss. Markwart drži, da se je 
Nerzes na povratku iz Carigrada zadržao kod biskupa Eustatija u Se- 
basti, koji je poznat sa svog djelovanja na karitativnom polju, posebice 
radi svoje skrbi za siromake. Slično je postupao sv. Bazilije u Cezareji 
(Ep. 94, Migne, Patr. Gr. 32, St. 480), sv. Gregorij Nazijanski (14. i 43. 
govor. Migne, Patr. Gr. 35, 858 i 36, 494). 

rigrad.#6 Unatoč njegove najbolje volje ipak dođe do preloma 
ižmeđu cara i patrijara. Razlog je bio, što je Nerzes bio prisi- 
ljen da radi nekih kraljevih nedjela izbjegava kraljevski dvor. 


Razlog tome postupku vide neki u obiteljskim prilikama kraljevim. 
Poslanstvo Aršakovo u Bizant, kome je na čelu bio katolikos Nerzes, 
imalo je svrhu, da obnovi savez s istočno-rimskim carstvom. Car Kon+ 
stancij pusti dva taoca, prinčeve Gnela i Tiritha (nećake kralja Aršaka) 
na slobodu,87 što više dade armenskom kralju Aršaku grčku princesu 
Olimpiju zaručnicu Konstansovu, za ženu.88 Kad se princ Gnel vratio 
iz Bizanta, oženio je Farandzu, princesu od Siuni-a, ženu neobične lje- 
pote. Međutim se i njegov brat Tirith zagleda u Farandzu. Da se do- 
mogne njene ruke, pregne, da klevetama makne brata. Obijedi ga pred 
kraljem Aršakom, kao da čezne za kraljevskom krunom. Kralj povje- 
rova i odluči, da Gnela ubije. Pozove ga na jednu svečanost u kraljev- 
ski dvor. Ne sluteći zla dođe Gnel. Kraljevi ljudi ga pred crkvom op- 
kole i ubiju na oči žene Farandze. Katolikos Nerzes je na zapomaganje 
prekinuo službu Božju, te priskočio u pomoć, nu njegove molbe, opo- 
mene i prijetnje ostadoše bez uspjeha. Kad kralj ugleda lijepu Farandzu, 
plane također ljubavlju prema njoj. Dade umoriti kasnije Tiritha, pa 
Farandzu uze k sebi unatoč svoje ženidbe s Olimpijom. Farandza rodi 
kralju sina Papa. Da uzmogne postati pravom kraljicom, Farandza otru- 
je Olimpiju. Farandza steče svu vlast nad kraljem, što je bilo zlo, jer 


* O ovom poslanstvu opširno izvješćuje Faustos iz Bizanta IV. 5. 
St. 92. Svrha je bila obnoviti savez između Armenije i Bizanta. Faustos 
spominje, da je poslanstvo išlo caru Valensu, nu svi se kritičari slažu, 
da se ovdje radi o caru Konstanciju. Prema Markwartu pada to po- 
slanstvu u godinu 355. Prema Faustosu pratili su Nerzesa u Carigrad 
ovi velmože: Vardan, veliki poglavica roda Mamikunijaca, brat strate- 
lata Vasaka, odgojitelja kralja Aršaka, nadalje: Mehen, poglavica roda 
Rštunijaca; Mehar, poglavica roda Andzevachikha, Gadžoil Malhaz, po- 
glavica roda Chorchorunika; Mušk, poglavica roda Saharunika; Demel, 
poglavica roda Guthunikha; Kišken, poglavica roda Bageankha; Surik, 
poglavica roda iz Doline Hursa; Vrken, poglavica roda Habuženkha. 


" Sr, Faustos iz Bizanta, op. cit. IV. 11. St. 106. 


" O ovoj ženidbi izvješćuju nesamo armenski historičar Moses iz 
Chorene i grčki Faustos iz Bizanta, nego i Ammianus Marcellinus i sv. 
Atanazij. Tako na pr. piše Ammianus Marcellin. (XX. 11. 1—3): »Con- 
stantius adsitum Arsacem Armeniae regem summa liberalitate su- 
sceptum praemonebat et hortabatur, ut nobis amicus esse perseveraret 
et fidus. Audiebat enim saepius eum temptatum a rege Persarum falla- 
ciis et minis et dolis, ut Romanorum societate posthabita suis rationi- 
bus stringeretur. Qui crebro adjurans animam potius posse amittere 
quam sententiam, muneratus cum comitibus, quos duxerat, rediit ad 
regnum nihil ausus temerare postea promissorum, obligatus gratiarum 
multiplici nexu Constantio, inter quas illud potius excellebat quod Olym- 
piada, Ablati filiam praefecti quondam praetoris, ei copulaverat con- 
jugem, sponsam fratris sui Constantis«. — Sv. se Atanazije  (Histor. 
Arian. ad monachos, Migne Patr. Gr. 25, St. 776) tuži, što je kršćanska 
princesa Olimpijada dana barbarskom knezu. 

je bila odana poganstvu. Prirodno je, da je između kralja i katolikosa 
došlo do preloma.89 

Drugi je razlog prelomu bio taj, što je kralj Aršak sagradio grad 
Aršakavan kao grad utočišta za zločince, ubojice i preljubnike, što je 
zlo djelovalo na moral puka. Grad nije dugo postojao. Priča veli, da je 
Bog sam uništio grad bolestima i potresom. Po svoj prilici su satrapi 
razorili grad u vrijeme, kad je Aršak ratovao s Perzijancima.90 


Prelom kralja s katolikosom imao je za posljedicu to, što 
je kralj skinuo Nerzesa s njegove službe i časti i što je na nje- 
govo mjesto postavio ulizicu nekog Chunaka ili Čunaka. Ar- 
menski biskupi uskratiše Čunaku poslušnost. Samo dva bisku- 
pa, koji su radi perzijskih provala ostavili svoja sjedišta u Agh- 
dzniku i Korduku, pa su živjeli na dvoru, položiše ruke na pro- 
tukatolikosa. Plemstvo osta vjerno Nerzesu.?! 

Nerzes nađe utočišta i gostoprimstvo u kršćanskom bizant- 
skom carstvu,%ž 


* Romantičku ovu epizodu armenskog dvora, koju bilježi Faustos 
iz Bizanta, IV., 15—20. kao i Biograf sv. Nerzesa (Sopherk Haikakankh) 
VI. 50 kritički proučava Sim. Weber: Die katholische Kirche in Ar- 
menien, Freiburg 1903. St. 244—251. 305—307. On ju nalazi u svim bitnim 
točkama historičkom. Jos. Markwart, op. cit. 231. stavlja ubivstvo Gnela 
na nedjelju dne 29. augusta god. 359. Za Farandzina sina Papa veli, da 
je možda sin Gnelov. Vjenčanje Aršaka s Olimpijom stavlja u god. 357. 

* Jos. Marquart drži, da je sablažnjivi grad Aršakavan, u koji su 
nagrnuli ljudi od svukud, uništen potresom god. 358. Op. cit. 227 ss. 

"Sr. Faustos iz Bizanta, op. cit. IV. 15. St. 127. Iza ubivstva princa 
Gnela — piše Faustos — nije više sv. katolikos Nerzes vidio lica kralja 
Aršaka sve do dana njegove propasti. Ali umjesto Nerzesa bude po- 
stavljen za glavu kršćanstva neki Čunak. On je bio jedan od kraljevih 
robova. Tada naloži kralj svim biskupima Armenije, da dođu te da Cu- 
naka posvete za katolikosa Armenije. Nitko ne htjede doći, samo bi- 
skupi iz Aldznika i Kordukha dođoše i posvetiše Cunaka za katolikosa 
prema naredbi kraljevoj. »Cunak bijaše mudar čovjek, koji nije imao 
jezika za karanje i opominjanje, nego odobri kralju sve, što god je htio 
da učini« — Jos. Marquart drži, da Čunak nije pravo ime, nego po- 
rugljivo ime, koje znači >Nemanić« (Op. cit. 222.). 

" Kamo je bio Nerzes prognan i kako je dugo trajalo njegovo pro- 
gonstvo, nije još evidentno riješeno. Faustos govori o dvostrukom pro- 
gonstvu, jednom na nalog grčkog cara Valensa, a drugom na nalog kra- 
lja Aršaka. Prvo progonstvo da je trajalo 9 godina. Dr. Simon Weber 
kuša oba progonstva spojiti u jedno. Armenski kralj progna Nerzesa oko 
g. 361. On pobjegne na tlo grčke crkve, možda u Kapadociju ili u Edes- 
su. Nu kako je tu u žestokim arijevskim borbama stao odlučno na stra- 
nu »Nicejanaca«, bude od Valensa s drugim katoličkim biskupima pro- 
gnan na jedno pusto morsko ostrvo, gdje osta do uzdignuća Papa za 
kralja, t. j., do god. 369. Na taj način razumijemo, da su Armenci na si- 
nodu u Antiohiju poslali ne svog katolikosa, koji je bio u progonstvu, 
nego zastupnika Isakokisa. (Op. cit. St. 307—309). Jos. Markwart hoće da 
u Faustosu (IV. 6) nađe jednu pogrješku čitanja, pa dolazi do slobodnog 
zaključka, da je Nerzesovo progonstvo trajalo ne 9 godina, nego 9 mje- 
seci. (op. cit. St. 228). 

U vrijeme izagnanstva upravljao e armenskom crkvom za- 
mjenik Nerzesov, njegov generalni vikar biskup Chad iz Bagre- 
vanda. Chada rišu povjesničari kao neobično velikog muža, pu- 
na revnosti, mudrosti i kršćanskog duha. On je ravnao crkvom 
armenskom u duhu Nerzesa. Marljivo je putovao po zemlji nad- 
zirući crkve i krijepeći kršćanski duh. Brinuo se revnosno za 
siromake. Tako je kršćanski život unatoč progona katolikosa, 
pa i Chada samoga u Armeniji cvao.?3 

U vrijeme progonstva patrijarina započe Aršak 5 godišnji 
obrambeni rat s Perzijancima. Ma da su Armenci vod vod- 
stvom hrabrog vojvode Vassaka iz roda Mamikunijaca izvoje- 
vali mnogo pobjeda, ipak morade Aršak na koncu podleći ne 
toliko pobijeđen u ratu, nego radi toga što su ga napustili bo- 
ljari.?* U najvećoj nevolji potraži kralj pomoći u Nerzesa, Ovaj 
učini sve što je mogao. Predoči boljarima nesreću, koja bi stigla 
zemlju, kad bi opet došla pod vlast poganskih službenika. Bo- 
lje je biti pod kršćanskim vladarom, makar nije prost od ma- 
ne. Nu badava. Boljari su bili siti ratovanja. Aršak se preda, te 
zamoli od Sapora mir. Sapor prihvati ponudu, domami Aršaka 
na dvor u Agaban. Tu ga dade zatvoriti i oslijepiti, a njegova 
vojvodu Vassaka pogubiti.?5 


(Nastavit će se). 


** Jos. Marquart u svom djelu: Die Enstehung der armenischen Bi- 
stiimer, Roma 1923. donosi u cijelosti izvještaj Faustosa iz Bizanta 
o Chadu u odsjeku >Chad, Bischof von Bagrevand« (169—183). Chad je 
bio rodom iz sela Marag okružja Karin. Bio je učenik Nerzesa. On si ga 
je sam odgojio i svoje mu ideje u srce ulio. Kao svećeniku povjeri mu 
brigu i nadzor nad siromasima. Kad je imao otići iz zemlje, zaredio je 
Nerzes Chada za biskupa od Bagravanda i Aršarunika, pa ga je učinio 
svojim zamjenikom. Svoju službu vršio je Chad uzorno za vrijeme cijelog 
izbivanja katolikosa. Korio je kralja velikom slobodom, osobito radi 
gradnje sablažnjiva grada Aršakavana, pa si nije dao zatvoriti usta ni- 
kakovim kraljevim darovima. Činio je i čudesa. Chad je ostao zamje- 
nikom katolikosa i za vrijeme kralja Papa. 

* Sr. Ammianus Marcellimus: Rerum gestarum libri qui supersunt, 
Ed. Gardhausen, Lipsiae 1874. XXVII. 12, 2. 


* Sr. Faustos iz Bizanta, op. cit. IV. 54. St. 169 ss. 

ODNOŠAJI ŽIVOTA I MOLITVE. 
(ŽIVOT MOLITVE — ŽIVOT PER EMINENTIAM) 


Dr. Đuro Gračanin. 


»Das Leben ist viel zu tief, als dass 
ein paar Worte es aussch&pfen k&nn- 
ten, viel zu reich und bewegt, um 
sich mit einigen Sštzen festlegen zu 
lassen«. 

Richard _Grif. 


Među razlozima koje naši suvremenici navode proti po- 
trebi religije a posebno proti potrebi molitve kako je zagovara 
i prakticira kršćanstvo jest to, što molitva navodno nema ništa 
zajedničkog sa životom. Jedno je, vele, život a drugo molitva. 
Život se živi, iživljuje i doživljuje, a molitva stoji na rubu ži- 
vota ili posve izvan njega. I stoga je, tvrde također, posve 
apsurdno osuđivati ljude da život provode u molitvi, kad 
ona uopće nije život, kad ne spada u nj. Idejni baštinici Kanta, 
naši suvremenici nisu daleko od toga da kao i on nazovu mo- 
litvu ludošću.! Ovo se je mišljenje uvriježilo ne samo među 
otvorenim protivnicima kršćanstva, nego i među mnogim ka- 
tolicima koji bi sve prije umjeli nego spojiti život i molitvu. 
To su tako dva oprečna pojma za mnoge, da im molitva po- 
staje pravi teret. Pokušat ćemo stoga u ovoj kratkoj bilješci da 
išpitamo opravdanost toga mišljenja i da vidimo naročito ka- 
kva je relacija molitve i života prema nauci sv. Tome.? 

ta je dakle molitva, a šta život? 

Molitvu, prije svega, ako hoćemo da ispravno sudimo o či- 
tavoj stvari, ne smijemo uzeti u jednom odveć uskom smislu, 
traženja naime neke stvari (petitio) od Boga. Po svojoj naravi 
ona je mnogo dublja i prostranija. Ona ne znači samo iskanje, 
ona je jedan stav duše izražen klasičnom formulom: »eleva- 


*>Nije li to uistinu čudna stvar, piše on govoreći o usmenoj mo- 
litvi, vidjeti ljude koji se obraćaju Bogu kao da bi njegov opstanak bio 
apsolutno siguran; . . . kao da ne bi bilo dvojbe o prisutnosti Božjoj. 
A da vam to i ne reknem, vi razumijete da bi se čovjek crvenio s takve 
stvari. Zašto? Ma zbog toga što čovjek koji se zateče da glasno govori 
samome sebi, posumnja da je u nastupu ludila i to točno o njemu misle 
i drugi ne varajući se uostalom preveć« (Die Religion innerhalb der 
Grenzen der blossen Vernunft, Leipzig, 1897, p. 213, bilj.). Slično nešta 
kaže on i za molitvu uzetu kao štovanje Boga: to je praznovjerna fe- 
tišistička iluzija (ib. p. p. 212). 

* Tekstovi, koje niže navodimo uzeti su iz Summe: Ia: 18, 1—4; 54, 
1: IIa, IIae: 179, 1; 180, 1; 182, 1; 132, 2; 23, 1; Ia IIae: 112, 4; 93, 2; Ia. 

tio mentis ad Deum«, uzdignuće duha Bogu, dakle 
prije svega intelektualno-voljni čin, kojim se čovjek pridiže k 
Bogu. Kao takva molitva može poprimiti razne oblike, razno- 
liko se naime izražavati, ali ona je osobito, i nadasve u kon- 
templaciji, u razmatranju koje opet samo ima mnogo stupnjeva. 

Pitanje je dakle da li molitva ovako shvaćena ima šta sa 
životom, ili je naprotiv, kako hoće izvjesno shvaćanje, izvan 
života, antiteza životu? Na to ne možemo odgovoriti ako tako- 
đer nismo na čistu o tom šta je život. 

Tko živi i šta je život? Skolastici nam kažu: »Vitae nomine 
omnes intelligunt sui-motionem. Quae enim movent se- 
ipsa, vivere dicuntur, et dicuntur vivere formaliter propter sui- 
motionem. Nam quamprimum movent seipsa, dicuntur vi- 
vere, et tamdiu dicuntur vivere, quamdiu movent seipsa, Ergo 
ratio formalis vitae in sui-motione consistit«. Ova definicija 
života nalazi se više manje jednaka po svim priručnicima, a 
razradio ju je davno već sam sv. Toma. Život ovako definiran 
može se promatrati (in actu primo) kao supstanciju »cui com- 
petit se movere«, i (in actu secundo), kao čin t. j. »actualis 
sui-motio seu operatio vitalis«. U tom smislu kaže Toma: »vi- 
vere nihil aliud est quam esse in tali natura, et vita significat 
hoc ipsum, sed in apstracto«, Ali većinom, najčešće, iako »mi- 
nus proprie, vita sumitur ... pro operationibus vi- 
tae«. U ovom smislu treba reći: »vita est operatio quaedam«. 
On na drugom mjestu insistira još i potanje pa kaže: »si vi- 
vere sit esse, (non sequitur) quod vita sit essentia, quamvis 
etiam quandoque vita pro essentia ponatur . . . Sed sic non 
accipitur a Philosopho«. Narav jest izvor života »samokreta- 
nja«, ali općenito kad se o životu govori, misli se na samo to 
»samokretanje«, t. j. životne čine, »opera vitae«: »dicitur vita 
ipsa operatio viventis, secundum quam principium vitae in 
actum reducitur«. 

Kao što se vidi iz ovih tekstova sv. Toma je potpuno u 
skladu s modernim misliocima, kad tvrdi da život nije ukočenost, 
nego naprotiv kretanje i to takvo koje proizlazi iz samoga čo- 
vjeka, na kojemu on učestvuje svom svojom nutrinom i, iz- 
vorno, svojim samim bićem: »opera vitae dicuntur quorum 
principia sunt in operantibus, ut seipsos inducant in tales 
operationes«. Ali on još ide i dalje u podudaranju s modernima, 
ge tvrdi, da životni čini to su oni čini koji čovjeka naslađuju, 

ovjek živi, doživljuje, životno djeluje, kad mu je slatko ono 
što čini. Zašto je tako? Zato što samo ono, što proizlazi iz du- 
bina naravi ili što se barem — putem habitusa — ukorijenilo 
u narav, može čovjeka veseliti. »Et ex hoc dicitur . . . quod 
illa operatio quae est homini delectabilis, et ad quam inclina- 
tur, et in quam conversatur, et ordinat vitam suam ad ipsam, 
dicitur vita hominis«. 

Problem je dakle sad to, da li molitva uzeta u onom du- 
bokom i potpunom smislu može biti smatrana životom ili ži- 

votnim činom. Život kao bitni, osnovni elemenat uključuje 
kretanje kome je čovjek sam izvor, bez toga život uopće ne 
postoji, tamdiu dicuntur vivere, quamdiu movent seipsa. Kre- 
tanje je međutim, kako izgleda, osobina tjelesnog života, pa 
prema tome čini se da i po sv. Tomi živjeti se i iživljavati mo- 
že samo tjelesnim životom. I, konsekventno tome molitva na- 
ročito u onom navedenom značenju koje nužno ne traži nika- 
kvih tjelesnih pokreta, jer je »elevatio mentis«, ne može se 
smatrati životom. Ne će li dakle imati pravo protivnici kršćan- 
stva kad izbacuju molitvu iz života, kad tvrde, da ona nije i 
ne može biti život, nego da je balast života? Pogotovo ne će li 
imati pravo kad se tome doda, da životna djela traže i slast, 
koje, izgleda, molitva nema. Nemaju li pravo i naši mnogi ka- 
tolici koji prave antitezu između života i molitve, koji zastu- 
pajući poznato liberalno mišljenje da je glavno »biti pošten« 
implicite insinuiraju, kao i Kant, da je molitva parergon života? 

Kad bi smo ostali samo pri dosadanjim tekstovima to bi se 
možda i moglo učiniti. Ali sv. Toma naučava da tjelesni život, 
daleko je od toga da bi iscrpao smisao riječi život, tek je jedan 
od nižih stupnjeva života. Postoji vegetativni, sensitivni i inte- 
lektivni život, pa se prema tome živjeti može u trostrukom smi- 
slu. Pitanje je dakle sad samo to kako ćemo bitno karakteri- 
zirati ljudski život. Čovjek dakako živi i tjelesnim, vegetativ- 
no-sensitivnim životom, ali taj život mu je zajednički sa živo- 
tinjama i ni iz bliza ne iscrpljuje mogućnost njegovoga ži- 
vota. »Duplex est vita hominis: una quidem exterior secundum 
naturam sensibilem et corporalem . . . alia autem est vita spi- 
ritualis secundum mentem, et secundum hanc vitam est 
nobis conversatio et cum Deo et cum angelis, in praesenti sta- 
tu imperfecte . . . sed ista conversatio perficietur in patria«. 
Postoji dakle prema Tomi život molitve (conversatio cum Deo 
et angelis) i taj život nije nikakva metafora nego zbilja i stvar- 
nost, on ima sve značajke života. Jer »illa proprie sunt viventia 
quae seipsa secundum aliquam speciem motus movent; sive 
accipiatur motus proprie . . . sive communiter, prout motus 
dicitur actus perfecti, prout intelligere . . . dicitur moveri«. 
I ma da ovaj život duha izgleda »magis in quiete« »nihilominus 
tamen est quidam motus intellectus, prout quaelibet operatio di- 
citur_motus«. I ne samo da taj život ima značajke kretanja, 
nego to je upravo životkoji čovjeku jedino 
odgovara: »illa proprie dicuntur viventia quae ex seipsis 
moventur seu operantur. Illud autem maxime convenit alicui 
per seipsum, quod est proprium ei, et ad quod maxime incli- 
natur: et ideo unumquodque vivens ostenditur vivere ex ope- 
ratione sibi maxime propria, ad quam maxime inclinatur«. 
A koja vrsta čina čovjeku najviše odgovara? Očito ona koja 
je u njemu specifična, koja je vlastita ljudskoj vrsti. A čovjek 
je biće koje se vrsno opredijeljuje po razumu, ex hoc qued 
habet intellectum. Život dakle samo koji izvire iz razuma i u 

njemu se ukorijenjuje, to je bitno ljudski život. Taj se da- 
kako život odigrava u biću duhovno-tjelesne naravi i ne 
apstrahira od tijela. On se nekad dapače može tijelom, naime 
njegovim vanjskim pokretima toliko služiti da postane pre- 
težno aktivan ili izvanje-pokretan. No i u tom slučaju on 
će samo dotle biti ljudski život dok bude izvirao iz razu- 
ma: čisto mehaničke kretnje mi ne smatramo ljudskim. On 
također može biti i kontemplativan, usredotočen oko raz- 
matranja, spoznavanja, uočavanja, doživljavanja Boga i njego- 
vih tajni, to će onda biti još vlastitije ljudski život. Izgleda do- 
duše da ova podjela života na aktivni i kontemplativni život 
nije preveć opravdana. »Activum et contemplativum sive spe- 
culativum et practicum, sunt differentiae intellectus, .. . Vi- 
vere autem est prius quam intelligere: nam vivere inest vi- 
ventibus primo secundum animam vegetabilem«. Ali to je isti- 
na kad se o životu samo općenito govori: »vita universaliter 
sumpta non dividitur per activam et contemplativam: sed vita 
hominis, qui speciem sortitur ex hoc quod habet intellec- 
tum: et ideo eadem est divisio intellectus et 
vitae humana e«. Za čovjeka dakle intelektivni, razumski 
život, bio kontemplativan ili aktivan, to je pravi ljudski život. 

Prednost međutim i od ova dva života ima, kao što je re- 
čeno, kontemplativni, molitveni život, život »razgovora s Bo- 
gom i anđelima«. To pitanje Toma rješava pod naslovom: Ut- 
rum vita activa sit potior quam contemplativa i odgovara ova- 
ko: Izgleda dakako da bi za čovjeka koji je duhovno-tjelesan 
aktivni život bio bolji, ali proti tome su riječi koje je Gospo- 
din rekao: Maria optimam partem elegit... Treba stoga reći da 
jekontemplativni život jednostavno bolji od 
aktivnog i to dokazuje osam činjenica: prije svega to, što 
konteplativni život odgovara čovjeku po onome što je najbolje 
u njemu, naime po razumu i po predmetu kojim se pri tom 
čovjek bavi; drugo, što život saobraćaja s Bogom može biti ne- 
prekidniji; treće što je veća slast u tom životu nego u aktivnom, 
četvrto što u tom životu čovjeku manje treba pa lakše svoje 
potrebe može sam podmiriti, peto što taj život čovjek voli zbog 
njega sama, dok aktivni upravlja nečemu drugome. Zato je i 
rečeno: Jedno sam molio od Gospodina i žarko želio, da stanu- 
jem u domu Gospodnjem u sve dane života moga, da vidim 
slast Gospodnju; peto jer je taj život u nekom počinku; sedmo 
što je on nešto božanskoga i osmo, što je taj život po onome što 
je najvlastitije čovjeku, naime po razumu, dok pri aktivnom 
životu sudjeluju niže sile, koje su nam zajedničke sa životi- 
njama. A deveti još razlog dodao je Gospodin rekavši: Maria 
optimam partem elegit. Svim međutim ovim razlozima može- 
mo dodati još i to, da je ovaj život zaslužniji: illud quod direc- 
tius pertinet ad dilectionem Dei, magis est meritorium ex suo 
genere quam id quod directe pertinet ad dilectionem proximi 
propter Deum. Vita autem contemplativa directe et immediate 

pertinet ad dilectionem Dei. Vita autem activa directius ordi- 
natur ad dilectionem proximi. Et ideo ex suo genere contem- 
plativa vita est majoris meriti quam activa. Može se i dogoditi 
da netko »propter aliquam necessitatem praesentis vitae« mo- 

* radne kadšto i prekinuti ovaj život molitve, ali zato ga ne će 
morati posve napustiti. 

Prema svemu ovome jasno je, da ne samo što molitva nije 
na rubu života ili izvan njega, nego ona je ljudski ži- 
vot u eminentnom, najeminentnijem smislu 
Život najljudskiji,najpotpunije naime ljud- 
ski. I taj život nije mrtvilo ni dokonost, kako misle mnogi na- 
ši suvremenici, nego upravo najdublje, najintenzivnije doživlja- 
vanje i iživljavanje čovjeka ukoliko je čovjek. Druga, senzitivna 
iživljavanja, to su životinjska iživljavanja i nisu vlastita čo- 
vjeku ukoliko je čovjek. 

Taj također eminentno ljudski život nije po sv. Tomi neki 
samo hladni život, koji ne bi imao u sebi topline i slasti. Na- 
protiv, čuli smo već da ga on naziva boljim od aktivnog, jer je 
u njemu više slasti nego u aktivnom. No on taj problem i po- 
sebno riješava pitajući se: Utrum vita contemplativa nihil ha- 
beat in affectu, sed totum in intellectu, te odgovara: kontem- 
plativni život po svojoj biti pripada razumu, ali ukoliko se po- 
kreće privučen predmetom pripada volji, et »ideo vita 
contemplativa terminatur ad delectationem, quae est in affectu«. 
I ako je upravo pitanje o pravoj dubokoj životnoj sreći sv. 
Toma kaže da se baš za nju traži ne sjetilno doživljavanje, ne- 
go život u Bogu. Jer blaženstvo čovjekovo, duboka naime nje- 
gova sreća stoji bitno u sjedinjenju sa samim nestvorenim Do- 
brom, koje je posljednji cilj, a s tim se dobrom čovjek ne može 
sjediniti sjetilnim životom. 

K ovom svemu pridolazi još i to, da ovakav život, život 
molitve, život eminentno ljudski nije nikakva antiteza životu 
»poštena čovjeka«, nego izvor svakog poštenog života, a nadasve 
života kakvog nam je Krist u Evanđelju prikazao. Molitva prema 
Kristovim riječima nije dio života, nije nešto u životu, ona je ono 
što sav život mora prožeti i ispuniti, jer je rečeno: oportet 
semper orare. Psihološki je stvar posve jasna i shvatljiva: 
ako je molitva »elevatio mentis ad Deum« a život nepošten, 
protivan evanđeoskom idealu, život udaljenosti od Boga, onda 
pošten život, život u skladu s evanđeoskim duhom može vo- 
diti samo onaj koji je molitvom uzdigao trajno svoj duh Bogu. 
Drugim riječima čovjek koji je molitvom, trajnom, što trajni- 
jom, upravo kontemplativnom koja je kako kaže sv. Toma 
»magis continua« osigurao uzdignutost svoga duha k Bogu, 
ima najviše mogućnosti i sigurnosti da pošteno živi, da prakti- 
cira evenđeoski ideal Kristov. Ali to zaista može biti samo onda 
ako molitva čovjeku nije nešto, nego sve u životu, ako je naime 
prethodno uočio da je upravo ona sama život, najljepši i naj- 
uzvišeniji, najslađi i najljudskiji život. 

Po ovome se konačno svemu vidi, zašto je tako silno zna- 
čenje molitve u duhovnom napretku: kao eminentni životni čin 
ona protka najveće dubine čovjeka, ispreplete zadobivene 
spoznaje i voljne sklonosti s onim što je u čovjeku zaista pravi 
ljudski život, ili bolje rečeno životno utka sve to u svoje biće, 
pa on tako formiran, ne može više gaziti božanskoga života u 
sebi, a da svijesno ne gazi i sama sebe, ono zapravo za što jasno 
zna da mu je najmilije, i da je ujedno stvarno najbolje.? Kon- 
templirajući, osim toga, čovjek budi u sebi udivljenje. Dolazeći 
naime do silnih novih spoznaja, on time na najdublji, najži- 
votniji da tako reknemo način potresa svojom nutrinom: iza- 
zivajući ono što čovjeka na neki način čitava obuzme: udivljenje 
koje je kako kaže Toma vrsta nekog straha što proizlazi iz spo- 
znaje stvari koje nadilazi našu sposobnost, iz kontempliranja 
uzvišene istine. U monotoniji stoga ili površnosti života kon- 
templacija je nasigurniji način da se dignemo nad zemlju i 
počnemo živjeti božanski, 


BERĐAJEV O KRŠĆANSTVU I KLASNOJ BORBI, 
Eugen Anišić. 


1. Borba je osnovni zakon sviju materijalnih i životnih 
procesa. Od nje nije pošteđen anđeoski, demonski — pa ni 
ljudski život. Takva dakle borba postoji i među ljudskim kla- 
sama, 

Marks je klasnu borbu devetnaestoga vijeka prenio na 
čitavu ljudsku povijest, premda nisu postojale prije klase u 
današnjem smislu te riječi. Ranije je porijeklo dijelilo ljude, 
veli Berđajev, a u kapitalističkom društvu to čini novac. Marks 
je dobro uočio da revolucije redovito imaju klasni karakter: 
ma kakve parole bacili u narod, ugnjetavane i osiromašene 
klase ustaju na vlasnike i ugnjetavače. Tako dolazi do klasne 
osvete, koja leži u suštini sviju revolucija. 

Jedno od najvećih protuslovlja u koja je zapao marksi- 
zam — jest njegovo shvaćanje klasne istine. Marksisti su došli 
na tu misao samo zato, jer nisu do kraja mislili o toj stvari. 
Kažu da je istina odsijev ekonomske stvarnosti i socijalnog 
položaja neke klase, dakle nešto sasvim relativno, a u 


* Ovo je sve i razlog da autori duhovnog života toliko insistiraju na 
potrebi nutarnje molitve, i da je stavljaju kao osnovicu i jamstvo sva- 
kog drugog ozbiljnog i dubokog života. Treba samo čitati velike uči- 
telje u tom pogledu, kao na pr. sv. Ivana od Križa, sv. Tereziju Avil- 
sku i dr., pa da vidi koliko značenje ima molitva za istinski život u 
Bogu. A i suvremeni autor dom Chautard, kojeg je L'Ame de tout 
apostolat, doživjela tolika priznanja kardinala i biskupa i samoga Be- 
nedikta XV., dijeli konačno svećenike na ozbiljne i neozbiljne, po tome 
da li razmatraju, da li barem sve čine da taj život dubokog zalaženja 
u Boga putem nutarnje molitve dnevno osiguraju. 


Prikazi, izvještaji, bilješke. 289 


isto vrijeme brane apsolutnu vrijednost svoje teorije. To 
je za Berđajeva spoznajno-teoretska rugoba prvoga reda — 
gnoseološko čudovište, koje mora umrijeti na svijetlu svakoga 
zdravog razuma. 

Klasnu borbu vode i klase što vladaju (buržoazija), samo 
što je borba prikrivena održavanjem vlastitog položaja, što 
manje odaje utisak borbe, nego kad se ona vodi za promjenu 
dosadašnjega poretka. Borba je divlja i gruba s obje strane, sa- 
mo što potišteni otvoreno vele da se bore za svoje interese, dok 
ih oni na vlasti prikrivaju visokim idealima civilizacije, slo- 
bode, a što je za Berđajeva najkobnije: i same religije. U ta- 
kvoj se borbi protivnici optužuju za promišljene i zločinačke 
namjere; to su međutim obično tvrdnje rđavih poznavalaca ži- 
vota, jer socijalna borba počiva više na iracionalnim nastoja- 
njima, nego na svijesno sebičnim interesima ljudi. 

Marksisti su rđavi psiholozi; sve pojave u društvenom ži- 
votu vrstaju po unaprijed stvorenoj shemi sukoba radi ekonom- 
skih interesa. Njima je ekonomsko isto štoi materi- 
jalno,a to je netočno, jer ljudski duh stvara, a ne mrtva tvar. 
Vele da je i svjetski rat djelo buržoazije, dok je on zapravo 
upropastio buržoaziju i doveo do boljševizma. Tako isto govore 
i o ratu koji ima doći,*) a istodobno od njega očekuju svoju ko- 
načnu pobjedu. To je klasna logika i klasna istina! 

Berđajev nadalje veli da se radništvo ne može zaštititi par- 
lamentarnim putem; stvarni interesi radnika štite se jedino sin- 
dikatima, koji čuvaju realne interese radništva. Tako se na 
pr. u Francuskoj zove socijalističkom stranka koja nije nikako 
socijalistička, nego joj to ime treba samo radi skupljanja gla- 
sova na izborima. 

Kršćanstvo vidi jako dobro klasnu borbu i ne smije negi- 
vati te činjenice, nego je mora objektivno promatrati. Nema 
ničega suprotnijega kršćanstvu, veli Berđajev, od lijepog idea- 
lizma, od idealizirane stvarnosti. 

Buržoaska ideologija niječe postojanje klasa, jer lažnom 
demokracijom uspješno prikriva privilegije pojedinaca, koje 
aristokracija nije tajila. Te privilegije pojedinaca nije lako pre- 
poznati u »demokratskom« društvu, jer ono stalno traži jedna- 
kost sviju pred zakonom. Crkva o tom sudi drugačije, jer zna 
da postoje klase izrabljivača i izrabljivanih. Kršćanstvo pri- 
znaje aktuelnost rješavanja radničkog pitanja, ali hoće da se 
pri tome sačuva čovjekova sloboda, da se radnik ne preo- 
brati u klasno stvorenje, da ne bude naprosto »fun- 
kcija klase«. 

Za kršćanstvo je najvažniji čovjek, njegova duša, koja 
je vječna i koja ide Bogu kao svome cilju; tome se cilju ima 
podrediti sve u životu. Zato se kršćanstvo drži nekih apsolutnih 
vrijednosti, kojih ne može napustiti. To su: čovječja ličnost kao 


*) Danas je taj rat u punom jeku op. p. 

duhovni centar života, sloboda duha, sloboda savjesti, sloboda 
misli i stvaralaštva. 

2. Rad je za kršćansku svijest nadragocjenija i najstvar- 
nija osnova ekonomskoga života. Grčko-rimski mentalitet pre- 
zirao je rad i smatrao ga je sudbinom robova. Kršćanstvo je 
donijelo nove, uzvišenije misli, zalažući se za poštivanje rad- 
nika. Krist, Sin Božji, bio je kao čovjek tesar, dakle radnik. 
Radnici su bili i njegovi apostoli. Na radu se zasniva sav ljud- 
ski život; određujući pravi smisao života, kršćanstvo je odredilo 
pravi smisao i vrijednost rada. Niko ne smije da bude parazit; 
radom treba da se bavi svaki čovjek, posjednik i beskućnik, jer 
sv. Pismo veli ko ne radi neka ni ne jede«. Teško je pitanje 
podjele rada, ali kršćanstvo olakšava i njegovo rješene svojom 
naukom o dostojanstvu svakoga, pa i najtežega  poštenoga 
posla. 

S kršćanskog stajališta svaki radnik mora imati svoja 
prava, svoju slobodu, kao i svi ostali ljudi, jer čovjek kao du- 
hovno stvorenje ne smije biti preobraćen u puko sredstvo za 
tuđe ciljeve. Čovjek nije političko stvorenje, pa mu politika ne 
smije ni oduzeti pravo slobodnoga mišljenja, pravo ispovije- 
danja vlastitog uvjerenja; to se pravo radnika kao čovjeka mo- 
že osigurati samo onda, ako se poslodavcu onemogući po volji 
odpuštati radnike s posla. 

Naročito su zanimljiva Berđajevljeva zapažanja o odnosu 
aristokracije prema građanskom staležu (buržoaziji) i proleta- 
rijatu. Po njemu aristokrata nema nikakovih ekonomskih vr- 
lina; one pripadaju građanima. Aristokratsko je bogatstvo prije 
svega stečeno na oružju, a onda naslijeđeno. Postanak aristo- 
kracije zahtijeva dugo vrijeme, u kome se najprije prikupljaju 
zasluge predaka; potreban je dugi niz godina i pokoljenja za 
izgradnju rase, za stvaranje plemenite loze i za postanak plave 
krvi. To je glavni uvjet, a ne isključivo bogatstvo kao u gra- 
đanskom društvu. Aristokracija ima još jedan istočni grijeh: 
to je oholost, koja rađa preziranjem drugih klasa i koja se pro- 
tivi kršćanskom poimanju čovjeka kao Božjega djeteta. 

Bogatstvo dakle pripada građanstvu, jer dobivati i zarađi- 
vati nije aristokratski; zarađivanje je specificum buržoazije; ona 
je prije svega homo oeconomicus, koji se bogati ličnim napo- 
rima, ličnom inicijativom; ona stiče radom, a ne naslijeđem. 
Građanin nema slobodnoga vremena; u njemu se pojavila prvi 
put misao beskrajnoga razvića ljudske ekonomske moći. Ta je 
težnja zarobila čitavo društvo — dovela ga dotle da njime ne 
vlada više prirodni tok događaja, nego vlast umišljenoga nov- 
čanog carstva, carstva mamona. I to je ono što poseb- 
no zabrinjuje kršćanstvo. 

Po Berđajevu je Marksovo učenje o proletarijatu religio- 
zno, mesijansko, mitsko, a ne naučno. Njegova se ideja izabrane 
klase podudara s idejom Jehovinog izabranog naroda. 

... 

3. Pisac je išao za tim da odredi položaj kršćanstva u su- 
vremenoj klasnoj borbi i to sa stajališta spiritualističke filozo- 
fije društva. Drži da kršćanstvo mora stati na stranu potlače- 
nih, na stranu proletarijata, kako to i čini katolička i protestant- 
ska mladež, probuđena novim pogledima na socijalnu stvarnost, 
Pravoslavlje se još nije pravo snašlo, jer je pod jakim dojmom 
komunističke revolucije u Rusiji, pa se zato drži negativno pre- 
ma proletarijatu. 

Upozoruje da kršćanstvo nije pozvano rješavati i tehnčike 
probleme socijalnog uređenja; ono mora samo dati načela i stvo- 
riti etičku atmosferu, koja će produhovljavati sređivanje soci- 
jalnog pitanja. I ako je kršćanstvo na strani potlačenih, njego- 
vo je gledište sasvim protivno marksističkom, jer je ono indi- 
vidualističko i personalističko — nasuprot materijalističkom ko- 
Jektivizmu. 

Berđajev dobro uočava teškoće s kojima se mora boriti kr- 
šćanstvo kada prilazi proleterskim masama. Atmosfera kršćan- 
ske djelatnosti jest atmosfera ljubavi i smirenosti; a kako će 
kršćanstvo doći s idejom ljubavi i strpljivosti pred proleterske 
mase, kojima je marksizam duboko ucijepio klasnu mržnju i 
revolucionarnu netrpeljivost, ta sotonska osjećanja, kojima je 
Marks pridavao mesijansko značenje. Zbog tih osjećanja drži 
proleter da mu kršćanske propovjedi samo hoće izbiti oružje 
iz ruku, uspavati ga i prilagoditi izrabljivanju. Potrebno 
je naći riječi, veli Berđajev, u kojima će biti 
svježine, mladosti i stvaralačke energije. 
Takove riječi — drži — nisu još nađene. To je glavni zadatak 
onih koji rade za kršćanski preporod proletarijata. Pri tome 
moraju imati na umu da se socijalno pitanje ne riješava pro- 
povijedi o milosrđu i činjenju dobrih djela, koje samo pojača- 
vaju gnjev potištenih klasa. Mjesto toga treba nastupiti ener- 
gično za slojeve na čijoj je strani socijalna pravda. 

Na mjesto izabrane klase, pisac traži stvaranje korporacija 
po profesorima, koje će jedino izgraditi aristokraciju rada i po- 
ziva, dara i stvaralaštva, dakle pravu elitu, aristokraciju po 
duhu mjesto aristokracije po rođenju. 

Kako se vidi, Berđajev ispravno drži da je danas jedino 
kršćanstvo kadro riješiti socijalno pitanje, kako po svom dok- 
trinarnom stavu, tako po svojoj metodi, koja prije svega traži 
uništenje klasne mržnje. On kao pravoslavac lojalno priznaje 
prednosti zapadnoga katolicizma i protestantizma u orijenti- 
ranju prema novoj socijalnoj stvarnosti. 

Po njegovom mišljenju profesionalni savezi radnika nužno 
vode klasnu borbu. Vatikan priznaje katoličke profesionalne 
saveze radnika, a zalaže se protiv klasne borbe. Odatle izvodi 
da je pri takvom postupku Vatikan u protuslovlju sa samim 
sobom. Međutim, to je netočno: Crkva ne može biti protiv 
svake klasne borbe, jer mora dopustiti potištenim i obespra- 

vljenim da borbom postignu svoja prava, dakako, moralno 
dopuštenom borbom; ona čak mora i poduprijeti tu borbu. 

Zanimljivo je da Berđajev pridaje proletarijatu neke spo- 
znajne prednosti nad ostalim staležima glede socijalnog pita- 
nja: jedino je proletarijat slobodan od grijeha ugnjetavanja, pa 
ima prikladnu svijest za prosuđivanje socijalnih problema. (str. 
10) Ne znam kojim slučajem spominje ovdje svoje još đačko 
mišljenje i ne spominjući svoga sadašnjeg uvjerenja. Bez obzira 
na to da li Berđajev sada usvaja tu argumentaciju, možemo sa 
sigurnošću reći, da grijeh ugnjetavanja nije jedini psihološki 
činilac, koji onemogućuje nepristran uvid u socijalnu proble- 
matiku; klasna mržnja, koja je kod proletarijata najrazvijenija, 
ne omogućuje ništa manje nepristrano uviđanje, pogotovo kad 
je neskrupulozni agitatori raspiruju. Dakle, ni u spoznajnom 
pogledu nema proletarijat ničega mesijanskoga. 

4. Berđajev razvija probleme veoma spretno, s nekom pri- 
rođenom lakoćom, što više i onda kad se radi o najtežim pita- 
njima marksističke teorije spoznaje i dijalektičkoga procesa 
klasne borbe. Njegovi su izvodi smjeli i stilistički besprjekorni, 
ali ponekad ne uvjeravaju, ne zadovoljuju onih, koji u filo- 
rofiji ne traže prvenstveno poeziju nego istinu. To je zajednički 
grijeh sviju modernih pisaca, čije izlaganje lebdi između stro- 
go naučne i beletrističke, esejske interpretacije problema. Isti- 
na, ovakve se stvari najugodnije čitaju; ali valja priznati, da 
moramo pročitati i čitave stranice dok shvatimo što pisac za- 
pravo hoće da kaže. Zato čovjek dođe lako na misao da danas 
demonstrativno zatraži povratak u život, za moderni svijet od- 
već suhoparnog, skolastičkoga sistema teza — sve zbog žudnje 
za jasnijim pojmovima i preciznim izrazom. 

Često B. upotrebljava noetičku terminologiju a da je ni- 
gdje ne tumači; bilo bi to potrebno naročito na onim mjestima 
gdje namjerava kritizirati protivna gledišta i iznositi tuđa mi- 
šljenja. 

Kod Berđajeva se mora naročito istaknuti njegovo nasto- 
janje da iznese pred šire slojeve — iako ne na jako popularan 
način — filozofske temelje marksizma i marksističke sociolo- 
gije, jer su oni upravo najslabija točka na čitavoj marksističkoj 
liniji. Najveći uspjeh marksizma jest u tome što je uspio na- 
metnuti borbu protivnicima na svojim najjačim pozicijama, t. 
j. na sociološkom terenu. Socijalna teorija marksizma zvuči ve- 
ličanstveno svima ljudima, pa i priprostom svijetu; čovjeku je 
međutim potrebna prilična izobrazba da bi mogao filozofske te- 
melje marksizma ugledati u njihovom pravom svijetlu i ocije- 
niti im pravu vrijednost. 

Berđajev spada među najsamostalnije duhove koji su svoj 
život posvetili socijalnom pitanju. Njegova široka filozofska 
koncepcija svijeta nije se dala nikada sapeti u uski okvir orto- 
doksnog marksizma, nego se vlastitim snagama probijala od 
materijalističkog kolektivizma putem filozofije društva prema 

spiritualističkom individualizmu.  Zadivljava magistralni mir 
njegovih razmatranja, posebno danas, kada se socijalno pitanje 
rješava na ulici s toliko žestine i malodušnosti od nepozvanih 
apostola. 

Zato je i ovo Berđajevljevo djelo znatan prilog za izgrad- 
nju solidne kršćanske orijentacije u suvremenoj klasnoj borbi. 


NEKE BILJEŠKE O ŽIVOTU ALFREDA LOISY-a. 


Dr. Đuro Gračanin. 


Domaći kao i strani listovi donijeli su nedavno vijest, da 
je na 1. lipnja o. g. umro Aifred Loisy, začetnik i glavni borac 
modernizma. Kako se na drugom mjestu osvrćemo na njegov 
rad, htjeli bi ovdje iznijeti samo neke važnije biografske po- 
datke, koji ne ulaze u sastav jedne načelne rasprave ali su 
potrebne za razumijevanje Loisy-eva djela. 


Alfred Loisy rodio se u Ambričres-u, d6partement Haute- 
Marne u Francuskoj 28. veljače 1857. Mladost je proveo na 
selu, gdje nije dolazio u kontakt sa svijetom. Tako je pri ulasku 
u veliko sjemenište — u koga je stupio sa 17 godina bio da- 
leko od svih problema kojima se kasnije tao baviti. Po vlasti- 
tom dapače pripovijedanju bio je vrlo pobožan, sklon možda 
misticizmu, ako u tom smislu treba tumačiti njegove riječi da 
je bio l'un des adeptes les plus zćlćs du my- 
sticisme. Ima u tim počecima neke sličnosti sa životom Lu- 
tera i nekih drugih religioznih reformatora. Slično kao i Luter, 
on, izgleda, nije primio solidne izobrazbe sko- 
lastičke filozofije. Tomu je, kako se čini, doprinosilo i 
njegovo subjektivno raspoloženje. Stalno je isticao svoju neza- 
vilnost, autonomiju svoga duha, i objektivno, hladno skolastičko 
izlaganje uzrokovalo je kod njega, kako sam kaže, neraspolože- 
nje i bacalo je njegov duh u »neizrecivu nevoljkost«. Svojih 
sjemenišnih studija nije uostalom potpuno dovršio. Zbog sla- 
ba zdravlja, a i drugih razloga, poslali su ga u Paris, na Ka- 
tolički Institut, da bi tamo nastavio studije, ali upravo to sla- 
bo zdravlje nije mu dalo da nastavi. Ostao je u Parisu svega 
tri mjeseca i taj boravak, kako kažu njegovi biografi, nije imao 
nikakva utjecaja na nj. Vratio se u Chalons, gdje je bio za- 
ređen za svećenika 29. lipnja 1879. Bilo mu je tada 22 godine 
i nekoliko mjeseci. Htio je dokončati posljednju godinu stu- 
dija, ali slabo zdravlje i dalje ga je u tome ometalo, tako da je 
njegova strogo filozofsko-teološka izobrazba ostala očito nedo- 
voljna. 

Imenovan župnikom, Loisy se oporavio i dobio ponovno 
volju za naukom i zaželio je da ga se ponovno pošalje na Ka- 
toličko sveučilište u Paris. Htio je, kako sam bezazleno pri- 
znaje »slijediti predavanja Katoličkog Instituta da postigne 

događaj. »Ne samo, piše Loisy, da je jubilej ušao (na taj način) 
u sjenu sumraka — što nije bila velika nezgoda«, nego je, »što 
je puno gore, komitet (za proslavu) bio angažiran u jednom 
dugoročnom pothvatu« (M. III, 547). Čitajući njegove M€moi- 
rese čovjek bi rekao da se Loisy smatra nekako izigranim od 
svojih kolega, koji nisu dopustili da njegova slava dođe odveć 
do izražaja. Tako je završio svoju karijeru. Osamljen. Bez pra- 
vih prijatelja. Nakon što se je davno i definitivno raskrstio s 
velikom prijateljicom — Crkvom, koja se toliko puta majčin- 
ski prigela nada nj da ga sebi privuče i spasi. I umro je ne izmi- 
rivši se s njom. 


ILIRSKI KOLEGIJ SV. PETRA I PAVLA U FERMU. 
Karmel Zazinović 


Mons. Vitt. Bartoccetti, urednik naučne revije »S t u- 
dia Picena« (koja izlazi u Fanu, a obrađuje teme povjesnog, 
folklorističkog i sl. karaktera sa tzv. picenskog područja, koje 
se stere uz obalu Jadrana obuhvaćajući donji dio provincije 
delle Marche i gornji dio Abruzza), napisao je još god. 1935. u 
XI. svesku »Studia Picena«, na str. 133—62, raspravu o ilirskom 
kolegiju u Fermu pod naslovom »II collegio Illirico di S, Pietro 
e Paolo di Fermo«. Pisac se je na to odlučio, kada je slučajno 
opazio u bogatom arhivu »Kongregacije za širenje vjere« neko- 
liko svezaka isprava sa jasnom oznakom: »Collegio Illirico di 
Fermo«. Na to ga je potakla sigurno i činjenica, što se gradić 
Fermo nalazi 6 km od Jadrana u picenskom području, koje je 
i njegov rodni kraj. 

Dokumenti su o Zavodu sv. Jeronima u Rimu djelomice 
već izdani. Povijest je loretskog kolegija obradio u svojoj dok- 
torskoj disertaciji za Orijentalni Institut u Rimu O. J. Jurić 
D. 1, a Mons. Dr. Svetozar Rittig sprema se, da objelodani 
dokumente, koji se odnose na hrvatski kolegij u Bolonji. Do- 
bro će biti, mislimo, da ovim prikazom Bertoccetti-eve 
radnje barem donekle upoznamo i povijest kolegija u Fermu. 

Bijedno je stanje balkanskih zemalja pod turskom vlašću 
potaklo papu Aleksandra VII (1655-66), da po savjetu pre- 
fekta Kongregacije za širenje vjere kard. Ant. Barberini-a 
podigne kolegij za uzgoj svećenika i tako pomogne katolicima, 
koji su iz dana u dan u tim krajevima opadali prelazeći na 
islam i pravoslavlje radi nestašice katoličkih svećenika. Pr- 
votna mu je namjera bila, da se taj kolegij podigne u Dubrov- 
niku, ali radi nekih poteškoća s Venecijom odabran bi za sje- 
dište kolegija gradić Fermo. Kongregacija je pak zamolila nad- 
biskupa u Fermu kard. Karlo Gualtieri-a, da uredi i ostvari 
ovaj njezin nacrt. 

Uprava kolegija trebala je biti predana svjetovnim sve- 
ćenicima. (Po svoj prilici, da se izbjegne duplikatu loretskog 

kolegija, koji su vodili Isusovci). U početku će se primiti 12—15 
mladića, kasnije eventualno i 50—60, prema uspjehu kolegija, 
(u kojem ih ipak nije bilo nikada više od 18). Izobrazba je tih 
mladića imala biti svedena na minimum: rektor će kolegija 
osim disciplinske i ekonomske uprave još predavati moralku, 
a drugi svećenik gramatiku, klasike. Rektoru će biti još na 
pomoć svećenik sa službom disciplinskog prefekta, Odijelo, 
hrana i život pitomaca uopće mora biti siromašan i jednosta- 
van, i to iz dva razloga. Prvo, da pitomci budu čim kraće vri- 
jeme u kolegiju i da što prije pođu u pastvu; drugo, da im se 
— davši im samo najpotrebniju izobrazbu za pastoralnu služ- 
bu — izbije time mogućnost eventualnih pretenzija na visoke 
crkvene službe (što se često događalo s pitomcima kolegija Pro- 
pagande u Rimu), a oporim i siromašnim životom, da ih se već 
u kolegiju nauči na budući mukotrpni život u domovini, Riječ 
je u jednu: da se previše ne »pogospode«. 

Kada je kard. Gualtieri našao zgradu i sve uredio po in- 
strukcijama Kongregacije, imenovan bi god. 1663. prvim rek- 
torom Don Girolamo Evangelisti, učiteljem grama- 
tike Don Domenico Tranquilli,a prefektom Don A n- 
drea Farcha. U svibnju iste godine uđoše u kolegij prva 
dva pitomca: P. Perlattiiz Lješa i N. Vladagni iz Ska- 
dra, koje su u lipnju slijedila još trojica. Tako je započeo svoj 
život ilirski kolegij u Fermu, koji ne će trajati ni sto godina. 
Razloge ćemo možda tome naći u nezadovoljstvu kao karakte- 
rističnoj noti svih pitomaca, netaktičnosti zavodskih poglavara, 
kao i u samom disciplinskom i naučnom sistemu kolegija. Po- 
sljednji su mu pak udarac dali razlozi financijalne naravi. 

Dok kard. Gualtieri u svom pismu na Kongregaciju od 27. 
studenoga 1670. hvali uspjehe pitomaca, koji su već iz domo- 
vine došli »dei costumi inocentissimi«, to već god. 1671. biskup 
iz Drača, nakon vizitacije kolegija, javlja Kongregaciji, da se 
kolegij u Fermu nalazi »in pessimo stato« i predlaže, da se pi- 
tomci presele u Loret ili Rim. Barski se biskup također tuži 
Kongregaciji na slabe uspjehe kolegija: da se pitomci vraćaju 
iz Ferma »con somma furbaria et inoltre con pochissimo sa- 
pere«, i da bi bolje bilo i za njih i za njihove biskupije, da ni- 
jesu nikad ni bili u Fermu. 

Nakon sličnih izvještaja kard. Gualtieri šalje svoj podne- 
sak Kongregaciji živo braneći kolegij (koji je bio uglavnom 
njgovo djelo!), te navodi otprilike što slijedi: Nije čudo, da je 
zgrada nezdrava, jer je i sav grad takav. Nije istina, da su pi- 
tomci »slabo obučeni, slabi i blijedi kao uličari, bez kolara i 
neznalice«. Laž je također, da im je »hrana slaba«. Učitelji 
su i pitomci odlični i »dao Bog, da sva mladež pa i redovnici 
onako dobro žive kao što se ovi pitomci odgajaju . . .« Ako 
izgledaju malo divlji, to proizlazi iz činjenice, da ih se nastoji 
držati daleko od pogibeljnih utjecaja lajika. Dnevni je red za- 
voda uzet po onome 00. Oratorijanaca. Pitomci dnevno pjevaju 


Prikazi, izvještaji, bilješke. 


i mole časoslov i druge molitve, a uče po sedam sati: grama- 
tiku, moralku, katekizam, obrede i druge duh. knjige. Na 
nedjelje i blagdane primaju sv. Pričest. Hrana im je pak jed- 
naka kao i u drugim sjemeništima. Izvještaj dračkog biskupa 
nije točan, nego je pisan pod očitim utjecajem Isusovaca, koji 
ne trpe kolegija, kojima oni ne upravljaju misleći, da nitko ne 
može postići uspjeha, ako kod njih ne uči. 

Čini se, da je apologija kard. Gualtieri-a zadovoljilja Kon- 
gregacija, koja je ipak odredila, da se makne već starog i bole- 
snog rektora Evangelista-a. Možemo vjerovati kard. Gualtieri-u, 
ali ipak značajna je činjenica, da je od 193 pitomaca njih 20 
umrlo većinom od sušice, da ih je veoma mnogo poslano kući 
na liječenje ili umiranje, da ih je 10 bilo potjerano i što više 
sedmorica da su pobjegli iz kolegija! Bolesti možemo dijelom 
tumačiti kao posljedice nezdravoga kraja. Istina je međutim, 
da rektor Ang. Angelini (1674—91) nije u znanju moralke bio 
baš »un Granhuomo«. Njegov je postupak djelomično uzroko- 
vao i bježanje pitomaca iz kolegija, za koje su bile određene i 
ne baš pedagoške kazne, dok s druge strane opet treba ne malo 
osuditi i pitomce, koji su često reagirali na sitnice, i među ko- 
jima se mogao naći i takav, koji se nije žacao podići ruke i na 
samog rekotora! 

Drugo, svijetlije razdoblje u povijesti kolegija u Fermu 
počinje god. 1742. dolaskom Don Tiberija Paccalorzi-a 
na njegovo vodstvo, gdje će ostati sve do njegova dokinuća god. 
1746. Paccalorzi, ponizan i učen kanonik u Civitanova, doktor 
filozofije, teologije i obaju prava, ostavlja kanonikat i dolazi u 
Fermo, da se svom dušom predaje kolegiju, gdje će — uz upra- 
vu zavoda — predavati teologiju i filozofiju. I u njegovo je doba 
bilo bolesti, smrti, nezadovoljstva i bježanja, ali ipak nema više 
toliko tužba, utoka i kazna kao prije. U izvještajima nijesu ri- 
jetke pohvale za pitomce, koji su ipak »di lor natura inconten- 
tabili«. Paccalorzi je pozvao vrsne učitelje i od sada se predaju 
osim kazuistike i redoviti traktati iz filozofije, dogmatike, i sv. 
Pisma tako, da su na predavanja polazili i sinovi plemića iz 
Ferma. Po svemu se činilo, da kolegiju sviće zora bolje bu- 
dućnosti. 

Međutim, nije prošlo ni 40 svijetlih godina, kada je nena- 
dano zaprijetila kolegiju nova oluja, koja će mu dati fatalni 
udarac. Zgrada, u kojoj je bio smješten kolegij promijeni god. 
1740. vlasnika. Trebalo je seliti. Sve do god. 1746. tražio je rek- 
tor Paccalorzi drugi stan, ali bez uspjeha: Kongregacija nije 
bila zadovoljna, jer su svi bili preskupi. Tada je Kongregacija 
predložila Papi sjedinjejne fermaskog kolegija sa rimskim, što 
se je 28. I. 1746. i ostvarilo: Papa Benedikt XIV. »benigne 
approbare dignatus est unionem faciendam Collegii Illyrici Fi- 
mani ad Collegium Urbanum«. 

To je kratka povijest ilirskog kolegija u Fermu. Pisac pri- 
laže na kraju svoje rasprave i potpis svih pitomaca, koji su bo- 

ravili u fermanskom kolegiju uz kratke opaske. Popis je s opa- 
skama sastavio po svojoj prilici posljednji rektor Paccalorzi 
uz pomoć nekog registra, koji je u kolegiju već postojao. Po tom 
je popisu boravilo u kolegiju ukupno 193 pitomaca i to: iz Al- 
banije 65, Grčke 5, Carigrada 2, Alžira 1, Armenije 2, Dama- 
ska 1, Smirne 1, Petrograda 2, Švicarske 1, Bugarske 9, Mol- 
davske 2, Vlaške 2, Srbije (bisk. Skoplje) 15, Crne gore (nadb. 
Bar) 20, Hercegovine (bisk. Trebinje) 9, Bosne 3, Srijema 3, 
Zagreba 1, Vel. Lošinja 1, Dalmacije 49, i to: (bisk. Kotor 7, 
Dubrovnik 4, Makarska 16, Hvar 2, Split 10, Trogir 1, Zadar 2, 
Šibenik 2, Nin 4, a iz mjesta Dublani(?) 1. — Od tih su 16 po- 
stali kasnije biskupima i to: 8 Albanaca i 1 Bugarin, a iz naših 
krajeva 7, kojima evo i imena kako stoje u popisu: Marko Gi- 
orga (iz Bara), nadbiskup u Baru; Marko Andriasci (iz Popova, 
bisk. Trebinje), nadbiskup u Sofiji; Bernad Dominik Leone (iz 
Kotora), biskup u Ninu; Matej Stuccanovich (iz Perasta, bisk. 
Kotor), nadbiskup u Baru; Antun Casich (iz Makarske), biskup 
u Splitu; Toma Nechich (iz Novigrada), biskup u Ninu i Ivan 
Nicolovich (iz Djakovice, bisk. Skoplje), nadbiskup Skoplja i 
vizitator Bugarske. 

Smrću Paccalorzi-a uginula je, možemo reći, i uspomena 
na ilirski kolegij u Fermu, koji je uza svu svoju kratkotrajnost 
i burnu povijest ipak vrijedan, da bude ubilježen i u povijest 
hrvatskog naroda. Neka i Ilirski kolegij sv. Petra i Pavla u Fer- 
mu bude — posebno prigodom 1300-godišnjice prvih veza hr- 
vatskog naroda sa Sv. Stolicom, — svjedokom i tumačem očin- 
ske brige i ljubavi rimskih Papa prema hrvatskom narodu, na- 
vlastito u doba njegove najtužnije povijesti, kada mu je bilo 
onemogućeno kod kuće svako školovanje zbog neprestanih ra- 
tova i turske vladavine. 


+ BARUN NIKOLA von BAUMGARTEN. 
Đuka Marić. 


Dana 18. ožujka 1939. godine umro je u siromašnoj sobici 
u Rimu ruski izagnanik barun Nikola von Baumgarten, nekako 
nakon dovršenoga zadnjeg djela »Aux origines de la Russie«. 
Zanimiv je njegov život i značajan njegov naučni rad, pa izno- 
sim o njemu nekoliko podataka.* 

Rođen je u odličnoj ruskoj familiji. Kao mladić se nalazi 
u carskoj gardi, ali radi mladenačke zablude mora napustiti to 
mjesto. Povlači se na svoja imanja i tu ostaje sve do revolucije 
1917. godine. Bio je i maršal plemstva za kotar Birsk. Uz go- 
spodarske ga poslove počela više zanimati i knjiga. Skupio je 
i priličnu biblioteku. Za kratko postaje član moskovskog »Ro- 
doslovnog društva«. Objavio je i neke radove u Analima toga 
društva. No kasnije ih je smatrao nepotpunima, pa ih prera- 
dio u Rimu. Kad je izbila revolucija, morao je napustiti domaće 

ognjište, te je nakon poraza Kolčakove armije došao u Rim. 
gdje ga je nekom zgodom upoznao Msgr. d'Herbigny i na- 
mjestio u uredništvu jednog stručnog časopisa. 

Pružila mu se tako opet prilika, da nastavi svoj naučni rad. 
Revno je i ustrajno pohađao biblioteku Orientalnog instituta. 
Pomno je čitao i marljivo excerpirao. Posvetio se znanstvenom 
radu. I 1927. g. objavljuje u Orientalia Christiana svoje prvo 
rimsko djelo »Gćnćalogies et mariages Occindentaux de Ruri- 
kides russes du X“ au XIII“ sičcle«. Izazvao je senzaciju tim, 
jer pokazuje, kako su bile tijesne veze između stare zapadne 
Rusije i ostale Evrope. To je djelo popunio 1934. s »Gćnćalogies 
des branches regnantes des Rurikides du XIII“ au XIVE sičele«, 
kojim ispravlja posvema knjigu Exemplarskij. Svoje genealo- 
gije utvrđuje s toliko erudicije i kritičnosti, da ih moraju svi 
prihvatiti. Baumgarten je bio prie svega genealog. Tim je ste- 
kao svjetski glas. Zato su i te dvije knjige najvrednije u nje- 
govom znanstvenom radu. (Izrađivao je rodoslovlja i za neke 
njemačke institucije). 

Istovremeno je objavio i par monografija o ruskim prin- 
čevima i princesama: o Kunegundi Orlamiindskoj,  Pribislavi 
Ruskoj, Olgi Stadskoj, Dobroniegi Vladimirovnoj. Zaključak je 
svih tih studija uvijek ovaj: odnosi između premon- 
golske Rusije i katoličkog Zapada su bili 
mnogo jači, nego što je to do sada u povijesti 
istaknuto. 

Na temelju svojih istraživanja zaključio je, da su stare ru- 
ske kronike bile krivotvorene. Zato je sebi postavio mučan za- 
datak: međusobno ih komparirati. I plod njegovih studija jest 
»Chronologie ecclćsiastique des terres russes du X* au XII“ 
sičele« objavljeno 1930. Tim je dao dokaz rijetke znanstvene 
objektivnosti. 

U rimskoj je Novoj Antologiji« izdao dvije stvari o re- 
voluciji u Rusiji. 

No sva su mu ostala djela bila kao priprava za knjigu, koja 
mu je donijela najveće zadovoljstvo — njegov »Saint Vladimir 
et la conversion de la Russie«. Prije nje je kao uvod izdao kra- 
ću studiju Olaf Tryggwison, roi de Norvege et ses relations 
avec Saint Vladimir de Russie« (1931.). Te dvije knjige, malo 
revolucionarne u znanosti, pokazivahu koliko je stara Rusija 
bila u vezi s Rimom. Znanstveni su krugovi u glavnom pohva- 
lili ta dva djela. Imao je Baumgarten intuicije, jedino nije je 
uvijek dosta jako ustalio dokazima svoje teze. Često je bolje 
mislio, nego što bi izrazio. Na znanstvena izdanja boljševičke 
Rusije se nije htio nikako osvrtati niti ih upotrebljavati. 

Sveti Vladimir i obraćenje Rusije« bilo je i njegovo obra- 
ćenje. Dotad je on bio vjeran svojoj luteranskoj vjeri, u kojoj 
je bio kršten. Sumnja: da je Rusija u svojim počecima bila ka- 
tolička i da su kroničari kasnije- tu historijsku činjenicu zata- 
jili, navela ga na to, da nakon »Obraćenja Rusije« i on zaključi 

svoje obraćenje. Dosta je bilo oklijevanja radi ponosa: da mu 
ne bi predbacili, kako je promijenio vjeru radi interesa (života 
u Rimu!). Prešao je na bizantsko-slavenski obred. Vjernik je 
bio dobar i rado polazio obrede i sakramente. 

Baron von Baumgarten je bio naučni radnik rijetke toč- 
nosti. Zadnjih godina svoga života — iako udaren različitim 
nevoljama (pravi siromah s par knjiga i ono otrcanog odijela 
na sebi!) — posjećivao je po svojem običaju — redovito biblio- 
teku Orientalnoga Instituta i tu radio s mnogo ustrajnosti — 
svjedok je erudicija negovih djela! 

Kao i mnogi ruski emigranti znao je junački i s nekim ne- 
običnim dostojanstvom podnositi progonstvo i sromaštvo. Bio 
je previše ponosan, da bi se obazirao, što drugi o njemu misle 
Stekao si je i dobrih prijatelja, koji su pravo procijenili njegov 
rad (d'Herbigny!). I bio je sretan, da je dospio u centar kršćan- 
stva (koliko je mogao biti sretan kao izagnanik iz domovine), 
pa je pred smrt češće znao reći: »Istina, ja bih u Rusiji živio u 
mnogo lakšim prilikama, ali ne bih stvorio svoja znanstvena 
djela«. Umro je smireno u krilu katoličke Crkve blizu grobova 
apostolskih prvaka — barun Nikola von Baumgarten čovjek i 
učenjak, na izvoru kršćanstva, kad mu se doštampavalo zadnje 
djelo »Aux origines de la Russie«. 


*) Prema nekrologu u Orientalia Christiana Periodica, Roma 1939, 
n. NI—IV. str. 527—8. i uspomenama prof. p. A. M. Ammann S. I. 

Michael Wittmann, Die moderne Wertethik. Aschendorffsche Ver- 
lagsbuchhandlung Mister i. W. 6940. 

Kao historičar i kritičar na području etike, Wittmann je nakon 
više uvaženih djela (Die Ethik des Aristoteles 1920, Die Ethik des hl. 
Thomas v. A. 1933.) ovom knjigom kritički prikazao >»modernu etiku vri- 
jednosti«, tj. po jedinstvenom podrijetlu i karakteru označeni smjer eti- 
ke od Kanta preko Lotzea, Windelbanda, Rickerta, Baucha do Sche- 
lera i Hartmanna. Nije moguće u ovo nekoliko redaka iznositi pojedi- 
nosti toga opsežnog (str. 359), temeljitog i nadasve suvremenog djela. 
Vodiljna ideja njegove kritike zahvata problem odnosa između vrijed- 
nosti i bitka. Pod uplivom Kantova formalizma, moderna se etika razvi- 
jala u vidu vrijednosti, koliko prehvataju kategorije bitka (zbiljnosti). 
Predstavnici toga smjera (N. Hartmann, Hessen...) znadu se pozivati 
i na platonski-aristotelovsku filozofiju, a W. pokazuje kako je to ne- 
osnovano i opravdava stajalište, da etičke vrijednosti ulaze u sastav 
bitka, s obzirom na bitnu određenost  (Sosein) i bistvovanje  (Dasein). 
Odvajanje od bitka polazi sa krive pretpostavke, da »bitak« ništa dru- 
go ne izriče do li činjeničnost, bez ikojeg stepenovanja po savršenosti- 
ma. Suprotno toj pretpostavci, u zbiljskom bitku prepoznajemo stvar- 
nosti koje upućuju na vrednovanje. A u tima zbiljskim stvarnostima 
(bitnim određenjima) uključene vrijednosti postoje zbiljski, ne tek mi- 
šljeno ili umišljeno. Na bitima osnovani zbiljski poredak postaje tako 
mjerodavnim sadržajem etičkih vrijednosti. Polazeći s toga gledišta, 
W. pokazuje neodrživost moderne etike ukoliko je suprotna teleološkom 
shvaćanju života. — Već ovo nekoliko upozorenja svjedoči, da odsad ne 
može mimo te knjige proći kritičko upoznavanje suvremene etike. 

Zimmermann. 


Ušeničnik Dr. Aleš: Izbrani spisi. I. zvezek 320 str., Ljubljana 1939, 
II. zv. 306 str., Lj. 1940, III. zv. 319 str., Lj. 1940. Svaki svez. uvezan 
stoji 50..— din. 

Ovo su prva tri od šest svezaka, u kojima će nam Aleš Ušeničnik 
podati svoje izabrane spise. Tako se ispunjava želja svih onih, koji su 
pratili divni rad našeg učenjaka filozofa, sociologa, teologa. Više od 45 
godina posvećuje svoje vanredne sposobnosti znanosti i narodu i Crkvi, 
kao jednoj uzvišenoj životnoj svrsi. Ovaj zanos i plemenita ljubav oči- 
tuje se u čitavome njegovu radu te čini njegove knjige, rasprave i re- 
cenzije privlačivima, kao što ih mala nalazimo u suvremenoj litera- 
turi. Uz velike kvalitativne rijetke odlike ističe se i kvantitativna veličina 
Ušeničnikovih djela. Osim raznih knjiga: Sociologija (840 str.), Uvod v 
filozofijo (504, 627, 60 str.) i više drugih, osobito sociološkoga značaja, 
napisao je veliko mnoštvo rasprava i recenzija većeg opsega tijekom 

tolikih godina. Bio je kroz 20 godina urednik glavnih katoličkih znan- 
stvenih revija (Katoliški Obzornik, Čas) a ujedno i glavni suradnik, 
kao što sam veli (I. sv., str. 5). Ali i kad nije bio urednik, bio je naj- 
revniji suradnik ovih i drugih revija. Svoje dugogodišnje književno dje- 
lovanje ovako sam karakterizira (I. 5): »Gotovo sve, što sam pisao, pi- 
sao sam radi znanosti i sa znanstvenom savješću, ipak ne iz znanstvene 
ambicije. nego zato da slovenska inteligencija sve to bolje upozna isti- 
ritost i ljepotu svoga kršćanskoga svjetovnoga nazora te bi mu se ve- 
selila. Malo sam pisao iz čiste teologije, malo više iz čiste filozofije, a 
najviše raspravljao sam o vjerskim, ćudorednim i uopće o kulturnim 
pitanjima pod filozofskim vidikom«. Zato nas je zadužila »Jugoslaven- 
ska tiskarna in knjigarna«, što je zamolila pisca, da u njezinoj nakladi 
izda svoje izabrane spise. A osobito zahvalni smo samome piscu, što 
nam je tako omogućio, da možemo lakše uživati plodove njegova ži- 
votnoga rada, koji je Bog tako obilno blagoslovio. Za svoje izdanje oda- 
brao je pisac najpodesniji način. On je svoje spise podijelio na neki 
sistem, t. j. na razne grupe, koje obuhvaćaju srodna pitanja, a koje su 
isto tako i među sobom povezane srodnim temeljnim problemima. Osim 
ove odlike treba istaknuti i to, što je kod svake rasprave označio, kada 
i gdje je izišla, i.što sada sudi o istim pitanjima. Tako imađemo u 
ovim izabranim spisima nešto poput Retractationes Augustina, a time i 
neku povijest njegova duševnoga razvitka. Ovaj svakako postoji, prem- 
da se uglavnom njegovi nazori nijesu promijenili, jer su bili ispravni 
sve od početka. Ušeničnikov se razvitak ne sastoji toliko u ispravljanju 
krivih prijašnjih nazora, koliko u izvađanju posljedica i u primjeni na 
najrazličitije stare i nove prilike i probleme. Osim toga katkada navodi 
i nešto nove literature. Tako dobivaju i najstarije rasprave posve su- 
vremeno lice, koliko im je potrebno kraj njihove vječite idejne suvre- 
menosti. Napokon zaslužuje najveće priznanje vanredna preglednost. 
A sada treba da upoznamo barem grupe i poglavite njihove raspra- 
ve. I. sv. obuhvaća grupe: Vjera, Čudorednost, Kultura. Poput sv. Pavla 
na Areopagu pisac započima s »nepoznatim Bogom«, da onda ispita i 
protumači »agnosticizam« i »mođernizam«. Finoj analizi podvrgava »bez- 
vjerstvo« i »psihologiju milosti« te pokazuje »stare i nove puteve k 
istini«. Na to nadovezuje razmatranja o Crkvi: ona je uvijek suvre- 
mena, uvijek nužna za spasenje, uvijek sastavljena od Božjeg i ljud- 
skog elementa. Od vjere prelazi pisac ispitivanju ćudorednosti: ova je 
nužno povezana s religijom; zato tz. slobodna misao ne može imati 
ispravnog moralnog sistema, kao što ni machiavelizam; samo kršćanska 
etika odgovara prirodi. Tako je i kultura u najtjesnijem odnosu prema 
vjeri, i to kršćanskoj, katoličkoj vjeri. II. svez. s grupama: »Naše vri- 
jeme i naše kršćanstvo«, »Misao, volja i djelo«, »Umjetnost«, spaja naj- 
zanimljivija i najsuvremenija razmatranja u jednu živu sliku našeg 
vremena i našega kršćanstva u njemu, u tamnim i svijetlim bojama. 
Pokazuje, kako je pozitivizam veliko zlo našeg vremena, a kako su la- 
bavi njegovi temelji. Iz pozitivizma slijedi i preziranje dekaloga u knji- 
ževnosti i politici našeg vremena. Ipak treba gojiti ne pesimizam, nego 
kršćanski optimizam i idealizam; a zato je nuždan religijozni odgoj 
Najveću moć imaju ideje; ipak je nužna i djelotvorna volja; zato i fi- 

lozofija djela. Uza sve to ne smijemo zaboraviti, koliko značenje ima 
i umjetnost, samo ako se drži pravih načela, osobito ćudorednih zakona. 
III. svez. sa svoje tri grupe (»Filozofi i njihove misli«, »Filozofijski pro- 
blemi«, »Svjetovni nazori«) posvećen je gotovo isključivo filozofima 
i filozofiji. Predmeti su raspravljanja: Platon i njegova nauka o ide- 
jama i o besmrtnosti duše; Sv. Augustin i njegov put prema Bogu; Sv. 
Toma Akv. i naše dob3; Dante i filozofija; Descartes »otac moderne fi- 
lozofije«; Mahnič kao filozof; posljednji temelj naše sigurnosti; spo- 
znatljivost vanjskoga svijeta; život; monizam; evolucionizam; descen- 
dencija; pračovjek. Nakopon prikazuje pisac neke istaknute zastupnike 
posebnih nazora na svijet kod Slovenaca: jedan je energetik-ateista 
Zmave, drugi je materijalista Seidl, treći je fantasta Vidmar, četvrti je 
psihologista Derganc. Ali najveći je »moderni«, katolički filozof France 
Veber. Vidimo, da su ovi »Izabrani spisi« svestrani. 
Dr. Franjo Sane, D. I. 


Aleš Ušeničnik, Izbrani spisi. III. zvezek, Ljubljana 1940. 

Sadržaj ima tri dijela: Filozofi i njihove misli, Filozofski problemi, 
Nazori o svijetu. U prvom se dijelu redaju Platon, Augustin, Toma Ak- 
vinski, Dante, Decarters i Mahnić. Kod Platona je tema o idealizmu i 
o besmrtnosti duše, zatim je Augustinov put k Bogu, Toma Akvinski i 
naše doba, Akvinski i vječno stvaranje, Dante i filozofija. Od filozofij- 
skih problema: zadnji osnov sigurnosti, realizam i skepticizam, hipo- 
teza i znanost, spoznaja vanjskog svijeta, o bistvu života, o monizmu, 
evolucionizmu, descendenciji, pračovjeku. Napokon prikazi fil. nazora 
među Slovencima. 

Malo ima takovih knjiga. Kao pinakoteka, kojoj i svaka miniatira 
daje posebni ukras, ta knjiga sa naoko sitnim studijama predstavlja 
ponosnu vrednotu malenog, slovenskog naroda. Ušeničnik znači doista 
veliko ime u kulturnoj manifestaciji toga naroda. >»Izbrani spisi« to na- 
ročito dokazuju, i nije samo njemu, nego je i samome sebi dao taj na- 
rod odličnu svjedodžbu izdavanjem tih »spisa«, iz kojih će crpsti du- 
boku pouku života. 

LA 


Izdanja Jugoslavenske akademije znanosti i umjetnosti u Zagrebu: 

RAD (knj. 265) hist.-fil.-jurid. razreda (119) donosi svršetak velike 
radnje biskupa Pavla Butorca: Boka Kotorska nakon pada mletačke 
republike do bečkoga kongresa (1797—1815) i početak jednako zanimive 
radnje prof. M. Lanovića: Ustavno pravo hrvatske narodne države. 
Osim ovih dviju rasprava tu je i prilog dr. N. Katičića: Organ 1 
norma (Odnos sila u pravnom poretku). 

RAD (knj. 266) hist.-fil-jurid. razreda (120) donosi svršetak gornje 
Lanovićeve rasprave, Šišićevu radnju: Politika Habsburgovaca 
spram Hrvata do Leopolda I., prilog Milana Rešetara: Početak ko- 
vanja novca dubrovačkoga novca i prof. J. Andrassy -a: Život i rad 
Alfonza Domina Petruševečkoga. 

RAD (knj. 269) hist.-fil.-jurid. razreda (121) donosi: od prof. Grge 
Novaka: Pokret za sjedinjenje Dalmacije s Hrvatskom, Aleksija 

Olesnićkoga: Bosanska vojska pod zapovjedništvom Bećir-paše 
Čengića u rusko-turskom ratu god. 1737, od V. Dukata: Nemčićev 
>Kvas bez kruha ili Tko će biti veliki sudac?«, prof. Lanovića ras- 
pravu: Crkveno pravo u sustavu pravnih nauka, gdje autor raščinja iz- 
vode jedne određene teorije koja glasi: pravo je državna volja (str. 157). 
Naši stručnjaci crkvenoga prava imaju priliku da kažu koliko su La- 
novićevi izvodi naučno opravdani. 

STARINE (knj. 39) donose od K. Draganovića: Izvješće apo- 
stolskog vizitatora Petra Masarechija o prilikama katol. naroda u Bu- 
garskoj, Srbiji, Srijemu, Slavoniji, Bosni god. 1623/4. Franje Bučara 
i Franje Fanceva: Bibliografiju hrvatske protestantske književnosti 
za reformacije, jednu veoma potrebnu i korisnu radnju; zatim od po- 
koj. prof. Šišića: Nekoliko isprava iz početka XV. st. 

STARINE (knj. 40) donose: od F. Šišića važnu i zanimivu raspra- 
vu: Kako je postala zagrebačka nadbiskupija, od E. Laszowskoga: 
Dnevnik grofa Vuka K. Frankopana iz god. 1648/9; vrlo vrijednu i na- 
pose zanimivu raspravu popa Vinka Premuda: Starohrvatski Jati- 
nički rukopis »Žića sv. otaca«, s Nekoliko napomena uz tu radnju od 
prof. S. Ivšića. 

LJETOPIS za god. 1937/38. (svez. 51) ima pored službenog dijela 
(sjednice pojedinih razreda, izvještaji tajnika i o naučnim istraživanjima, 
popis članova i sl) tri priloga od F. Fanceva: Hrvatska: kajkavska 
poezija prošlih vjekova i S. Zimmermanna: Bauer kao filozof i 
od A. Musića: Autografske bilješke s književnim radom. 

LJETOPIS za god. 1938/39. (svez. 52) donosi jednako uz slične iz- 
vještaje prinose od članova: I. Maurovića: Nastojanja i pokušaji 
da se reformira opći građanski zakonik, F. Fanceva: Dubrovnik u 
razvitku hrvatske književnosti, S. Zimmermanna: Joseph Geyser 
i philosophia perennis, V. Dukata: Crtice o Šulekovom njemačko- 
hrvatskom rječniku, 

Sva spomenuta izdanja s istaknutim prinosima svjedoče o uspje- 
šnom, naučno-naprednom radu ove naše institucije i zaslužuju ne samo 
pažnju, nego i svestranu potporu sve hrvatske javnosti. 

prof. A. 2. 


Ivanišić dr. P., Grčka trojstvena formula u srpsko-pravoslavnoj 
dogmatici. Đakovo 1938. 80, str. 34. 

Kat, Crkva uči, da Duh Sveti izlazi od Oca i Sina kao jednog je- 
dinstvenog počela. Za svoju nauku navodi dokaze iz sv. Pisma i iz sv. 
otaca ne samo zapadne nego i istočne crkve, koji su svoje naučanje for- 
mulirali riječima: Duh Sveti (Izlazi) od Oca po Sinu. Pravoslavna teo- 
logija uopće, pa tako i srpsko-pravoslavna, poriče, da grčka formuli 
od Oca po Sinu, priznaje i Sina počelom Duha Svetog, a napose poriče, 
da se zapadnjaci, koji to tvrde, mogu pozivati na nauku grčkih otaca. 
To mišljenje zastupa i dr. Justin Popo! (Dogmatika Pravoslavne cr- 
kve — Beograd 1932.) i dr. D. Jakšić (Lično svojstvo sv. Duha). Protiv 
ovog naučanja dr. P. Ivanišić izlaže ponajprije značenje formule: x 
zargče ik roš vioš unauci grčkih otaca od sv. Atanazija do sv. Iva- 
na Damaščanina, a zatim se osvrće na poteškoće, koje protiv kat. tu- 

mačenja grčke trojstvene formule navodi dr. Popović iz grčkih otaca. 
Pisac je vrlo oštroumno izveo dokaz o jednoznačnosti grčke trojstvene 
formule s latinskom. Taj se dokaz bazira na činjenici, što imađe istočnih 
otaca, koji za način izlaženja Duha Svetog upotrebljavaju sad latinsku 
sad grčku formulu, sad pak samo latinsku ili njoj sličnu, a latinske for- 
mule nikad ne napadaju. U tu svrhu naveo je pisac snažne tekstove naj- 
uglednijih sv. otaca: sv. Epifanija, Didima, Aleks., Čiril Aleks. Budući 
da osim Teodoreta nitko nije napao nauku spomenutih otaca, koji su 
smisao istočne formule najbolje protumačili time, što upotrebljavaju i 
zapadnu formulu, očiti je dokaz, kakvo se značenje imade pridjevati 
grčkoj trojstvenoj formuli. Svoj dokaz utvrđuje pisac i klasičnim filio- 
kvističkim tekstom sv. Bazilija: >Čast je (Duh Sv.) primio od Sina, jer 
ima od njega to, da jest, i od njega prima i javit će nama i sasvim 
ovisi o tom uzroku, uči pobožna nauka«. Autenciju ovog jasnog teksta 
brani pisac protiv dra Jakšića. Da je isto značenje grčke i latinske for- 
mule, pokazuje pisac i analizom formule od »Od Oca po Sinu«, dokazu- 
jući, da čestica ,&&“ ima uzročno značenje, te da u grčkoj trojstvenoj 
formuli nužno znači izlaženje Duha Sv. i od Sina, koji doduše božansku 
narav i silu nadisanja nema kao počelo bez počela, nego je prima od Oca. 

U drugom dijelu svoje rasprave osvrće se pisac na poteškoće, koje 
dr. Popović iz istočnih grčkih otaca iznosi protiv kat. tumačenja grčke 
formule. Auktor ih uspješno rješava i iz odnosnih otaca (Sv. Bazilije, Sv. 
Grgur Naz. Sv. Grgur Nis. sv. Ivan Damaščanin) utvrđuje kat. nauku. 
Na koncu vrlo jasno i uspješno pobija auktor Focijevo mišljenje o Filio- 
que, naročito u koliko on kat. nauku prikazuje kao da uči: dvonačelnost 
u sv. Trojstvu te da ruši jedinstvo i unosi podređenost. 

Dr. Stj. B. 


1. Srebrnić dr. Josip, biskup: Sv. krštenje i sv. potvrda kao sakra- 
menti katoličke akcije, Sarajevo 1939, »Nova tiskara«, 8', str. 27. 


2. Srebrnić dr. Josip, biskup: Za našu duhovnu obnovu, pastirsko 
pismo za korizmu 1940, Nadb. tiskara Zagreb, 8" str. 26. 

3. Delbrel-Gašić: Imam li zvanje? Izdao Zbor duhovne mladeži u 
Đakovu 1940, 8, str. 111. Tisak Biskupske tiskare. 

1. Ovo je predavanje preuzv. g. Dr. Josipa Srebrnića, krčkoga bi- 
skupa samo jedan dokaz više, koliko je njemu stalo do toga, da se u 
našim stranama doista razvije, unaprijedi i procvate Katolička Akcija. 
Mnogo je on o tom pitanju pisao i govorio, iznio mnogo lijepih, zdra- 
vih i praktičnih misli, mnogo uputa podijelio riječju i pismom. Pa ako 
u razvoju i u djelovanju K. A. nema osobitih uspjeha — napose u na- 
šim krajevima — onda tome ne će biti uzrokom pomanjakanje isprav- 
ne orijentacije, nejasnost u načelnom i praktičnom stavu organizatora, 
nego pored onih uzroka što ih preuzv. autor nabraja na str. 26. svoje 
brošure, još posebni razlozi specijalno naše domaće provenijencije, koji 
ništa nemaju zajedničkoga ni s namjerama sv. Oca pok. Pija XI. ni s 
idealima sv. Crkve. 

Ističem posebno misao pape Pija XI. izraženu na str. 10: >Treba 
najprije odgojiti dobre kršćane, koji temeljito znadu katekizam. Evo u 
tome je srž stvari«. A zatim misao preuzv. autora. »Ne može dakle 

nitko Krista u društvo unositi, ako Krist ne vlada u njemu samom«. 
Sv. krštenje i sv. potvrda su u eminentnom smislu dva sakramenta koji 
odgajaju za djelatnost apostolata, u čemu i stoji zadaća K. A. 

Da K. A. postane >organizovana duhovna vojska« u onom smislu 
kako to autor izlaže na str. 23. — i to na čitavom teritoriju određenog 
naroda ili određene zemlje — pokazalo se, da nikako nije dosta, da 
odnosni biskupi postave »zajedničko predsjedništvo« i >propišu za- 
jednička pravila«. Idealno je to, istina, tako, ali u živom je životu to- 
taliter aliter, kako znamo i gledamo. 

Brošuru treba što više proširiti među narod. 

2. Od istoga je preuzv. autora i njegova ovogodišnja okružnica, koja 
obrađuje Jubilej hrvatskoga naroda: proslavu 1.300 godišnjice prvih 
veza Hrvata sa sv. Stolicom. U cilju da ova proslava ne bude samo 
vanjska manifestacija, nego jedna >duhovna obnova, vjersko-moralni 
preporod naroda«, autor stavlja vjernicima pred oči potrebu zadovolj- 
štine za narodne grijehe, koje odmah i nabraja. Daje zatim upute, kako 
se liječe rane na organizmu narodnoga tijela i postizava spas i vre- 
menita sreća narodna. 

Kad i ovdje spominje K. A. kaže, da ona traži »Ijude s jedinom 
ubicijom, da nesebično sami iščezavaju, dok se žrtvuju za interese Bož- 
jega kraljevstva« (str. 25). 

Okružnica je jedan prekrasan dokumenat pastirske skrbi i očin- 
skog osjećanja, zapažanja i povjesnog povezivanja, programatski nacrt 
za novi život hrvatskog naroda u novim prilikama! Valjalo bi da se 
s njom pobliže upoznaju i oni koji upravljaju razvojem narodnoga na- 
šega života. 

3. Knjiga >Imam li zvanje?« bit će bez sumnje od veoma velike 
koristi onima kojima je namijenjena; na gdjekoju će tu okolnost u 
ovom delikatnom pitanju biti pravodobno upozoren svećenički kandi- 
dat, pa će moći o njoj razmisliti, potražiti savjeta, stvoriti sud i od- 
luku, toliko važnu za cio njegov život. I dosele su kandidati svećenič- 
kog zvanja mogli naći praktičnih savjeta kroz vrijeme svoga bogoslov- 
skog boravka u sjemeništima; no odsele će imati u rukama lako pri- 
stupačnu vrsnu knjigu iz pera jednoga apostola za rekrutiranje sveće- 
ničkog podmlatka u Francuskoj, kojega veoma simpatično predstav- 
ljaju hrvatskoj javnosti đakovački biskupski Ordinarij u predgovoru 
(str. VI) i prevodilac u pogovoru (str. 108). 

Kolikogod mi je u svojim pogledima mjerodavan autor knjige, 
smatram ipak u ovako važnoj stvari umjesnim upozoriti na neke nje- 
gove izvode, s kojima se možda ne će svatko složiti. 

Str. 17. >Odluka biskupa« izlaže smisao kan. 1357, $ 2 i navoda 
Cath. conc. trident. — odviše teoretski i apstraktno. Autor je sam osje- 
tio neki manjak, pa dodaje, da >ovaj princip vrijedi u normalnim pri- 
likama . .. u svakom bi drugom slučaju izgubio svoje značenje«. Dr- 
žim da će on naići na nerazumijevanje i tihu oporbu kod gdjekojeg 
kandidata (»dok svaki kandidat proučava svoje zvanje, proučava ga i 
biskup . . <), kad i oni sami znadu, da je stvarno često posve druga- 
čije. Premalo je obrazloženo: >dok drugi znakovi mogu prevariti, ovaj 
ne vara nikada«, kad znamo iz života, da je i te kako po kojiput jadno 

prevario. Cio ovaj odsjek nekako preradikalno presijeca inače dobro 
naglašenu brigu i bojazan ovakoga pojedinca u pitanju njegova zvanja 
i prenosi je izvan subjekta, koji će biti nosilac tereta, ako mu sveće- 
ničko zvanje postane teret, i odgovorni računopolagač za svaki svoj čin. 
Str. 51, 52 trebalo bi navesti tekst iz rimskog pontifikala, Cio odsjek 
(»Sposobnost sa strane ćudoređa) mršavo je obrađen, valjda zato, jer 
autor ima pred očima malo sjemenište, današnje stanje, barem naše 
muške omladine, traži suptilnije raščinjavanje u ovoj stvari. Naglasu- 
jem, da je u tom odsjeku najbolja ona opaska u posljednjoj rečenici: 
>obratite se na svoga duhovnoga vođu!« 

Str. 69. potreba pobožnosti nikada nije dosta naglašena, za naše 
prilike posve malo. 

Str. 82 materijalni momenat kod izbora zvanja površno je do- 
dirnut, a znamo koliko je važan, negdje čak i presudan možda i ne- 
svijesno. 

Str. 84. postupak biskupa Vialarta ne će na naše kandidate sve- 
ćeničkog zvanja baš edifikatorno djelovati. 

Str. 85 biskupovo rješenje je i ovdje istaknuto u preoštrom na- 
glasu, jer nema dostatna obrazloženja. 

Str. 91 (»Sud poglavara i učitelja«) ispravlja sam autor kad na- 
glasuje »ispravno informiranih«. Nije se pak zabavio s pitanjem, što 
onda kad biskup vjeruje informatorima, koji se odlikuju uobraženošću, 
tvrdoćom srca, nađutošću, plitkošću i površnošću? A ako imaju još iz- 
vjesne predrasude po kojima prosuđuju društvo, organizacije, politiku... ? 

Str. 93. (»Sud duhovnog vođe«) temelji se na odredbi kan. 1381, 
$ 3 i od velike je važnosti; možda će gdjekoji kandidat samo požaliti 
što njegov duhovni vođa ne može doći do riječi, kad ga nesavjesni pre- 
fekt goni van iz sjemeništa zbog kakove trice. 

Specijalno bi za naše prilike trebalo potanje osvijetliti postupak i 
stvaranje odluke seminarista mladića u slučajevima, gdje materijalne 
prilike gone u sjemenište, jer je tamo uzdržavanje badava, a sklonost 
ili nesklonost nikako ne dolazi jasno do izražaja. Kod drugoga izdanja 
ove knjige, do kojega će vjerojatno doći, opaske i pojašnjenja kod po- 
jedinih poglavlja povećala bi njezinu uporabivost za naše prilike, 

prof. A. Živković. 


P. Matthaeus a Coronata O. M. C., Institutiones iuris canonici ad 
usum utriusque cleri et scholarum. Vol. I Normae generales, De cleri- 
cis, De religiosis, De laicis. In — 80 max., editio altera emendata et 
aucta 1939, pag. 979. Cij. Lit. 60.— 

rebus. Editio altera emendata et aucta 1939. pag. 
i-Romae, Marietti). Cij. Lit. 30.— 

Autorov kanonistički priručnik »Institutiones iuris ca- 
nonici« u 5 svezaka, od kojih je prvi objavljen 1928, a posljednji 1936, 
stekao je opće priznanje kao izvrsno djelo, koje daje sigurnu orijen- 
taciju u svim crkvenopravnim pitanjima. Koliko je ovaj priručnik bio 
dobro primljen svjedoči evo činjenica, da je autor mogao objaviti prvi 
i drugi svezak već u drugom nadopunjenom i ispravljenom izdanju. Ni 
u jednoj bogoslovskoj disciplini ne pokazuje se toliko potreba novih 

izdanja koliko u kanonistici, jer je pravni razvoj u neprestanom po- 
kretu i javne prilike i život u Crkvi traže i stalno izazivaju aktivnost 
crkvenog zakonodavstva. Kodeks kan. prava od g. 1917 već davno sam 
ne sadrži sadanje pravo (ius vigens), jer se ono danas nalazi ne samo 
u drugom nizu autentičnih odgovora Interpretacijske komisije, nego 
i u mnogobrojnim novim odredbama, izmjenama i nadopunama izda- 
nima od strane crkvenih pravotvornih činilaca. Sve te modifikacije u 
pravnom životu Crkve i u sadanjem kanonskom pravu nastojao je autor 
da unese u drugo izdanje svojega priručnika, Ispravio je veći broj ma- 
njih omašaka, koje su izmakle u prvom izdanju. Dodao je na početku 
prvoga sveska cijelih 14 stranica o uvodnim kanonima (kk. 1 do 7) Ko- 
deksa, o kojima (i ako su vrlo važni) nije imao u prvom izdanju ništa 
Isto je tako uvrstio odredbe o tz. Katoličkoj akciji (str. 911), o kojoj 
u prvom izdanju nije uopće govorio. 


Nema sumnje da će i ovo drugo izdanje izvrsnog priručnika uva- 
ženog autora biti dobro primljeno od klera i slušača, kojima je nami- 
jenjen, pa i mi obje knjige, koje su odlično opremljene, možemo svima 
samo najtoplije preporučiti. Dr. Fr. Herman. 


Guidus Cocchi, C. M. Commentarium in Codicem Iuris Canonici 
ad usum scholarum (Vol. 7), Liber IV. De Processibus, Editio III recog- 
nita. Taurinorum Augustae (Marietti), 1940, pag. 746. Cij. Lit. 20.— 

Autorov komentar Kodeksa kan. prava za školsku uporabu počeo 
je izlaziti 1920 i dovršen je osmim sveskom 1928 godine. Odlikuje se 
razmjernom kratkoćom i dobrim pregledom gradiva. Tumači zakonski 
tekst Kodeksov pretežno pozitivnim dogmatskim metodom bez velikog 
povijesnog i knjiškog tereta. Sve što autor ima reći, kaže u svom tek- 
stu i nema pod crtom, osim najvažnije literature, obimnijeg naučnog 
aparata. To je očito dobro primljeno kod čitalaca, jer pojedini svesci 
Cocchijevog komentara izlaze u razmjerno kratkim vremeskim razma- 
cima u sve većem broju novih izdanja. Tako je prvi svezak (Normae 
generales) dočekao već peto izdanje (1938). Ove je godine (1940) štam- 
pan ovaj sedmi svezak njegovog komentara: De processibus u 
trećem ispravljenom i nadopunjenom izdanju. 

U ovom novom izdanju uvrštene su sve naknadne izmjene u ka- 
nonskom procesualnom pravu, koje su međutim uzakonjene od strane 
crkvenog zakonodavstva, napose od strane Interpretacijske komisije. 
To vrijedi osobito za bračno procesualno pravo (De causis matrimoni- 
alibus, pog. 454 —504), u kojemu je donešeno najviše izmjena i novih 
odredaba. Tekst znamenite Instr. S. C. Sacram., 1936 za postupak u par- 
nicama o nevaljanosti braka, donosi autor u cijelosti na kraju svoje 
knjige kao dodatak, a u tekstu knjige samo upućuje na odnosna mjesta 
u toj Instrukciji, ali nikako ne tumači, njezinih odredaba što sma- 
tramo propustom koji se ne može pohvaliti. 

I ovo će novo izdanje Cocchijevog komentara o procesualnom 
pravu biti bez sumnje dobro primljeno od čitalačke publike, pa ga i 
mi kao vrlo dobar priručnik najbolje preporučamo. 

Dr. Fr. Herman. 

Pius Ciprotti, De prole legitima vel illegitima in iure canonico vi- 
genti. Roma 1939. pag. 62. 

Ta je dobra monografija uvaženog advokata kod Rimske Rote i 
poznatog kanonističkog autora bila najprije objavljena u rimskom ča- 
sopisu »Apollinaris« (1939, 329—397, i 490—519) i onda izdana u zasebnoj 
knjižici. Razmjerno kratko, ali ipak potpuno i iscrpno su u njoj izlo- 
ženi sadanji kanonski propisi i zakonitosti i nezakonitosti rođenja. 
Svoju raspravu dijeli autor po prirodi predmeta u dva dijela: 1. o zako- 
nitosti, i 2. o nezakonitosti rođenja. U prvom dijelu govori o uslovima 
za zakonito rođenje i o dokazivanju zakonitosti. U drugom izlaže pret- 
postavke za nezakonitost rođenja, učinke nezakonitosti, propise za doka- 
zivanje nezakonitosti, te na koncu govori o važnoj pravnoj ustanovi 
pozakonjenja. Rasprava o pozakonjenju je najopsežnija i ovo za prak- 
tični život toliko važno pitanje dobro je, vrlo pregledno i shvatljivo 
obrađeno. Ipak se ovdje ne možemo složiti s autorovom tvrdnjom, da 
pozakonjenje naknadnom ženidbom nije više moguće poslije smrti 
bilo kojega od bračnih drugova (»fieri nequit legitimatio... post alter- 
utrum parentem mortuum« pag. 41 nota 3). To ne može biti ispravno, 
jer pozakonjenje (kako to uostalom i autor tvrdi na str. 46) ostvareno 
je naknadnom ženidbom roditelja ipso iure, pa smrt obih ili jed- 
noga od roditelja poslije sklopljenog braka, ne može ni spriječiti ni po- 
ništiti pozakonjenja. 

Kao manjak smatramo i to, što autor ništa ne donosi o _zabi- 
lježbi pozakonjenja u matičnim knjigama niti uopće o dokazivanju 
(dokumentovanju) pozakonjenja. 

Autor izlaže i tumači u prvom redu kanonske propise, ali se sva- 
gdje obazire i na odnosne odredbe građanskih zakonika, i to: njemač- 
kog, talijanskog, francuskog i švicarskog. Razumljivo je, što se ne oba- 
zire na propise staroga austrijskog građanskog zakonika, jer je 
on na snazi samo još na bivšem austrijskom (i kod nas u Hrvatskoj) 
području u Jugoslaviji, ali to za čitaoce u nas ipak znači manjak. 

Svi ti nedostaci ipak ne oduzimaju mnogo od vrijednosti ovoj do- 
broj i potrebnoj knjižici, koju zato svima onima koje ovo praktično pi- 
tanje mora interesirati, preporučamo. 

Dr. Fr. Herman. 


1. Herman dr. Franjo, sveuč. prof.: Izmjene u crkvenom bračnom 
pravu, preštampano iz Kat. Lista, Zagreb 1940, tisak Nadb. tiskare, 8", 
str. 32. 

2. Anderlić dr. Vilko: Sosijalni problemi I. Vukovar 1940. Tiskara 
>Novo doba«, 8", str. 32. 

3. Dr. Karl Adam, sveuč. prof.: Krist u svijetu, preveo iz njemač- 
koga?, izdanje naklade »Fides«, Senj 1940, tisak Tipografije u Zagrebu. 

4. Toth dr. Tihomir-Rožman dr. Josip: Karakter, izdanje OMKA 
Senj (godina?), tisak Narodne tiskare Zagreb, 8" str. 208. 

1. Ova publikacija prof. dr. Hermana, izrađena na osnovi naj- 
novije crkveno-pravne literature, sa svim poželjnim opaskama i do- 
punjcima, otvara zanimiv pogled u jedno veoma važno pitanje duhovne 
pastve. Rastave brakova su za dušobrižnika još važnije s moralnog 

dobije ono što se želi reći. Inače se u velike gubi dojam razlaganja i pi- 
sac kod te publike ne postizava onoga što bi prema svom uloženom 
trudu valjalo da postigne. 

3. Uvijek aktuelno štivo o »Kristu u svijetu« imamo ovdje iz pera 
vrsnoga njemačkog dogmatičara, za koga se u posljednje vrijeme pro- 
nio glas, da je zastranio u izlaganju odnosa između naravnoga i nad- 
naravnoga, s obzirom na doktrinu nacional-socijalizma o rasnom nordij- 
skom čovjeku. O tom su izmijenili kod nas misli >Kat. List« i »Kat. 
Tjednik«. Ne imajući u rukama teksta, ne možemo ništa reći, ni za ni 
protiv. Svakako bi nas u velike začudilo, kad bi se autor kakav je 
Adam, dao zavesti pripovijestima nacional-socijalističke propagande, 
koja s naukom nema ozbiljnih veza. I ova njegova knjiga pokazuje ga 
u svakom pogledu kao ispravnoga katoličkoga teologa; u odsjeku »Put 
do Krista« dolazi do posebnog izražaja njegova sposobnost približiti 
uzvišenu osobu Kristovu suvremenom čovječanstvu. Ja ne ću napose 
navađati vrsna mjesta iz knjige (str. 48, 53, 55, 78, 90 i dr.) koja treba 
ponovno čitati i o njima razmišljati. Svakome mogu samo knjigu naj- 
toplije preporučiti. 

U lijepom uvezu držim je za naročito prikladan dar pojedinim in- 
telektualcima, za koje znamo da su inače dobri, samo se teško otresaju 
predrasuda, koje im je život i zlo u njemu narinulo. 

Tisak je lijep, a prijevod dobar. 

4. K ovoj knjizi glasovitoga madžarskoga propovjednika, sada već 
pokojnoga profesora, a kasnije biskupa dr. Totha, koja u lijepoj opremi 
i u dobrom prijevodu prof. dr. Rožmana prilazi hrvatskoj omladini, ne 
treba popratnoga pisma. Ona je dragocjen poklad misli i pobuda, koje 
su svoju snagu i aktivnu djelotvornost zasvjedočile kod vrlo velikoga 
broja mladeži tolikih raznih naroda, na čiji je jezik knjiga prevedena. 
Željeti je, da i kod hrvatske omladine pobudi interes, donese sređenost 
i smirenost duša u ovom vremenu, u kojem se ni stariji ne znadu pot- 
puno snaći. prof. A. Živković. 


Franciscus Ter Haar: De occasionariis et recidivis iuxta doctrinam 
S. Alphonsi aliorumque probatorum auctorum, editio II. revisa et aucta, 
Torino 1939, Marietti, 8", str. XVI+455, cijena 35.— Lit. 

Za ispovjednika dušobrižnika nema aktuelnijega pitanja nego po- 
stupak s grješnicima koji se izvrgavaju bližnjoj ili daljnjoj grješnoj pri- 
godi, te koji se redovno vraćaju u iste grijehe. Najveći broj posjetnika 
ispovijedaonice baš i jest iz ovih redova. Ispovjednik je često na muci, 
što da s njima počne: ne vidi poboljšanja, a opet mora priznati da je 
odluka, bol i kajanje iskreno i živo. I dobar savjet je u toj stvari zlata 
vrijedan. Za napredak u duhovnom životu je od odlučne važnosti riječ 
ispovjednikova, često više nego toliko puta ponovljena odluka pokaj- 
nikova. 

Knjiga koja o tim stvarima raspravlja natanko, stručno i savjesno 
bit će od nemale pomoći svakom ispovjedniku u gradu i na selu. Ter 
Haar je u ovom drugom izdanju svoju knjigu dotjerao, gdjegdje po- 
pravio i upotpunio prema opaskama kritičara prvog izdanja. I ovo će 
drugo izdanje poslužiti svrsi za koju je knjiga namijenjena. U naše vri- 

jeme pogotovo, kad je uslijed prilika u svijetu duševni život stavljen 
na vanredne muke i potrese izvana, a smutnja i zovođenja iznutra. 
Svima ispovjednicima bez razlike će ovo djelo biti od koristi. Ne ulazi 
ovdje u prevagu tijesno autorovo naslanjanje na sv. Alfonza, velikoga 
učitelja u moralu, nego činjenica da je ispovjedniku potrebno u tim 
pitanjima imati sigurnu ruku i iskusnog provodiča, koji će ga na po- 
jedinosti, što samome ispovjedniku lako mogu izbjeći. Autor je u dru- 
gim svojim knjigama (Casus conscientiae, sv. I i II, Torino, Marietti) 
svrnuo pažnju na prilike uzete iz savremenoga života, pa su i ovdje 
primjeri što osvijetljuju duševni i duhovni život vjernika, uz teoriju 
solidno prikazanu i argumentima potkrijepljenu, ono što je u djelu 
najvrijednije. 

Stil je lagan i razgovijetan, na mjestima i odviše vulgaran: »posse- 
mus quidem ipsis hunc theologum dare«, str. 59; tisak pregledan i čist, 
cijena umjerena. 

Sadržaj je podijeljen u dva glavna dijela, kako već naslov djela 
kazuje. U prvom je glavno pitanje: što je voljna a što nužna bližnja 
grješna prigoda i kakav je postupak s takovim grješnicima u ispovi- 
jedaonici. U drugom je glavno pitanje: kad će ispovjednik dobiti iz- 
vjestan sud o dispoziciji svoga penitenta, da mu može kao povratnom 
grješniku dati odrješenje. U tom se dijelu govori i o odgađanju odrje- 
šenja (str. 366), kao i odrješenju pod uvjetom (str. 409), 

Ne ulazeći u pojedinosti iznesenih tuđih i autorovih misli, nego 
imajući svrhu djela pred očima, gledajući na građu u njemu iznešenu, 
način obradbe i razdiobu, od tolike važnosti po život vjernika i njihov 
napredak u duhovnom pogledu, djelo Ter Haarovo je svake prepo- 
ruke vrijedno. Prof, A. Ž. 


Duhovna obnova, napisao J. F., izd. Nadb. kancel. Katol. Akcije, 
Zagreb 1940, 12 — 175; broš. cij. 8.— din. 

Ova nam knjižica daje dugo željeni i veoma potrebni priručnik, u 
kom je sadržana sistematska i zaokružena uputa u duhovni život. Pi 
sana je lako, jasno i uvjerljivo, iznoseći načela za duhovni život s apli- 
kacijama na praktični život. Djelce je razdijeljeno u dva oveća odsjeka: 
I. Duhovni život, II. Sredstva duhovnog života, — koji se potanje raz- 
rađuju u poglavljima i to: I, Svrha života, put do svrhe — volja Božja. 
Bog nam pomaže, Bog daje duši nadnaravni život, Bog nam daje spo- 
sobnost za duhovni život, Pravednik živi od vjere, Vjera po ljubavi radi. 
II. Stvorovi — sredstva; Napose služi duh. životu: Težnja za savršen- 
stvom, Duhovni vođa, Ispitivanje savjesti, Moiitva, Život u prisutnosti 
Božjoj, Ispovijed, Presveti Sakramenat, Štovanje svetih, Svladavanje, 
Redovnički stalež, Vjerska društva, Sveta šutnja i samoća, Odmor, 
Dnevni red, Ovaj čas. U čemu nije savršenstvo. Na svršetku dodane 
su bilješke s mjestima citata Sv. Pisma. 

Uz pozitivne odlike, koje se već iz samog sadržaja razabiru, ipak 
držimo da ne će biti na odmet staviti koju napomenu o nekim nedo- 
stacima, koji se dešavaju možda zbog nedovoljne pomnje uslijed druge 
sinevne zaposlenosti. Tako se dosta često dešavaju pogrješno označena 
mjesta citata iz Sv. Pisma: str. 18, citat k bilj. 10 nije iz Otkr. 3, 20, 

nego iz I. Kor. 1, 8; str. 19, citat k bilj. 11 nije iz I. Kor. 1, 8, nego 
iz Otkr. 3, 20; str. 17, citat k bilj. 2 nije iz Mudr. 7, 20 nego iz Mudr. 
7, 16; k bilj. 3 nije iz Jer. 10, 33, nego iz Jer. 10, 23; str. 18, citat k bilj. 
8 nije iz Mk. 12, 30, nego iz I. Kor. 10, 13; str. 20, cit. k bilj. 1 treba da 
je: I. Kor. 6, 9-11; k bilj. 2 treba da je: Iv. 10, 10. 

Negdje se dešava netočna citacija, kao n. pr.: str. 5, u alin. 2, cit. 
iz Is. 48, 11: »Poradi Sebe, poradi Sebe činim i slave svoje ne ću dati 
drugome«. — Taj citat je iskrivljen, jer se ove riječi navođe bez pre- 
kida kao da tako stoje u originalu, dok bi uistinu trebalo staviti po- 
slije činim« . . . točkice za znak da je ovdje nešto ispušteno, pa onda 
proslijediti citat. — Str. 12, citat: »Bog je činio čudesa na tebi, da bi 
držao zapovijedi . . .« glasi točno: »Bog te je poučio, da bi držao za- 
povijedi , . .« — Istina, bliži kontekst imade onakav smisao, ali onda 
se to ne smije citirati istim tiskom kao riječi Sv. Pisma. — Slično i citat 
na str. 15 iz I. Petr. 4, 11: »Svaki koji ima kakovo zvanje . , .« — re- 
produciran je navedenim riječima po smislu. 

Glede teksta citacije iz Sv. Pisma N. Z. napominjemo, da bi bilo 
poželjno, da se prilagodi prijevodu od prof. dra Fr. Zagode, jer je taj 
kritičniji i točniji, nego li su prijevodi pisca. 

Na str. 28, citat: »Sa svetim bit ćeš svet« — iz Ps. 17, 26, upotri- 
jebljen je in sensu accommodato, koji je znatno različit od originalnog 
smisla, pa držim da ne bi ovdje bio ad rem. Na tom je naime mjestu u 
Psalmu govor o tome, kako Bog postupa prema različitim ljudima: sa 
svetima, nevinima i odabranima Bog će postupati onako kako odgo- 
vara njihovoj svetosti, nevinosti i odabranju, a sa opakim onako, kako 
se po pravdi Božjoj dolikuje njihovoj pakosti. Prema tome: »sa svetim« 
odnose se na čovjeka, a »bit ćeš svet« — odnose se na Boga. No kod na- 
šeg pisca prilagođeni smisao razumijeva da se >sa svetim« — odnosi 
na Boga, a »bit ćeš svet« na čovjeka. Istina u realnom životu to obično 
biva: s kim se družiš, takav si; ali prvotni smisao navedenog mjesta je 
drukčiji. 

Zapažamo, da je pisac sve citacije iz knjiga Sv. Pisma proveo po- 
kraćenim nazivima. Među tima upotrebljava kraticu >Reč.« za »Pro- 
verbia«, koja je u našoj terminologiji doduše slabo poznata, ali se može 
usvojiti. No držimo da nije ispravna kratica »Žid.« za Pavlovu posla- 
nicu Hebrejima, jer »Hebreji« je širi pojam nego »Židovi«, budući da 
obuhvata ne samo potomke plemena Judina, nego i ostatke ostalih ple- 
mena izraelskog naroda. Da je razlika postojala još u prvo vrijeme 
kršćanske ere, očevidno je po tom, što se iza sv. Pavla znade da je 
bio iz plemena Benjaminova. Treba dakle zadržati naziv »Hebrejima« 
i prema tomu upotrebljavati kraticu »Hebr.«, a ne »Žid.«. 

Još bismo napomenuli, da u današnje osjetljivo doba nije više 
zgodno upotrebljavati za oznaku ljudi primitivne kulture »divljaci«, (str. 
9) kao što ni riječ »pogani« (str. 12 i 16), koja se može zamijeniti sa 
»neznabožšci« ili »krivobošci«. 

Bilo bi dakle poželjno, ako dođe do novog izdanja ovog priruč- 
nika, da se provede pomna revizija u svrhu ispravaka ovakvih nedo- 
stataka, tim više, što se za ovakav priručnik traži, da doista u njem 
budu svaki citat i tvrdnja što većom preciznošću izrečeni, 

Dakako, da ovi nedostaci, koji su više tehničke naravi, ne uma- 
njuju stvarnu vrijednost ovog djelca, koje najtoplije preporučujemo, 
kako svećenicima kao duhovnim vođama društava Kat. Akcije, tako i 
katoličkim svjetovnjacima, koji imadu iskrenu volju da nastoje oko 
sistematskog formiranja svoje duhovne obnove. Knjižica se naručuje 
kod Katol. Akcije, Zagreb, Kaptol 31. Dr.J. 0. 


Ivanišić Dr. P.: Vatikanska definicija o naravnoj spoznaji Boga. 
Đakovo 1937., 8, str. 31. 


U ovoj raspravici iznosi pisac historijat vatikanske definicije o 
naravnoj spoznaji Boga i motive, koji su potakli vatikanski koncil, da 
donese ovu definiciju. Budući da u velikom dijelu našeg lajičkog svi- 
jeta, osobito inteligentnijih slojeva, još danas nema bistrih pojmova o 
pitanju prirodne sposobnosti ljudske spoznaje o opstanku Božjem, do- 
bro je, što je pisac u ovoj brošurici obradio to pitanje. Potrebu ove 
rasprave pokazuje i njegova kasnija radnja u »Bogoslovskoj Smotri« 
27 (1939) 1, str. 29—54: »O objavi u srpsko-pravosavnoj teologiji«. J. O. 


Ivanišić Dr. Pero: Mariologija u srpsko-pravoslavnoj teologiji. Đa- 
kovo 1939, 8" str. 26. 


U ovoj je raspravi pisac prikazao u kritičnom svijetlu mariologiju 
prema naučavanju današnjih srpsko-pravoslavnih teologa. Iz same na- 
ravi stvari razumljivo je, da se najviše zadržao na pitanju nijekanja 
nauke o Neporočnom Začeću BI. Dj. Marije sa strane pravoslavnih teo- 
loga, dokazujući njihovu nelogičnost u konsekvencijama nakon prizna- 
vanja kulta hyperduliae Bl. Dj. Mariji, koji se praktično odrazuje i u 
liturgiji i u uzveličavanju dostojanstva BI. Dj. Marije. Rasprava je za 
naše posebne prilike sveudilj aktuelna. 


Ovom prigodom napominjemo, da bi bilo vrlo poželjno obraditi 
pravoslavnu mariologiju u iserpljivom opsegu na osnovu teoloških vrela, 
koja priznaje istočna pravoslavna crkva, pa bi bez sumnje bilo vrlo 
zanimljivo usporediti takvu nauku sa današnjim mišljenjem i nauča- 
vanjem pravoslavnih teologa. Osobito bi bilo opsežno polje osvijetliti 
mariologiju istočne pravoslavne crkve u svijetlu liturgije i ikonogra- 
tije. 


Sto se tiče formalnog načina raspravljanja, zapaža se kod pisca 
jaka nota polemičkog tona, koju današnji katolički nučni svijet u ras- 
pravljanju o prijepornim pitanjima između istočne odijeljene crkve i za- 
padne napušta. Tko je imao prilike pratiti nastojanje unitarističkih 
kongresa (u Velehradu, Ljubljani i u Pragu), kao što način znanstve- 
nog raspravljanja priznatih stručnjaka o prijepornim teološkim pita- 
njima, n. pr. D'Herbigny, Pl de Maester, Salaville, Janin i kod nas 
Dr. Fr. Grivec, mora zapažati, da u takvim raspravljanjima prevladava 
mjesto polemičkog tona sve više pomirljivi ili irenički. To je u 
interesu i same naučne reputacije, kao što i u duhu psihološke taktike. 
Ovaj metod osobito je toplo preporučivao i blagopokojni papa Pijo XI. 
u svojoj enciklici >»Rerum orientalium« od 8. IX. 1928. | 1.0. 

nje — što se tiče karaktera — nije drugo, nego ispravno shvaćen ka- 
non 1371. 

O vrijednosti svećeničkoga poštenja lijepo govori enciklika Pape 
Pija XI. »O katoličkom svećeništvu«: »Jasno je pak, da ovakovo dosto« 
janstvo (svećeničko) od onih, koji su njime odlikovani, traži uzvišenost 
duše, čistoću srca i neporočnost života, koje će odgovarati veličanstvu 
službe svećeničke. Potrebno je dakle, da po mogućnosti što bliže sve- 
ćenik pristupa k savršenstvu onoga, čiji je zamjenik, i da svaki dan 
postaje poštenjem života i djela Bogu sve draži, jer Bog većma cijeni 
i ljubi vrlinu nego blagi kad tamjana, većma nego li krasotu svetih 
hramova«. 

Za pobožnost veli Delbrel: »Pobožnost, velika pobožnost u sveće- 
čeničkog kandidata sačinjava jednu sposobnost, jedan znak više u korist 
zvanja. Tko će naprotiv vjerovati, da ima zvanje kandidat, mladić, koji 
nema pobožnosti, mnogo pobožnosti?« 

Na bit zvanja spada i volja (recta intentio). Ona mora biti osobna. 
»Svećenički kandidat treba da sam hoće biti svećenik, da svojevoljno 
boće ispuniti sve žrtve, koje se od njega traže, i ne dostaje, ako to 
drugi žele za njega« (str. 77). To je točno prema kanonu 971., koji kaže: 
»Nefas est quemquam, quovis modo, ob quamlibet rationem, ad statum 
clericalem cogere, vel canonice idoneum ab eo avertere«. Volja treba da 
bude i iskrena i poslušna. 

Još je govor kod zvanja o molitvi, proučavanju samoga sebe, 9 
sudu poglavara i duhovnog vođe. Najzad o mišljenju kršćanskoga puka 
i saučenika. 

Knjiga je pisana laganim stilom. Moći će je korisno čitati kako 
bogoslovi, tako i gimnazijalci. Držim, da će onima, koji se muče sa 
zvanjem, razjasniti mnogu poteškoću glede zvanja, a one opet, koji su 
na čistu sa zvanjem, još većma učvrstiti u zvanju. 

Predgovor je knjizi u prijevodu napisao sam biskup Akšamović 
Predgovor je pisan s velikim poznavanjem stvari i s puno topline za 


svećeničko zvanje. 
Dr. J. Penić. 


Palmira Melesi-Fanti, Paulina Jaricot, osnovateljica Društva za 
širenje vjere (D. Š. V.). (1799—1862). Prigodom 75-godišnjice smrti. Izd. 
Misijska pisarna, Palmotićeva 32, Zagreb 1939; 8" str. 146; cij, broš. 
10.— din.; uvez u platno 16.— din. 

Ne samo zato, da se proslavi 75-godišnji jubilej ove duše, koja se 
odlikovala tolikim heroizmom kršćanske požrtvovnosti za misijski apo- 
stolat, u svrhu kojega je Paulina Jaricot osnovala Društvo za širenje 
vjere, nego i zato, da se savremenom čovječanstvu ocrta život jedne 
duše, koja je u teškim borbama sa svojim životnim temperamentom, 
kao što i sa nesmiljenom i krutom zbiljom teških socijalnih prilika po- 
kazala nečuveni heroizam ustrajanja u praktičkom kršćanskom životu, 
— bila je vrlo dobra misao, da se životopis ove duše objelodani u hr- 
vatskom prijevodu. Svatko, tko bude čitao ovaj životopis, ne samo da 
će se diviti, što sve može Božja milost u krhkom ljudskom tijelu, nego 

će i sam biti snažno potaknut primjerom njezine požrtvovnosti, koja 
treba upravo u današnjim teškim socijalnim prilikama najsnažnija apo- 
logija katoličke vjere. Toplo preporučujemo. Dr. J. 0. 


Franz Meister: Die Vollendung der Welt in Opfer des Gottmenschen. 
Freiburg im Breisgau 1938. Herderovo izdanje, 8 str. 256. Cij. 4 M. 
Vezano 5.40 M. 

Protestanti i njima bliže vjerske zajednice ne smatraju vidjivu 
žrtvu potrebnom za članove svoje vjerske zajednice. Što više drže, da 
je žrtva vjernika nespojiva s neizmjerno savršenom žrtvom Kristovom. 

Na drugoj je strani kat. Crkva, koja uči, da se Kristova vidljiva 
žrtva na križu neprestano obnavlja u sv. Misi. Crkva traži od svojih 
vjernika da prisustvuju ovoj žrtvi. Prisustvovanje sv. Misi smatra ta- 
ko važnim, da spada među bitne dužnosti svakoga katolika. 

Knjiga obrađuje predmet induktivnim putem. Počinje s raspravom 
o naravi žrtve. Građa je podijeljena u četiri dijela. Prvi dio obrađuje 
općenito odnošaj čovjeka prema žrtvi. Čovjek je stvoren i prema tome 
ovisi o Bogu. Ovisnost pokazuje žrtvom. U drugom dijelu prikazuje 
Boga-čovjeka kao svećenika i njihovu žrtvu na križu kao najsavrše- 
niju žrtvu. Treći se dio bavi pitanjem kršćanina i žrtve. Tu je govor o 
žrtvi na Posljednjoj večeri i o identičnosti žrtve na križu sa žrtvom na 
Posljednjoj večeri. Četvrti dio raspravlja o vezi svijeta sa žrtvom 
Crkve. 

Sv. Misu prikazuje kao izvor, iz koga sve vjerske istine ističu i od 
koga imaju svoj sadržaj. Nakana je knjige pokazati vrijednost i zna- 
čenje sv. Mise ne samo za katolike, nego za sve ljude i za cijeli svijet. 

Iz knjige izbija topla molba na suvremeni svijet, neka se riješi 
predrasuda, što ih ima o sv. Misi. Napose to vrijedi za Njemačku, gdje 
je vjerski raskol mnogo oslabio poštivanjem prema sv. Misi, kojoj su 
Nijemci prije razdora podigli toliko dragocjenih hramova. 

Knjiga je pisana lakim jezikom. Namijenjena je u prvom redu ka- 
toličkim svjetovnjacima. Ima svrhu poslužiti, koliko je više moguće, 
ličnoj duhovnoj izgradnji. Dr. J. Penić. 


Hardy Schilgen S. J.: Ti i on, stav djevojke spram mladića 80, str. 
196; Ti i ona, stav mladića spram djevojke, 80, str. 180 ,Zagreb 1939. 
Cijena broš. 20, uvez. 30 dinara. 

Ove dvije knjižice pružaju svakome mladiću i djevojci jasan i pri- 
kladan putokaz — zavrtan po zdravim i sigurnim načelima katoličkoga 
morala — k pravoj životnoj sreći i postignuću našega posljednjega cilja. 

U tim su knjigama lijepim i prikladnim načinom iznesena najteža 
životna pitanja mladeži. Najdelikatnija pitanja seksualnog nagona, koja 
zadiru u najskrovitije područje našega života, obrađena su ovdje i izne- 
sena na tako podesan i jednostavan način, da ne djeluju odviše uzbud- 
ljivo na dušu mladog bića, već ga potiču na odvratnost prema stra- 
šnom grijehu nečistoće i pobuđuju u njemu strahopočitanje i ozbiljno 
shvaćanje svetišta tajne životne stvaralačke snage. Dok se s jedne stra- 
ne iznose stramputice i zamamna sredstva koja mlade ljude vode do pa- 
da, nadovezuju se odmah teške posljedice grijeha i moralnog pada, te 

zadovoljstvo, sreća, zdravlje, duševna i tjelesna svježina i radost koju 
donosi potpuna suzdržljivost s obzirom na spolni nagon i energično nad- 
vladavanje samoga sebe. 

Sve su to s psihološkog gledišta važne stvari za svakoga čitaoca 
ovih knjiga. Završna poglavlja utječu sugestivno na mladu dušu, da 
usvoji odlučnu ustrajnost u borbi za čistoću i dostojanstvo svoga bića. 
Ukoliko bi samo izlaganje delikatnih stvari moglo ostaviti u duši mla- 
doga čovjeka tajnu težnju za neurednim užicima, utoliko završna po- 
glavlja u obim knjigama iskorjenjuju ovaj sićušan, ali opasan kukolj iz 
srca mladeži i nameću mu sugestivno, ali ujedno opravdano i uvjerljivo 
jedini put koji vodi do prave sreće i zadovoljstva. 

Napose ističem da su u jednoj od ovih knjižica (»Ti i ona«) obra- 
đena neka pitanja koja se inače obično u ovakovim knjigama mimoilaze, 
a po sebi su od presudnog značaja za sudbinu svakoga mladića. To je 
od osobitog značenja za mladež koja se odgaja u muškim konviktima i 
sjemeništima. Radi se naime o načinu, kako da se mladić snađe u doba 
svoga dozrijevanja kada se u njemu počinje buditi spolni nagon. 

Upravo ova stvar je veoma uspješno obrađena u ovoj ki 
str. 50—68, gdje se govori o tajnom mladenačkom grijehu ili o samo- 
bludu. Neznanje u ovoj stvari bilo kod mladića, bilo još više kod odgo- 
jitelja i duhovnika, može donijeti sa sobom teških posljedica i kata- 
strofa, Valja nadalje spomenuti da je u ovim knjigama u glavnim crta- 
ma izneseno ono, što je najvažnije s obzirom na šestu i devetu zapo- 
vijed Božju. Time je podan jasan stav što ga mladić i djevojka imadu 
usvojiti prema tim zapovjedima, a po volji Božjoj. Dakako, nije u ovim 
knjigama iscrpno prikazan sav materijal što se odnosi na seksualno 
područje; ali u tom zapravo i stoji odlika ovih dviju knjiga, što je pisac 
umio iz toga opsežnoga područja odabrati što je najvažnije i bezuvjetno 
potrebno za životnu orijentaciju jednog mladića i djevojke. Uostalom, 
treba uzeti u obzir da knjige nisu namijenjene odgojiteljima i duhov- 
nicima, već naročito mladiću i djevojci, te i s te strane možemo i mora- 
mo njihov način obrađivanja i prikazivanja opravdati. Uza sve to one 
će dobro poslužiti i odgojiteljima i duhovnicima. Ovdje će naći u jedno- 
stavnom i prikladnom obliku prikazane glavne stvari iz seksualnog po“ 
dručja, na koje nailazimo u svakodnevnom dodiru s mladeži. Pojedina 
su pitanja jasno i točno izložena prema načelima katoličkog morala. 

Bez svake je sumnje pisac ovim knjigama svakom mladiću i dje- 
vojci prokrčio put do plemenitog i ispravnog shvaćanja života. Pisac, 
prevodilac i izdavač su time pridonijeli dragocjen prinos unapređenju i 
solidnom izgrađivanju narodnoga života i hrvatske omladine. 

V. fra Martin Ostrognjaj. 


Dr. Fr. Bernardin Polonijo, Kroz Šibenik grad i okolicu. Stopama 
bl. Nikolike Tavilića Šibenčanina prigodom 50-godišnjice njegova po- 
blaženja 1889—1939. Izdanje sv. Frane u Šibeniku 1939. 8", str. 48. Ci- 
jena 5.— dinara. 

U ovoj maloj knjižici opisuje pisac najprije »nesveti« Šibenik tj. 
smještaj grada, njegov život i znamenitosti, a zatim sveti Sibenik, pod 
kojim se razumijevaju crkve i samostani. Ovaj, drugi dio opsežniji je 


»BOGOSLOVSKA SMOTRA« 


glavni organ »Hrvatske Bogoslovske Akademije« u Zagrebu, izla- 
zi 6 puta godišnje: početkom veljače, travnja, lipnja, kolovoza, listopada 
i prosinca u svescima po 5 araka. 
Cijena: Din 60.— (za članove HBA Din 40.—), za bogoslove Din 
25.—; za inozemstvo Din 80.—. Naručbe, pretplatu i članarinu prima: 
UPRAVA: Zagreb, Kaptol 29. II. Ček. račun broj 35.022. 
Uredništvo: Zagreb, Podolje 17 (Dr. Đuro Gračanin) ili Radićevo 
šetalište 8 (Dr. J. Oberški). 


Knjige na recenziju šalju se na tajništvo HBA: Zagreb, Kaptol 29 
(Dr. V. Keilbach). 
Tisak Narodne Tiskare, Zagreb, Palmotićeva ul. br. 3. Telefon 67-83 

IZDANJA HRVATSKE BOGOSLOVSKE AKADEMIJE 
U ZAGREBU, KAPTOL 29. 


I. DJELA: 
1. Izdanja u nakladi HAB: 


1. Jelenić fra Julijan dr.: Povijest Crkve Hristove, III. sv., din 10.—. 

dano). 


II. RASPRAVE : 


1. Simrak Janko dr.: De relationibus Slavorum meridionalium cum 

Honorii, din. 30.— 

, Spiletak Andrija dr. 
. Živković Andrija dr. 


. Spiletak Andrija dr.: 


Gračanin Gjuro dr, 
. Kukolja Stjepan: Obraćenje izabranog naroda, din 10.—. 


Ir. 
. Oberški Janko dr.: 


. Zimmermann Stjepan dr.: Historijski razvoj filozofije u Hrvatskoj, 


din. 12—. 


. Oberški Janko dr.: Atos i crkveno jedinstvo, din 20.— 

